May | 2017 | Dr.R.Anilkumar,AD,AHD 9447110978\nഎരുമ വളർത്തു രീതികൾ\nമൂന്ന് രീതിയിലാണ് എരുമകളെ വളര്‍ത്താറുള്ളത്.\nതൊഴുത്തില് പാര്‍പ്പിച്ച് തീറ്റ നല്‍കുന്ന സന്പ്രദായം. പച്ചപ്പുല്ലും വൈക്കോലും കാലിത്തീറ്റയും തൊഴുത്തില് നല്‍കി വരുന്നരീതിയാണ് ഇത്. കൂടാതെ കാര്‍ഷിക ഉപോല്‍പ്പന്നങ്ങളും അവശിഷ്ടങ്ങളും തീറ്റയായി കൊടുക്കുന്നു.\nരാത്രികാലങ്ങളില് തൊഴുത്തില് പാര്‍പ്പിക്കുകയും ദിവസേന 6–8 മണിക്കൂര് നേരം മേയാന് വിടുകയും ചെയ്യുന്ന സന്പ്രദായം.\nപൂര്‍ണ്ണമായും മേയാന് വിടുന്ന സന്പ്രദായം. ഭൂരഹിത എരുമവളര്‍ത്തുകാരാണ് ഈ രീതി അവലംബിക്കുന്നത്. കൃഷി സ്ഥലങ്ങളില്ലാത്തവര് പാതയോരം, തുറസ്സായ സ്ഥലങ്ങള്, പുറന്പോക്ക് തടയണകള്‍ക്ക് സമീപമുള്ള പ്രദേശങ്ങള് എന്നിവിടങ്ങളില് നിന്നും പച്ചപ്പുല്ല് ശേഖരിച്ച് എരുമകള്‍ക്ക് തീറ്റയായി നല്‍കുന്നു.\nപട്ടണങ്ങളിലും പ്രാന്തപ്രദേശങ്ങളിലും എരുമകള്‍ക്ക് സമീകൃത കാലിത്തീറ്റ, പിണ്ണാക്ക്, തവിട് എന്നിവ നല്‍കി വളര്‍ത്തുന്നു. ദിവസേന 3–6 മണിക്കൂര് നേരം മേയാന് വേണ്ടി അഴിച്ചുവിടാറുണ്ട്. ചില സന്ദര്‍ഭങ്ങളില് എരുമകളെ വെള്ളത്തില് വിടും. എരുമകളുടെ ചാണകം വളമായും ഇന്ധനമായും ഉപയോഗിക്കാം. ഉത്തര്യേയില് എരുമച്ചാണകം ചെളിമണ്ണുമായി കൂട്ടിച്ചേര്‍ത്ത് ഭിത്തിയില് തേക്കാന് ഉപയോഗിക്കുന്നു. ഇന്ന് എരുമ വളര്‍ത്തല് മുഖ്യ ഉപതൊഴില് മാര്‍ഗമായി വളര്‍ന്നുകഴിഞ്ഞിരിക്കുന്നു.\nഎരുമവളര്‍ത്തലില് പരിചരണം പ്രത്യേക പ്രാധാന്യമര്‍ഹിക്കുന്നു. വേനല്‍ക്കാലത്ത് ശുദ്ധമായ വെള്ളം യഥേഷ്ടം കുടിക്കാന് കൊടുക്കണം. ചൂടു കൂടുതലുള്ള സമയങ്ങളില് അവയെ വെള്ളത്തിലിറക്കണം.\nഎരുമകള്‍ക്ക് നിലനില്‍പ്പിനായി 1.5–2 കി.ഗ്രാം സമീകൃതതീറ്റയും ഓരോ2കി.ഗ്രാം പാലിന് ഒരു കി.ഗ്രാം തീറ്റ എന്ന തോതിലും നല്‍കണം. എരുമ6മാസത്തിനു മേല് ചെനയിലുള്ളതാണെങ്കില് ഒരു കി.ഗ്രാം തീറ്റ കൂടുതലായി നല്‍കണം.\nബൈപ്പാസ് പ്രോട്ടീന് തീറ്റയാണെങ്കില് ഒരു കി.ഗ്രാം പാലിന് 450 ഗ്രാം എന്ന തോതില് നല്‍കേണ്ടിവരും. ആമാശയത്തിലെ ആദ്യത്തെ അറയായ റൂമനിലെ സൂക്ഷ്മാണുക്കളുടെ അമിതമായ പ്രവര്‍ത്തനത്തെ ചെറുക്കുന്നതിനാല് ബൈപ്പാസ് പ്രോട്ടീന് തീറ്റ നല്‍കുന്പോള് കൂടുതല് പോഷകങ്ങള് എരുമയ്ക്ക് ലഭിക്കും. തീറ്റയോടൊപ്പം പരുഷാഹാരങ്ങളായി വയ്ക്കോല്, തീറ്റപ്പുല്ല്, എന്നിവയും നല്‍കണം. തീറ്റപ്പുല്ല് നല്‍കിയാല് തീറ്റച്ചെലവ് കുറക്കാം. 1 കി.ഗ്രാം തീറ്റക്കു പകരമായി 10 കി.ഗ്രാം തീറ്റപ്പുല്ല് നല്‍കിയാല് മതി.\nകര്‍ഷകര് തീറ്റയോടൊപ്പം നിലക്കടല പിണ്ണാക്ക്, തേങ്ങാപിണ്ണാക്ക് പരുത്തിക്കുരു, എള്ളിന്‍കുരു പിണ്ണാക്കുകള് എന്നിവ നല്‍കാറുണ്ട്. കൂടാതെ അരി, തവിട്, എന്നിവയും നല്‍കാറുണ്ട്. ഇവ എരുമയുടെ ആവശ്യത്തിനനുസരിച്ച്, അതായത് 14—16% ദഹ്യപ്രോട്ടീന് (ഉഇജ) 70% ആകെ ദഹ്യപോഷകങ്ങള് (ഠഉച) എന്നിവ അടങ്ങിയ വിധത്തിലായിരിക്കണം.\nവേനല്‍ക്കാലത്ത് പോഷകന്യൂനത പരിഹരിക്കാന് വിറ്റാമിന് എ അടങ്ങിയ മീനെണ്ണ, വിറ്റാമിന് ധാതുലവണ മിശ്രിതം എന്നിവ തീറ്റയില് ചേര്‍ത്തു നല്‍കാം.\nതാഴെക്കൊടുത്തിരുക്കുന്ന ചേരുവകള് കൂട്ടിച്ചര്‍ത്ത് എരുമകള്‍ക്ക് കുറഞ്ഞ ചെലവില് കാലിത്തീറ്റ നിര്‍മ്മിക്കാവുന്നതാണ്. പരമാവധി കാര്‍ഷിക ഉപോല്‍പ്പന്നങ്ങളും അവശിഷ്ടങ്ങളും കാലിത്തീറ്റ നിര്‍മ്മാണത്തിനു പയോഗിക്കാം.\nനിലക്കടല പിണ്ണാക്ക് 30%\nഅരി തവിട് 22%\nധാതുലവണ മിശ്രിതം 2%\nനിലക്കടല പിണ്ണാക്ക് 22%\nഉഴവു പോത്തുകള്‍ക്ക് ദിവസേന 2.5 കി.ഗ്രാം തീറ്റയും5കി.ഗ്രാം വൈക്കോലും യഥേഷ്ടം ശുദ്ധമായ വെള്ളവും കൊടുക്കണം.\nഎരുമവളര്‍ത്തല് കൂടുതല് ആദായകരമാക്കാന് തീറ്റപുല് കൃഷി വ്യാപകമാക്കണം. തെങ്ങിന്‍തോപ്പില് ഇടവിളയായി തീറ്റപ്പുല്ല് കൃഷി ചെയ്യാം. സംയോജിത കൃഷിയുടെ ഭാഗമായി തെങ്ങ്, എരുമവളര്‍ത്തല്, മത്സ്യം വളര്‍ത്തല് എന്നിവ സമന്വയിപ്പിച്ച് കൃഷിചെയ്യുന്നത് ഈ മേഖലയില് നിന്നും കൂടുതല് ലാഭം പ്രദാനം ചെയ്യാന് സഹായിക്കും.\nശാസ്ത്രീയ രീതിയില് വളര്‍ത്തുന്ന കിടാരികള് 30–36 മാസം പ്രായത്തില് പ്രായപൂര്‍ത്തിയെത്തും. ആദ്യപ്രസവം 40—48 മാസങ്ങള്‍ക്കുളളില് നടക്കും. മദിചക്രം 18–24 ദിവസങ്ങളാണ്. മദി 18–24 മണിക്കൂര് നീണ്ടു നില്‍ക്കും. പ്രസവിച്ച് 3–4 മാസത്തിനകം മദിലക്ഷണം കാണിക്കും.2പ്രസവങ്ങള് തമ്മിലുള്ള ഇടവേള 15–18 മാസങ്ങളാണ്. ഇവയുടെ ഗര്‍ഭകാലം 300 ദിവസങ്ങളാണ്.\nപാലുല്‍പ്പാദനത്തില് കുറവ്, ഇടയ്ക്കിടെയുള്ള മൂത്രമൊഴിക്കല്, അമര്‍ച്ച, ഈറ്റത്തില് നിന്നും കൊഴുത്ത ദ്രാവകം പുറത്തേക്കു വരിക എന്നിവയാണ് പ്രകടമായ ലക്ഷണങ്ങള്. മദിലക്ഷണങ്ങള് കണ്ട് 14–20 മണിക്കൂറിനകം കൃത്രിമ ബീജസങ്കലനം നടത്തണം.\nഎരുമകളില് പ്രജനനത്തിനായി കൃത്രിമബീജസങ്കലനം പ്രാവര്‍ത്തികമാക്കി വരുന്നു. ഭ്രൂണമാറ്റ പ്രക്രിയ ഗവേഷകകേന്ദ്രങ്ങളില് അവലംബിച്ചു വരുന്നുണ്ട്. ഇന്ത്യയില് എരുമകളെ നാടന് വിത്തുപോത്തുകളെ ഉപയോഗിച്ച് ഇണചേര്‍ക്കുന്ന പ്രക്രിയ വ്യാപകമായ തോതില് നടത്തിവരുന്നു.\nമദിലക്ഷണം കാണിക്കാന് കാലതാമസം, പുറത്തുകാണാതിരിക്കല്, കുറഞ്ഞ മദിക്കാലയളവ്, വര്‍ഗഗുണമുള്ള വിത്തുപോത്തുകളുടെ അഭാവം, ജനനേന്ദ്രിയ രോഗങ്ങള്, ഹോര്‍മോണുകളുടെ പ്രവര്‍ത്തന വൈകല്യം, രോഗങ്ങള്, ജന്മനാ ഉള്ള വൈകല്യങ്ങള് എന്നിവ പ്രജനനത്തെ പ്രതികൂലമായി ബാധിക്കുന്ന ഘടകങ്ങളാണ്.\nശാസ്ത്രീയ രീതിയില് വളര്‍ത്തുന്ന കിടാരികളില് ആദ്യപ്രസവം 36–40 മാസങ്ങള്‍ക്കുളളില് നടക്കും. എന്നാല് ഭൂരിഭാഗം എരുമകളിലും ആദ്യപ്രസവം 4-6 വയസ് പ്രായത്തിലാണ് നടക്കുന്നത്. പോഷകന്യൂനത, ഗുണ മേന്മ കുറഞ്ഞ തീറ്റ എന്നിവ ഇതിന് വഴിയൊരുക്കും. വേനല്‍ക്കാലത്താണ് വന്ധ്യതയുടെ ലക്ഷണങ്ങള് കൂടുതലായി കണ്ടുവരുന്നത്. ജൂലായ് ഫെബ്രുവരി മാസങ്ങളില് എരുമകളില് ഗര്‍ഭധാരണത്തിന്‍റെ നിരക്ക് 80% ത്തിലധികമാണ്.


നടപടി സ്വീകരിക്കേണ്ടത് കേന്ദ്ര സര്‍ക്കാരാണെന്ന് മുഖ്യമന്ത്രി പറഞ്ഞു. രാജ്യത്തിന്റെ ഒരു പ്രശ്നമാണത്. അതിന്റെ ഭാഗമായിക്കണ്ട് നിലപാട് സ്വീകരിക്കുകയാണ് വേണ്ടത്. പ്രശ്നങ്ങള് എന്തൊക്കെയാണെന്ന് കൂടുതല് മനസിലാക്കേണ്ടതുണ്ട്. ഈ പറയുന്നവര് അവിടുത്തെ ജയിലിലാണ് കഴിയുന്നത്. അവര് ഇങ്ങോട്ട് വരാന് തയ്യാറുണ്ടോ എന്ന് അറിയേണ്ടതുണ്ട്. അതുപോലെ കുടുംബത്തിന്റെ അഭിപ്രായവും ആരായാന് തയ്യാറാകണം.


ഓൺലൈൻ ഗെയിമിനായി ആയുധങ്ങൾ വാങ്ങിക്കൂട്ടി; അമ്മയുടെ അക്കൗണ്ടിൽ നിന്ന് പന്ത്രണ്ടുകാരൻ ചെലവാക്കിയത് 3.2 ലക്ഷം രൂപ| To buy weapons for online game 12-year-old spends Rs 3.2 lakh from mother’s account – News18 Malayalam\nഓൺലൈൻ ഗെയിമിനായി ആയുധങ്ങൾ വാങ്ങിക്കൂട്ടി; അമ്മയുടെ അക്കൗണ്ടിൽ നിന്ന് പന്ത്രണ്ടുകാരൻ ചെലവാക്കിയത് 3.2 ലക്ഷം രൂപ\nമാർച്ച് എട്ടിനും ജൂൺ പത്തിനും ഇടയിൽ അമ്മയുടെ അക്കൗണ്ടിൽ നിന്നും 278 പണമിടപാടുകളാണ് കുട്ടി നടത്തിയത്.\nLast Updated : June 29, 2021, 14:27 IST\nറായ്പൂർ: ഓൺലൈൻ ഗെയിമിന് വേണ്ടി പന്ത്രണ്ടുകാരൻ അമ്മയുടെ അക്കൗണ്ടിൽ നിന്നും ചെലവാക്കിയത് ലക്ഷങ്ങൾ. ഛത്തീസ്ഗഡിലെ കൻകേർ ജില്ലയിലാണ് സംഭവം. മാർച്ച് എട്ടിനും ജൂൺ പത്തിനും ഇടയിൽ അമ്മയുടെ അക്കൗണ്ടിൽ നിന്നും 278 പണമിടപാടുകളാണ് കുട്ടി നടത്തിയത്.\nഅക്കൗണ്ടിൽ നിന്നും പണം നഷ്ടമാകുന്നതിനെ തുടർന്ന് കുട്ടിയുടെ അമ്മ തന്നെയാണ് പരാതി നൽകിയത്. തുടർന്ന് നടത്തിയ അന്വേഷണമാണ് പന്ത്രണ്ടുകാരനിൽ എത്തിയത്. ഓൺലൈൻ പണമിടപാടിനായി തനിക്ക് ഒടിപി(വൺ ടൈം പാസ് വേർഡ്) ലഭിച്ചിരുന്നില്ലെന്നും സ്ത്രീ നൽകിയ പരാതിയിൽ പറഞ്ഞിരുന്നു.\nഓൺലൈൻ ഗെയിമിന് വേണ്ടി ആയുധങ്ങൾ വാങ്ങാനാണ് കുട്ടി ഇത്രയും പണം ചെലവാക്കിയതെന്ന കണ്ടെത്തലിൽ ഞെട്ടിയിരിക്കുകയാണ് പൊലീസ്. കൻകേർ ജില്ലയിലെ അധ്യാപികയുടെ മകനാണ് പന്ത്രണ്ടു വയസ്സുകാരൻ.\nജൂൺ 25നാണ് അക്കൗണ്ടിൽ നിന്നും മൂന്ന് ലക്ഷം രൂപ നഷ്ടമായ കാര്യം അധ്യാപികയുടെ ശ്രദ്ധയിൽ പെടുന്നത്. ഓൺലൈൻ തട്ടിപ്പിലൂടെ പണം നഷ്ടമായെന്നാണ് ഇവർ കരുതിയത്. ഉടൻ തന്നെ പൊലീസിൽ പരാതി നൽകുകയായിരുന്നു. മാർച്ച് 8 നും ജൂൺ 10 നും ഇടയ്ക്ക് പരാതിക്കാരിയുടെ മൊബൈലിൽ നിന്ന് തന്നെയാണ് ഇടപാടുകൾ നടന്നതെന്ന് അന്വേഷണത്തിൽ കണ്ടെത്തുകയായിരുന്നു.\nഅതേസമയം, അധ്യാപികയുടെ മകനൊപ്പം ഓൺലൈൻ ഗെയിമിൽ മറ്റ് രണ്ട് കുട്ടികൾ കൂടിയുണ്ടെന്നാണ് പൊലീസ് കണ്ടെത്തൽ. ഗെയിമിന് വേണ്ടി ഇവരും പണം ചെലവഴിച്ചിട്ടുണ്ടോ എന്നും പൊലീസ് അന്വേഷിക്കുന്നുണ്ട്.\nമകൻ തന്നെയാണ് ഇടപാടുകൾ നടത്തിയെന്ന് മനസ്സിലാക്കിയ അധ്യാപിക ഇക്കാര്യം ചോദിച്ചപ്പോൾ കുട്ടി സമ്മതിക്കുകയും ചെയ്തു. ഓൺലൈൻ ഗെയിമിലെ ആയുധങ്ങൾ അപ് ഗ്രേഡ് ചെയ്യുന്നതിന് കൂടുതൽ ഫീച്ചറുകൾ പണം നൽകി വാങ്ങിയെന്നാണ് മകൻ അമ്മയോട് പറഞ്ഞത്.\nYou may also like:പണത്തിന് വേണ്ടി സുഹൃത്തിനെ കൊന്നു; സംശയം തോന്നാതിരിക്കാൻ കോവിഡ് മാനദണ്ഡം പാലിച്ച് മൃതദേഹം സംസ്കരിച്ചു\nമറ്റൊരു സംഭവത്തിൽ, എട്ടുവയസ്സുള്ള മകള്‍ക്ക് ബിയര് നല്‍കിയ സംഭവത്തിൽ കുട്ടിയുടെ അച്ഛൻ അറസ്റ്റിലായി. കാഞ്ഞങ്ങാട് സ്വദേശിയായ 45-കാരനെയാണ് ഹൊസ്ദുര്‍ഗ് പൊലീസ് അറസ്റ്റ് ചെയ്തത്. ഹൊസ്ദുര്‍ഗ് ജുഡീഷ്യല് മജിസ്ട്രേറ്റ് (ഒന്ന്) കോടതിയില് ഹാജരാക്കിയ ഇയാളെ രണ്ടാഴ്ചത്തേക്ക് റിമാന്‍ഡ് ചെയ്തു.\nഅതിനിടെ തലശ്ശേരിയിൽ പതിനഞ്ചുകാരിയെ പീഡിപ്പിച്ച സംഭവത്തിൽ വ്യവസായി അറസ്റ്റിൽ. തലശ്ശേരി സ്വദേശിയും പ്രമുഖ വ്യവസായിയുമായ ഷറഫുദ്ദീൻ ആണ് അറസ്റ്റിലായത്. ഇക്കഴിഞ്ഞ മാർച്ചിലാണ് കേസിന് ആസ്പദമായ സംഭവം.\nFirst published: June 29, 2021, 14:27 IST


ജില്ലയിൽ 266 പേർക്ക് കോവിഡ്, 285 പേർക്ക് രോഗമുക്തി : Deepika.com Nattu Visesham\nകൽപ്പറ്റ: ജില്ലയിൽ ഇന്നലെ 266 പേർക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കൽ ഓഫീസർ ഡോ. ആർ.രേണുക അറിയിച്ചു. 285 പേർ രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 14.19 ആണ്. 256 പേർക്ക് സന്പർക്കത്തിലൂടെയാണ് രോഗബാധ.\nമൂന്ന് ആരോഗ്യ പ്രവർത്തകർക്കും കോവിഡ് സ്ഥിരീകരിച്ചു. ഇതോടെ ജില്ലയിൽ കോവിഡ് സ്ഥിരീകരിച്ചവരുടെ എണ്ണം 60888 ആയി. 57279 പേർ ഇതുവരെ രോഗമുക്തരായി. നിലവിൽ 3123 പേരാണ് ജില്ലയിൽ ചികിത്സയിലുള്ളത്. ഇവരിൽ 1824 പേർ വീടുകളിലാണ് ഐസൊലേഷനിൽ കഴിയുന്നത്.\nകോവിഡുമായി ബന്ധപ്പെട്ട് ജില്ലയിൽ ഇന്നലെ പുതുതായി നിരീക്ഷണത്തിലായത് 847 പേരാണ്. 1263 പേർ നിരീക്ഷണകാലം പൂർത്തിയാക്കി. നിലവിൽ നിരീക്ഷണത്തിലുള്ളത് 11275 പേർ. ഇന്നലെ പുതുതായി 72 പേർ ആശുപത്രിയിൽ നിരീക്ഷണത്തിലായി.


സംസ്ഥാന സ്കൂള് കലോത്സവം ജനുവരി 16 മുതല് 22 വരെ; നാലാംതവണയാണ് കണ്ണൂര് സംസ്ഥാന കലോത്സവത്തിന് വേദിയാകുന്നത് - RashtraDeepika\nസംസ്ഥാന സ്കൂള് കലോത്സവം ജനുവരി 16 മുതല് 22 വരെ; നാലാംതവണയാണ് കണ്ണൂര് സംസ്ഥാന കലോത്സവത്തിന് വേദിയാകുന്നത്\nWednesday December 7, 2016 Wednesday December 7, 2016 Support\nകണ്ണൂര്: സംസ്ഥാന സ്കൂള് കലോത്സവം ജനുവരി 16 മുതല് 22 വരെ കണ്ണൂര് നഗരത്തിലെ വിവിധ വേദികളില് നടക്കും. ഇത് നാലാംതവണയാണ് കണ്ണൂര് സംസ്ഥാന കലോത്സവത്തിന് വേദിയാകുന്നത്. ഇതിനു മുമ്പു 1982, 1995, 2007 വര്‍ഷങ്ങളിലാണു കൗമാരപ്രതിഭകള്‍ക്കു കണ്ണൂര് അരങ്ങൊരുക്കിയത്. ഇത്തവണ സ്കൂള് കലോത്സവം എറണാകുളത്തു നടത്താനായിരുന്നു നേരത്തേ തീരുമാനിച്ചിരുന്നത്.\nഎന്നാല്, കൊച്ചി മെട്രാ നിര്‍മാണം പുരോഗമിക്കുന്നതിനാല് കണ്ണൂരിനു നറുക്കുവീഴുകയായിരുന്നു. തലശേരിയില് ഇന്ന് ആരംഭിച്ച റവന്യൂ ജില്ലാ കലോത്സവം പൂര്‍ത്തിയാകുന്നതോടെ ഇതിനുള്ള ഒരുക്കങ്ങള് ആരംഭിക്കും. ഞായറാഴ്ചയാണ് റവന്യൂ ജില്ലാ കലോത്സവം സമാപിക്കുന്നത്.\nമീര ജാസ്മിന് വിവാഹമോചനത്തിന്റെ വക്കിലെന്ന് കിംവദന്തി, വേര്‍പിരിയുന്നതിന്റെ മുന്നൊരുക്കമായിട്ടാണ് അഭിനയത്തിലേക്ക് തിരിച്ചെത്തിയതെന്ന് റിപ്പോര്‍ട്ടുകള്\n2016 ലെ സുവര്‍ണ്ണ ട്വീറ്റ് കോഹ്‌ലിയുടേത് ! അനുഷ്‌കയെ ട്രോളിയവര്‍ക്കുള്ള മറുപടി


ഖത്തറില് ഇന്ന് മൂന്ന് കോവിഡ് മരണം; പുതിയ രോഗബാധിതര് ആയിരത്തില് താഴെ |Three more die of COVID-19 in Qatar as 946 test positive\nHome Gulf Qatar ഖത്തറില് ഇന്ന് മൂന്ന് കോവിഡ് മരണം; പുതിയ രോഗബാധിതര് ആയിരത്തില് താഴെ\nJune 26, 2020, 12:02 pm\nദോഹ: ഖത്തറില് കഴിഞ്ഞ 24 മണിക്കൂറിനുള്ളില് മൂന്നു പേര് കൂടി കോവിഡ് ബാധിച്ചു മരിച്ചു. 946 പേര്‍ക്ക് കൂടി കൊവിഡ് സ്ഥിരീകരിച്ചു.\nഅതേസമയം, 1528 പേര് കൂടി പുതുതായി രോഗമുക്തി നേടി. ഇതോടെ ആകെ രോഗമുക്തി നേടിയവരുടെ എണ്ണം 76072 ആയി.രാജ്യത്ത് നിലവില് ചികിത്സയില് കഴിയുന്നത് 16603 പേരാണ്. 963 പേര് വിവിധ ആശുപത്രികളില് ചികിത്സയിലാണ്. കഴിഞ്ഞ 24 മണിക്കൂറിനുള്ളില്7പേരെ കൂടി തീവ്രപരിചരണ വിഭാഗത്തില് പ്രവേശിപ്പിച്ചു. ഇതോടെ ഗുരുതര കേസുകള് 200 ആയി.\nLatest update on Coronavirus in Qatar#سلامتك_هي_سلامتي #YourSafetyIsMySafety pic.twitter.com/N2vJG7bURZ\n— وزارة الصحة العامة (@MOPHQatar) June 26, 2020\nThree more die of COVID-19 in Qatar as 946 test positive\nPrevious articleഅസിം ടെക്‌നോളജീസിന്റെ സൗജന്യ ചാര്‍ട്ടര് വിമാനം നാട്ടിലേക്കു പറന്നു\nNext articleസൗദിയില് ഇഖാമ കഴിഞ്ഞവര്‍ക്കും ഹുറൂബുകാര്‍ക്കും നാടണയാന് അവസരം


ഉന്നത വിദ്യാഭ്യാസ മേഖലയിൽ ഗുണനിലവാരം ഉറപ്പുവരുത്തണം: മുഖ്യമന്ത്രി | Education | Deshabhimani | Sunday Nov 18, 2018\nതിരുവനന്തപുരം > സംസ്ഥാനത്തെ വിവിധ സർവകലാശാലകൾ അക്കാദമിക് പരിപാടികൾ പരസ്പരം കൈമാറുന്നതു സംബന്ധിച്ച ഉന്നത വിദ്യാഭ്യാസ കൗൺസിലിന്റെ തീരുമാനം അഭിനന്ദനീയമാണെന്ന് മുഖ്യമന്ത്രി പിണറായി വിജയൻ പറഞ്ഞു. കോഴ്സുകൾക്ക് തുല്യതയും അംഗീകാരവും നൽകുകയും പൊതുവായ അക്കാദമിക് രൂപരേഖ സൃഷ്ടിക്കുകയും ചെയ്ത് വലിയ ഉത്തരവാദിത്തമാണ് കൗൺസിൽ നിർവഹിക്കാനൊരുങ്ങുന്നത‌്. വിദ്യാഭ്യാസ കൗൺസിൽ ഉപദേശക സമിതിയുടെ പ്രഥമ യോഗം ഉദ്ഘാടനം ചെയ്യുകയായിരുന്നു മുഖ്യമന്ത്രി.\nഉന്നത വിദ്യാഭ്യാസമേഖലയെ വലിയ നിക്ഷേപമായാണ് കാണേണ്ടത്. ആഭ്യന്തര ഉൽപ്പാദനത്തിന്റെ ആറു ശതമാനംവരെ ഉന്നത വിദ്യാഭ്യാസത്തിനായി സംസ്ഥാനം നീക്കിവയ്ക്കുകയാണ്. നവകേരള സൃഷ്ടി എന്ന വലിയ ഉത്തരവാദിത്തത്തിനിടയിലും ഉന്നതവിദ്യാഭ്യാസരംഗത്തെ ആവശ്യങ്ങൾ കണ്ടറിഞ്ഞാണ് സർക്കാർ ഇടപെടൽ. പ്രാപ്യതയും ഗുണനിലവാരവും ഉറപ്പുവരുത്തണം. കേരളത്തിന്റെ വികസനപ്രവർത്തനങ്ങളെ സംബോധന ചെയ്യുന്ന ഗവേഷണ പ്രവർത്തനങ്ങൾക്ക് ഊന്നൽ നൽകാനും റഫറൻസ‌് ജേണലുകൾ പ്രസിദ്ധീകരിച്ച‌് ഓൺലൈനായി ലഭ്യമാക്കാനും സർവകലാശാലകൾക്ക‌് കഴിയണം. മനുഷ്യവിഭവശേഷിയുടെ കാര്യത്തിലും ഭൗതികശേഷിയുടെ കാര്യത്തിലും സർവകലാശാലകൾ ഒരേ നിലയിലല്ല. ഭേദപ്പെട്ട സർവകലാശാലകൾപോലും സാധ്യമായ പ്രകടനം കാഴ്ചവയ്ക്കനാകുന്നില്ല. ആഗോളവിജ്ഞാന മേഖലയിലുണ്ടാകുന്ന പുതിയ വെളിച്ചങ്ങൾ പകർത്താനും സംസ്ഥാനത്തിന്റെ പുനർനിർമാണത്തിന് ശരിയായ പിന്തുണ നൽകാനും ഉന്നത വിദ്യാഭ്യാസ രംഗത്തിന് കഴിയണം. സാലറി ചലഞ്ചിന്റെ കാര്യത്തിൽ ഏറ്റവും പിന്നിൽ നിൽക്കുന്നത് അധ്യാപക സമൂഹമാണെന്നും മുഖ്യമന്ത്രി പറഞ്ഞു.\nകോഴിക്കോട് സർവകലാശാല നടത്തുന്ന നിർബന്ധിത സാമൂഹ്യസേവന പദ്ധതി മാതൃകാപരമാണ്. ഇത് മറ്റു സർവകലാശാലകളിലും ആരംഭിക്കാവുന്നതാണ്. ഉന്നത വിദ്യാഭ്യാസ സ്‌കോളർഷിപ്പുകൾ അനുവദിക്കുന്നതിന്റെ ഫലപ്രാപ്തി വിലയിരുത്തണം. മറ്റൊരു സർവകലാശാലയിൽ ഉപരിപഠനം നടത്തുമ്പോൾ വിദ്യാർഥി നേരിടുന്ന പ്രശ്നങ്ങൾ ഒഴിവാക്കണം. പരീക്ഷകൾ നടന്നാൽ താമസിയാതെ ഫലം അറിയാൻ കഴിയണം. അക്കാദമിക് താൽപ്പര്യങ്ങൾക്കാണ് മുൻഗണനയുണ്ടാകേണ്ടത്. നിയമങ്ങളിലും കീഴ്‌വഴക്കങ്ങളിലും പുതിയ നടപടിക്രമങ്ങൾ സർക്കാർ കൊണ്ടുവരും. സർവകലാശാലാ ഭരണവുമായി ബന്ധപ്പെട്ട് ഉന്നത വിദ്യാഭ്യാസ കൗൺസിൽ സമർപ്പിച്ച റിപ്പോർട്ട് സർക്കാരിന്റെ മുന്നിലുണ്ട്. അത് പരിഗണിച്ച് നടപടി സ്വീകരിക്കും. ‘ഔട്ട്കം ബേസ്ഡ് എഡ്യുക്കേഷൻ’ സങ്കൽപ്പം ആഗോളതലത്തിൽ അംഗീകരിക്കപ്പെട്ടു കഴിഞ്ഞു. കോഴ്സുകളും പ്രോഗ്രാമുകളും പുതിയ സങ്കൽപ്പത്തിനനുസൃതമായി നവീകരിക്കണം.\nസർവകലാശാലകൾ ബിരുദധാരികൾക്കുണ്ടാകേണ്ട കഴിവുകളും അറിവുകളും പൊതുജനങ്ങൾക്കായി പ്രസിദ്ധീകരിക്കണം.\nനാക് അക്രഡിറ്റേഷൻ സംവിധാനം നിലനിൽക്കുന്ന സാഹചര്യത്തിൽ സംസ്ഥാനതലത്തിലുള്ള ഒരു പരിശോധനകൂടി വരുന്നതുകൊണ്ട് എത്രത്തോളം നേട്ടം ഉണ്ടാകുമെന്ന് പരിശോധിക്കണം. സ്വയംഭരണ കോളേജുകൾ സംബന്ധിച്ച് കൗൺസിൽ നൽകിയ പഠന റിപ്പോർട്ടും സർക്കാർ ഗൗരവമായി കാണുമെന്നും മുഖ്യമന്ത്രി പറഞ്ഞു. തുല്യതാ മാനദണ്ഡങ്ങൾ സംബന്ധിച്ച് ഉന്നതവിദ്യാഭ്യാസ കൗൺസിൽ പ്രസിദ്ധീകരിച്ച ഹാൻഡ് ബുക്ക് മുഖ്യമന്ത്രി പ്രകാശനംചെയ്തു.\nഉന്നത വിദ്യാഭ്യാസമന്ത്രി കെ ടി ജലീൽ അധ്യക്ഷനായി. കൗൺസിൽ വൈസ് ചെയർമാൻ രാജൻ ഗുരുക്കൾ, ഉന്നത വിദ്യാഭ്യാസ സെക്രട്ടറി ഡോ. ഉഷ ടൈറ്റസ്, പ്രഭാത് പട്നായിക്, കെ സച്ചിദാനന്ദൻ, കൗൺസിൽ സെക്രട്ടറി ഡോ. രാജൻ വർഗീസ‌് തുടങ്ങി ഉപദേശകസമിതിയിലെ മുപ്പതോളം അംഗങ്ങൾ പങ്കെടുത്തു.


Priyanka Chopra or Katrina Kaif, who will be in Krrish4with Hrithik Roshan?: ക്രിഷ് 4ല് ഋത്വിക് റോഷനൊപ്പം പ്രിയങ്കയോ കത്രീനയോ?\nPriyanka Chopra Or Katrina Kaif Who Will Be In Krrish4With Hrithik Roshan\n2020ലായിരിക്കും ക്രിഷിന്റെ നാലാം ഭാഗം പ്രദർശനത്തിനെത്തുക\nബോളിവുഡിലെ മികച്ച ഹിറ്റ് ചിത്രങ്ങളില് ഒന്നായിരുന്നു ഋത്വിക് റോഷന് അമാനുഷിക കഥാപാത്രമായി എത്തിയ ക്രിഷ്. 2003ല് പുറത്തിറങ്ങിയ കോയി മില്‍ഗയയുടെ രണ്ടാംഭാഗമായാണ് ക്രിഷ് വന്നത്. 2006ലാണ് ചിത്രത്തിന്റെ ആദ്യഭാഗം പുറത്തിറങ്ങി 2006ല് ആദ്യഭാഗമിറങ്ങിയ ക്രിഷിന്റെ നാലാംഭാഗം പുറത്തിറക്കാനുള്ള ഒരുക്കത്തിലാണ് അണിയറ പ്രവര്‍ത്തകര്.\nഎന്നാല്, നാലാംഭാഗത്തില് ആരായിരിക്കും നായിക എന്നാണ് ക്രിഷിന്റെ ആരാധകരെ ആകാംക്ഷയിലാഴ്ത്തുന്ന ചോദ്യം. കോയി മില്‍ഗയയില് പ്രീതി സിന്റ ആയിരുന്നു നായിക. ക്രിഷില് പ്രിയങ്ക ചോപ്രയും. തുടര്‍ന്ന് ക്രിഷ് 2, ക്രിഷ്3എന്നീ ഭാഗങ്ങളും പുറത്തിറങ്ങി. ഇതിലെല്ലാം പ്രിയങ്ക ചോപ്ര തന്നെയായിരുന്നു നായിക.\n2020ലായിരിക്കും ക്രിഷിന്റെ നാലാം ഭാഗം റിലീസ് ചെയ്യുക. ഋത്വിക് റോഷന്റെ ജന്മദിനത്തിലാണ് അദ്ദേഹത്തിന്റെ പിതാവും ചിത്രത്തിന്റെ സംവിധായകനുമായ രാകേഷ് റോഷന് ക്രിഷ് 4നെ കുറിച്ചുള്ള വാര്‍ത്ത പുറത്ത് വിട്ടത്. ചിത്രത്തിന്റെ തിരക്കഥ പൂര്‍ത്തിയായി. എന്നാല് നായികയായി ആരെ കൊണ്ടു വരും എന്ന കണ്‍ഫ്യൂഷനിലാണ് സംവിധായകന്.\n‘പ്രിയങ്കയുടെ കഥാപാത്രം ഇതിനകം ചിത്രത്തില് ഉണ്ട്. മറ്റൊരു നായിക കൂടി വരുകയാണെങ്കില് കഥ പരിഷ്‌കരിക്കേണ്ടതുണ്ട്,’ വൃത്തങ്ങളെ ഉദ്ധരിച്ചുകൊണ്ട് ഡെക്കാന് ക്രോണിക്കിള് റിപ്പോര്‍ട്ട് ചെയ്യുന്നു.\nകത്രീന കൈഫിനെയും നായികയായി പരിഗണിക്കുന്നുണ്ടെന്നാണ് പുറത്ത് വരുന്ന വാര്‍ത്തകള്. ക്രിഷ്3ല് പ്രിയങ്കയും കങ്കണയുമായിരുന്നു അഭിനയിച്ചത്. അതില് നെഗറ്റീവ് റോളിലായിരുന്നു കങ്കണ എത്തിയിരുന്നത്.\nTags: Hrithik Roshan, Katrina Kaif, Priyanka Chopra


വര്‍ക്കേഴ്സ് ഫോറം: ശിങ്കിടികള് പാടുന്നു\nവളരെ പ്രചാരമുള്ള തനിമലയാള ശൈലികളില് ഒന്നാണ് 'ശിങ്കിടി പാടുക' എന്നത്. കഥകളിയുമായി ബന്ധപ്പെട്ടതാണത്. കഥകളിയിലെ പ്രധാന പാട്ടുകാരന് പൊന്നാനിയും കൂടേ പാടുന്നവന് ശിങ്കിടിയുമാണ്. ചെറിയ കൂലിക്ക് കൂടെ ചേര്‍ന്നുപാടുന്നവരുടേതാണ് ഇന്നത്തെ ലോകം. എന്തെങ്കിലും ഗുണം പറ്റാം എന്ന നേരിയ പ്രതീക്ഷയുയര്‍ന്നാല്, വര്‍ഷകാലം അടുത്താല് മണ്ഡൂകഗാനം ഉയരുന്നതുപോലെ, ഈ ശിങ്കിടിമാര് തങ്ങളുടെ ശ്രവണഭേദകമായ അടിപ്പാട് തുടങ്ങുകയായി.\nഒന്നാമത്തെ മഴത്തുള്ളി പാര്‍വതിയുടെ ശരീരത്തില് വീണതിനെ വര്‍ണിച്ച മഹാകവിയെപ്പോലെ ഈ കവിതാരഹിതന് വര്‍ഷാരംഭത്തിലെ ഈ ശിങ്കിടിപ്പാട്ടുകളുടെ ബീഭത്സ രാഗത്തെ ഒന്നു വര്‍ണിക്കട്ടെ.\nമെയ് 18 ലെ ഒരു ദിനപത്രം നോക്കിയപ്പോള് കോണ്‍ഗ്രസ് പത്രം പോലും പ്രസിദ്ധീകരിക്കാന് മടിക്കുന്ന ഒര ഗദ്യ സ്‌തോത്രം നമ്മുടെ പുതിയ മുഖ്യമന്ത്രിയെപ്പറ്റി സാഹിത്യകാരന്റെ ആവിഷ്‌കാര ധീരതയെപ്പറ്റി ഒറ്റയ്ക്കും കൂട്ടായും ഉദ്‌ബോധനം നടത്താറുള്ള ഒരു മുന് സര്‍വകലാശാലാധിപന് പ്രസിദ്ധീകരിച്ചതുകണ്ടു. മുഖ്യമന്ത്രിയുടെ പ്രീതി എളുപ്പം ലഭിക്കാന് അദ്ദേഹത്തിന്റെ കുടുംബാംഗങ്ങളുടെ പടവും എല്ലാം ചേര്‍ത്ത് അതിന് ദൃശ്യമൂല്യവും ഉണ്ടാക്കിയിരിക്കുന്നു.\n'ശിങ്കിടി' എന്ന വാക്ക് സംഘടിതം എന്ന സംസ്‌കൃത പദത്തില് നിന്ന് ആഗമിച്ചതാകാം എന്നൊരു സൂചന ശ്രീകണ്‌ഠേശ്വരം തരുന്നുണ്ട്. സര്‍വകലാശാലാ നായകനായിരുന്ന വ്യക്തിയുടെ പിന്നില് ഇത്തരക്കാരുടെ ഒരു സംഘടിത സംഘം ഉള്ളതുകൊണ്ട് ശിങ്കിടി എന്ന പേര് അര്‍ഥപൂര്‍ണമായി തീരുന്നു. അധികാരത്തിലിരിക്കുന്നവര്‍ക്കുവേണ്ടി സ്തുതി പാടുകയും എഴുതുകയും ചെയ്യുന്നവരെ കൂലി എഴുത്തുകാര് എന്നു പറയാറുണ്ട്. വായില് വന്നതെല്ലാം വിളിച്ചുപറയുന്നതാണ് ഈ സംഘത്തിന്റെ പ്രധാന ജോലി. ആ ജോലി മുറപോലെ നടത്തുന്ന ആളുമാണ് ഇദ്ദേഹം. ഇതൊന്നും അസത്യമല്ല. ഇദ്ദേഹം എന്നെ 'നുണപറയുന്ന ആള്' എന്ന് ഒരു ശിങ്കിടി യോഗത്തില് പ്രസംഗിച്ചത് ഒരു പത്രത്തില് കണ്ടു. ഞാന് സത്യം പറയുന്നത് അങ്ങേര്‍ക്ക് നുണയും അങ്ങേര് കളവ് പറഞ്ഞാല് അത് സത്യവും ആണെന്നാണ് സംഘടനയുടെ സമവാക്യം.\nമുഖ്യമന്ത്രി ഉമ്മന്‍ചാണ്ടിയുടെ സ്വകാര്യ ജീവിതത്തെപ്പറ്റി അന്വേഷിച്ചപ്പോള്, സ്വകാര്യ ജീവിതം ഇല്ലെന്നറിഞ്ഞ് ആ 'സ്വകാര്യം' പരസ്യമാക്കാനാണ് ആ ലേഖനം എഴുതിയത്. എങ്ങിനെയെങ്കിലും മുഖ്യന്റെ കൃപാകടാക്ഷം തന്നില് പതിയണം എന്നേ കക്ഷിക്ക് ലക്ഷ്യമുള്ളൂ. ശ്രീ ശങ്കരന്റെ പേരിലുള്ള യൂണിവേഴ്‌സിറ്റിയില് കടന്നുകൂടിയത് ഇങ്ങനെയൊരു തന്ത്രത്തിലാണ്. താന് കോണ്‍ഗ്രസുകാരനായതുകൊണ്ടാണ് വി സി ആയതെന്ന് അദ്ദേഹം നുണയുടെ തുണകൂടാതെ അക്കാലത്ത് പ്രസംഗിച്ചിരുന്നു.\nഇവരുടെ 'സംസ്‌കാര സാഹിതി' എന്ന സംഘടനയുടെ പ്രസിഡന്റ് എഴുതാനൊന്നും മിനക്കെടാതെ, കോണ്‍ഗ്രസുകാരന് എന്ന ബലത്തില് തിരഞ്ഞെടുപ്പില് തന്നെ ഇക്കുറി ജയിച്ചുകയറിയിട്ടുണ്ട്. മുഖ്യമന്ത്രിയെ നേരിട്ടു വാഴ്ത്താന് കഴിയുന്നതുകൊണ്ട് ഈ നിയമസഭാ സാമാജിക സാഹിത്യകാരന് മാധ്യമ സഹായം ആവശ്യമില്ല.\nകോണ്‍ഗ്രസ് അധികാരത്തില് വരുമ്പോഴെല്ലാം സാഹിത്യ അക്കാദമിയിലോ തത്തുല്യമായ മറ്റ് താവളങ്ങളിലോ കയറിപ്പറ്റാന് കുപ്പായം തയ്ച്ച് ധൈര്യമായി ചുമല്‍പൊക്കി നടക്കുന്ന സാഹിത്യകാരന്‍മാരുടെ ഒരു കൂറ്റന് താവളമാണ് സംസ്‌കാര സാഹിതി. ഇക്കൂട്ടത്തില് ഒരു പ്രാദേശിക സാഹിത്യകാരന് എന്നെപ്പറ്റി പറഞ്ഞ സത്യം (നുണയല്ലേ!) ഇതാണ്- ഞാന്, അരനൂറ്റാണ്ടോളം മുമ്പ് കോഴിക്കോട് സര്‍വകലാശാലയില് പി വി സി ആയതു കരുണാകരന്റെയും മുഹമ്മദ് കോയയുടെയും ഗൃഹങ്ങളില് 'നിരങ്ങി'യിട്ടാണ് എന്ന്. അന്നത്തെ വിദ്യാഭ്യാസ മന്ത്രി മുഹമ്മദ് കോയയാണെന്ന്! ഇതിനെപ്പറ്റിയൊന്നും വിവരമില്ലാത്ത കക്ഷി ഒരു ഊഹംവച്ച് നുണയുടെ ഉണ്ട ഉതിര്‍ത്തതാണ്. അന്നത്തെ വിദ്യാഭ്യാസ മന്ത്രി ചാക്കീരി അഹമ്മദ്കുട്ടിയായിരുന്നു. മുഹമ്മദ് കോയയുടെ വീട്ടില് പോയി 'നിരങ്ങിയാല്' 'ചാക്കീരി അഹമ്മദ്കുട്ടി, ജോലിതരുന്ന മാജിക്' എനിക്കറിയില്ല. തന്റെ വീട്ടില് നിരങ്ങാന് എന്തുകൊണ്ട് വന്നില്ല എന്നേ ചാക്കീരിക്കു തോന്നൂ. കരുണാകരന്റെ വീട്ടില് ഞാന് പോയത് ആകെ ഒരു പ്രാവശ്യം. അത് അദ്ദേഹത്തിന്റെ ഭാര്യ മരിച്ചപ്പോള് മാത്രമാണെന്നതിന് പുത്രന് മുരളീധരന് തെളിവ് തരും.\nമുന് വൈസ് ചാന്‍സലറും ഈ ദേഹവും ഒരേനുകത്തില് കെട്ടേണ്ടവരാണെന്ന് ഇപ്പോള് വ്യക്തമായിരിക്കുമല്ലോ. രണ്ടാം കക്ഷിയുടെ മുഖ്യമന്ത്രി സ്തുതി പ്രസംഗ രൂപത്തില് വന്നെങ്കിലും എഴുത്തായിട്ട് വന്നിട്ടില്ല. ആ ഭാഗ്യം വൈകാതെ ഉണ്ടാകട്ടെ എന്ന് പ്രാര്‍ഥിക്കുന്നു.\n'സംസ്‌കാര സാഹിതിയില് ഇത്തരം ഭൈമികാമുകന്‍മാര് ഒരുപാടുണ്ട്. ഇവരെല്ലാം സാഹിത്യ അക്കാദമിയിലെ ഉന്നത പദവികള് മോഹിക്കുന്നവരാണ്. ഇവര് എഴുതിയതിന്റെ പേരില് എഴുത്തുകാരായി ഭാവിയില് അംഗീകരിക്കപ്പെടുമോ എന്ന് കണ്ടറിയണം. അത്രവലിയ ഉദേശമൊന്നും അവര്‍ക്കുണ്ടെന്ന് ആരോപിക്കരുതേ!' ഇവര്‍ക്ക് ഏതെങ്കിലും ഔദ്യോഗിക സാംസ്‌കാരിക സ്ഥാപനങ്ങളില് അടിച്ചു തളിയ്ക്ക് മേലുള്ള ഏത് സ്ഥാനവും കിട്ടിയാല് മതി.\n'സാംസ്‌കാരി സാഹിതി' ഉണ്ടാക്കിയതു തന്നെ കോണ്‍ഗ്രസ് അധികാരത്തില് വന്നാല് മലയാളം എഴുതാനും വായിക്കാനും അറിയുമെന്ന അവകാശത്തില് ഊന്നിനിന്നു കൊണ്ട് അംഗങ്ങള്‍ക്ക് എത്തിപിടിക്കാവുന്ന കൊമ്പുകളൊന്നും ഒഴിയരുതെന്ന ഉദ്ദേശത്തിലാണ്. എങ്കിലും നമ്മുടെ പൂര്‍വ വി സിയോട് ഈ പിന്നോക്കക്കാര്‍ക്ക് സ്വല്‍പം അമര്‍ഷം തോന്നാനിടയുണ്ട്. അവരിലാരും പേനയില് മഷിനിറയുന്നതിനു മുമ്പേ, അങ്ങോര് മുഖ്യന്റെ സ്വകാര്യ ജീവിതംപോലും പരിശോധിച്ച് രചന നടത്തികളഞ്ഞല്ലോ. ഭാഗ്യവാന്! ഭര്‍ത്തൃ ഹരിപാടിയതുപോലെ 'കാലം ധാരാളം ഉണ്ടല്ലോ. മുഖ്യമന്ത്രിക്ക് വായിക്കാനുള്ള ഫയലുകളുടെ ഇരട്ടി സ്‌ത്രോത്ര രചനകള് വായിക്കേണ്ടി വരും.'\nഇടതുപക്ഷ ചിന്തയെ അനുകൂലിച്ചെഴുതിയവര് സ്ഥാനമോഹം കൊണ്ട് അപ്രകാരം ചെയ്തവരാണ് എന്ന് എട്ടു ദിക്കുകളിലും മാറ്റൊലി കൊള്ളിച്ച ഇക്കൂട്ടര്, തങ്ങള് കൂലിയെഴുത്തുകാരല്ലെന്ന് തെളിയിക്കാന് കടപ്പെട്ടവരല്ലേ? പക്ഷേ, അവര് തങ്ങള് കൂലി എഴുത്തുകാര് മാത്രമാണെന്ന് വീണ്ടും വീണ്ടും തെളിയിച്ചുകൊണ്ടിരിക്കുകയാണ്. യോഗ്യത കൊണ്ട് സ്ഥാനത്തിന് അര്‍ഹനാണെന്ന് പറയാന് ഇവരില് ആര്‍ക്കും കഴിയുകയില്ലെന്നത് നിര്‍വിവാദമാണ്.\nനമ്മുടെ മുന് വി സി കാലടി ശ്രീ ശങ്കര യൂണിവേഴ്‌സിറ്റി അധിപനായി ജ്ഞാനപീഠം ആരോഹണം ചെയ്തത് ശങ്കരഭാഷ്യങ്ങളുടെ അംഗീകരിക്കപ്പെട്ട പ്രാമാണിക പണ്ഡിതനായിട്ടാണോ? ശങ്കരഭാഷ്യത്തിന്റെ കവര്‍പേജിലുള്ള ഇംഗ്ലീഷ് വാക്കുകള് മനസ്സിലാക്കാന് കഴിഞ്ഞാല് തന്നെ യോഗ്യതയല്ലേ? തര്‍ക്കം വന്നാല് പയറ്റി നോക്കാവുന്ന യോഗ്യത മതി, അതുതന്നെ ധാരാളം.\nഞാന് നുണ പറഞ്ഞുവെന്നും വിദ്യാഭ്യാസമന്ത്രിയുടെ വീട്ടില് നിരങ്ങിയെന്നും പറഞ്ഞ ഇവരെ കോടതി കയറ്റേണ്ടതാണെന്ന് ചില സുഹൃത്തുക്കള് പറഞ്ഞു. ഇവരുടെ പേരില് മാനനഷ്ടക്കേസ് കൊടുത്താല് ഇവര് ശിക്ഷിക്കപ്പെടുമെന്ന് ഏറെക്കുറെ ഊഹിക്കാവുന്നതേയുള്ളൂ. ഞാന് അത് ചെയ്യാത്തത് ഒറ്റക്കാരണം കൊണ്ടാണ്. ഇവരുടെ പേരില് ഞാന് മാനനഷ്ടത്തിന് കോടതിയില് പരാതിപ്പെട്ടാല് എനിക്കത് മറ്റൊരു മാനനഷ്ടത്തിന്റെ കാരണമായിത്തീരും. എന്നു മാത്രമല്ല, ഇവരുടെ പേരില് ഞാന് കേസ് കൊടുത്തതു കൊണ്ട് ഇവരുടെ മാനം അല്‍പ്പം കൂടാനും ഇടയുണ്ട്. അതുകൊണ്ട് ആ വഴി നോക്കേണ്ടെന്ന് എന്നോട് ശക്തിയായി ഒരു സുഹൃത്ത് ഉപദേശിച്ചത് ഞാന് സ്വീകരിച്ചിരിക്കുന്നു.\nമുഖ്യമന്ത്രി ഉമ്മന്‍ചാണ്ടിയുടെ ദയാദൃഷ്ടിപാതത്തിന് വേണ്ടി ഇത്തരം കൃപണ കര്‍മ്മങ്ങളില് ഇവര് ഏര്‍പ്പെട്ടുകൊണ്ടിരിക്കുന്നത് കണ്ടുകൊണ്ടിരിക്കുന്ന ഈ ലേഖകന്, എത്ര നല്ല അവസരമാണ് ഇതിനിടെ പാഴാക്കിക്കളഞ്ഞത് എന്ന് ഇപ്പോള് ആലോചിച്ചുപോകുന്നു. വോട്ടെണ്ണി തിരഞ്ഞെടുപ്പില് വിജയിക്കുന്നതിന് വെറും രണ്ടുനാള് മുമ്പ് അദ്ദേഹം എന്റെ 85-ാം പിറന്നാള്‍ച്ചടങ്ങില് പങ്കെടുക്കാന് പുത്തൂരില് രാവിലെ വന്നു ചേരുകയുണ്ടായി. വളരെ അപ്രതീക്ഷിതമായിരുന്നു. അദ്ദേഹത്തിന്റെ സഹജമായ എളിമയും നന്മയും കൊണ്ടാണ് അങ്ങനെ വരാന് തോന്നിയത്. കുറെ മുമ്പ് കൈനൂര് പന്നി വളര്‍ത്തല് കേന്ദ്രം സംബന്ധിച്ച സമരത്തിന്റെ അവസരത്തിലും ഈ സ്വഭാവം എനിക്ക് അനുഭവപ്പെട്ടതാണ്. പുത്തൂരില് ആഘോഷവേദിയില് ഞങ്ങള് കുറച്ചുനേരം ഒന്നിച്ചിരിക്കുകയുണ്ടായി. സ്വാര്‍ഥമായ നിവേദനമൊന്നും ഉന്നയിക്കാതെ ഒരു സുവര്‍ണാവസരം ഞാന് പാഴാക്കിയതില് അവര് എന്നോട് സഹതപിക്കുന്നുണ്ടാകാം. തങ്ങള്‍ക്ക് ലഭിക്കേണ്ടിയിരുന്ന ആ അവസരം ഒരു നിര്‍ഗുണന് നല്‍കിയതില് പടച്ചോനോട് കോപിക്കുന്നുണ്ടാകാം.\nഈ ചങ്ങാതിമാര്‍ക്ക് കേരള സാഹിത്യ അക്കാദമി തൊട്ടുള്ള എല്ലാ സാംസ്‌കാരിക സ്ഥാപനങ്ങളിലും യഥേഷ്ടം സ്ഥാനപദവികള് ലഭിക്കട്ടെ എന്നാണെന്റെ പ്രാര്‍ഥന. 'മലയാളം' പത്രം ചൂണ്ടിക്കാണിച്ചതു പോലെ, ഇവര്‍ക്കെല്ലാം (വി എസ്സിനോട് 25 ചോദ്യം ചോദിച്ച 25 സാഹിത്യകാരന്‍മാര്‍ക്ക്) കൊടുക്കാന് ഗവണ്‍മെന്റിന്റെ പക്കല് സ്ഥാനമാനങ്ങളുണ്ടാകുമോ എന്നേ സംശയമുള്ളൂ. അവര്‍ക്ക് എന്ത് നേട്ടമുണ്ടായാലും എനിക്ക് ഒരാപത്തും വരില്ല, സന്തോഷമേയുള്ളൂ. ഈ ലേഖനം എഴുതിയത് അവരെ ഇതിന്റെ പേരില് കുറ്റപ്പെടുത്താനല്ല തന്നേ! മറ്റുള്ളവര് ഇടതുചിന്തയെ അനുകൂലിക്കുന്നത് ആദര്‍ശ പക്ഷപാതം കൊണ്ടാണെന്നും പ്രതിഫലേച്ഛ കൊണ്ടല്ലെന്നും അറിഞ്ഞട്ടും തങ്ങള് ആവിഷ്‌കാര സ്വാതന്ത്ര്യത്തിനു വേണ്ടിയാണ് നിലകൊള്ളുന്നതെന്ന വ്യാജം പ്രചരിപ്പിക്കുന്നത് തടയാന് വേണ്ടി മാത്രമാണ്. 'നിങ്ങളേക്കാള് വിശുദ്ധന്' എന്ന നാട്യം മാത്രം വേണ്ട. മദ്വചനങ്ങള്‍ക്ക് മാര്‍ദ്ദവം ഇല്ലാതെ പോയത് ഇത് കൊണ്ടുമാത്രമാണ്. എനിക്ക് മാപ്പു തരേണ്ട, പക്ഷെ ഉദ്ദേശം ഇതാണെന്ന് മനസ്സിലാക്കിയാല് മതി.\nദര്‍ശനം/സുകുമാര് അഴീക്കോട്, കടപ്പാട്: ജനയുഗം\nLabels: പംക്തി, സാംസ്കാരികം


Deepika Padukone is all set to attend the 72nd Cannes International Film Festival -കാനിൽ തിളങ്ങാൻ ദീപിക പദുക്കോൺ | Indian Express Malayalam\ndeepika padukone is all set to attend the 72nd cannes international film festival\nവരും ദിവസങ്ങളില് മറ്റ് താരങ്ങളും കാന് ഫിലിം ഫെസ്റ്റിവലിന്റെ റെഡ് കാര്‍പെറ്റില് അണിനിരക്കും. ഐശ്വര്യ റായ് ഇത്തവണയും റെഡ് കാര്‍പെറ്റില് എത്തുമെന്ന് ഏറെക്കുറെ ഉറപ്പായിട്ടുണ്ട്\nUpdated: May 16, 2019 5:39:21 pm\nഎഴുപത്തി രണ്ടാമത് കാന് ഫിലിം ഫെസ്റ്റിവല് ആരംഭിച്ചു. എല്ലാത്തവണത്തേയും പോലെ ബോളിവുഡ് താരസുന്ദരിമാര് എപ്പോഴത്തേയും പോലെ ഇത്തവണയും കാനിന്റെ റെഡ് കാര്‍പെറ്റില് അണിനിരക്കുന്നുണ്ട്. മെയ് 20നാണ് ദീപിക പദുക്കോണ് കാനിന്റെ റെഡ് കാര്‍പെറ്റിലെത്തുന്നത്. കാനിലേക്കുള്ള തയ്യാറെടുപ്പിലാണ് താരം.\n& then this…had to be done!Here we Go……Ooops….\nRead More: കാനിന്റെ റെഡ്കാർപെറ്റിൽ ആദ്യമായിചുവടുവച്ച് സെലീന ഗോമസ്\nഫെസ്റ്റിവലില് പോകുന്നതിന്റെ മുന്നോടിയായി എയര്‍പോര്‍ട്ടില് നിന്നുള്ള ബോര്‍ഡിങ് പാസ് ദീപിക ഇന്‍സ്റ്റഗ്രാമില് പങ്കുവച്ചു. ഏറെ ആകാംക്ഷയോടെയാണ് ദീപിക യാത്ര തിരിച്ചിരിക്കുന്നത് എന്ന കാര്യം വ്യക്തമാണ്. മുന് വര്‍ഷങ്ങളിലും ദീപിക കാനിന്റെ റെഡ് കാര്‍പെറ്റില് ഉണ്ടായിരുന്നു.\nRead More: കാനിൽ സുന്ദരിയായി ദീപിക, റെഡ്കാർപെറ്റിൽ തിളങ്ങി താരം\nഇത്തവണ റെഡ് കാര്‍പെറ്റില് ദീപികക്കയ്ക്കായി വസ്ത്രം ഒരുക്കിയിരിക്കുന്നത് പ്രശസ്ത ഡിസൈനര് പീറ്റര് ഡണ്ടസാണ്.\nമെറ്റ ഗാലയിലെ റെഡ് കാർപ്പെറ്റിലും ദീപികയുടെ വസ്ത്രധാരണം ശ്രദ്ധേയമായിരുന്നു. പിങ്ക് നിറത്തിലുളള ഗൗൺ അണിഞ്ഞാണ് ദീപിക എത്തിയത്. ബാർബി ഡോളിനെ ഓർമിപ്പിക്കുന്നതായിരുന്നു ദീപികയുടെ വേഷം. സെലിബ്രിറ്റി സ്റ്റൈലിസ്റ്റ് ഷലീന നതാനിയായിരുന്നു ദീപികയുടെ ലുക്കിനു പിന്നിൽ.\nവരും ദിവസങ്ങളില് മറ്റ് താരങ്ങളും കാന് ഫിലിം ഫെസ്റ്റിവലിന്റെ റെഡ് കാര്‍പെറ്റില് അണിനിരക്കും. ഐശ്വര്യ റായ് ഇത്തവണയും റെഡ് കാര്‍പെറ്റില് എത്തുമെന്ന് ഏറെക്കുറെ ഉറപ്പായിട്ടുണ്ട്. മേയ് 19 നായിരിക്കും ഐശ്വര്യ റെഡ്കാര്‍പെറ്റിലെത്തുകയെന്നാണ് സൂചന. സോനം കപൂര് മേയ് 20നും കങ്കണ റണാവത്ത് മേയ് 16 നും റെഡ്കാര്‍പെറ്റിലെത്തുമെന്നാണ് വിവരം. അതേസമയം, ഇക്കാര്യത്തില് ഔദ്യോഗിക പ്രഖ്യാപനമൊന്നും ഉണ്ടായിട്ടില്ല.\nWeb Title: Deepika padukone is all set to attend the 72nd cannes international film festival


കള്ളനോട്ട് കേസ്; കൊടുങ്ങല്ലൂരിലെ ബി.ജെ.പി നേതാവ് വീണ്ടും പിടിയില് – Chandrika Daily\nBy web desk4/ September 21, 2019\nകള്ളനോട്ട് കേസ്; കൊടുങ്ങല്ലൂരിലെ ബി.ജെ.പി നേതാവ് വീണ്ടും പിടിയില്\nതൃശൂര്: കള്ളനോട്ടുകളുമായി അറസ്റ്റിലായ ബി.ജെ.പി നേതാവ് വീണ്ടും ലക്ഷങ്ങളുടെ കള്ളനോട്ടുമായി പൊലീസിന്റെ പിടിയില്. കൊടുങ്ങല്ലൂര് എസ്.എന് പുരം സ്വദേശി ഏരാശേരി രാകേഷിനെയാണ് കൊടുവളളി പൊലീസ് അറസ്റ്റ് ചെയ്തത്….\nതൃശൂര്: കള്ളനോട്ടുകളുമായി അറസ്റ്റിലായ ബി.ജെ.പി നേതാവ് വീണ്ടും ലക്ഷങ്ങളുടെ കള്ളനോട്ടുമായി പൊലീസിന്റെ പിടിയില്. കൊടുങ്ങല്ലൂര് എസ്.എന് പുരം സ്വദേശി ഏരാശേരി രാകേഷിനെയാണ് കൊടുവളളി പൊലീസ് അറസ്റ്റ് ചെയ്തത്. കൂട്ടാളിയായ മലപ്പുറം സ്വദേശി സുനീര് അലിയും ഇയാള്‍ക്കൊപ്പം പിടിയിലായിട്ടുണ്ട്. കോഴിക്കോട് ഓമശേരിയില് വെച്ചാണ് ഇവര് പിടിയിലായത്. പ്രധാനമന്ത്രിയുടെ നോട്ടുനിരോധനത്തിന് പിന്നാലെ രാകേഷിനെ പിടികൂടിയിരുന്നു.\nബി.ജെ.പി നേതാക്കളായ ഏരാച്ചേരി രാഗേഷ്, സഹോദരന് രാജേഷ് എന്നിവരെയാണ് നേരത്തെ കള്ളനോട്ട് കേസില് പൊലീസ് പിടികൂടിയത്. ഇവര് പലിശക്ക് പണം കൊടുക്കുന്നുവെന്ന വിവരത്തിന്റെ അടിസ്ഥാനത്തില് വീട്ടില് പരിശോധനക്ക് എത്തിയതായിരുന്നു മതിലകം എസ്.ഐയും സംഘവും. പൊലീസ് ഇവരെ കുറേക്കാലമായി നിരീക്ഷിച്ചു വരികയായിരുന്നു. പരിശോധനക്കിടെയാണ് കള്ളനോട്ടടിക്കുന്നതിനുള്ള സംവിധാനങ്ങള് അടക്കം ഇരുനില വീട്ടില് നിന്നും കണ്ടെത്തിയത്.\nCategories: Culture, More, News, Views Tags: fake notes\nപിആര് സ്റ്റണ്ട് തന്നെ; കൊവിഡ് വാര്‍ത്താസമ്മേളനത്തിനിടെ പരസ്യപ്രചാരണത്തിന് തുടക്കമിട്ട് മുഖ്യമന്ത്രി\nമഹാരാഷ്ട്രയില് പുതുതായി കോവിഡ് സ്ഥിരീകരിച്ചത് 14,976 പേര്‍ക്ക്\nസിഎച്ച് അനുസ്മരണ സംഗമവും മാധ്യമ പുരസ്‌കാര സമര്‍പ്പണവും\nവിടപറഞ്ഞത് അറബ്‌ലോകത്തെ സമാധാന ദൂതന് ; സല്‍മാന് രാജാവ്\nപ്രോസസിംഗ് ഫീ പൂര്‍ണമായും ഒഴിവാക്കി; വായ്പ ആനുകൂല്യങ്ങളുമായി എസ്ബിഐ\nപുതുതായി ഇരുചക്രവാഹനങ്ങള് വാങ്ങുന്നവര് ഈ കാര്യങ്ങള് ശ്രദ്ധിക്കുക\nമീമോജി സ്റ്റിക്കര് ഇനി വാട്‌സ്ആപ്പ് വെബ്ബിലും\nഇന്ത്യയ്ക്ക് കഴിയാത്തത് യുഎഇക്ക് ആകുമോ? അറബ് രാജ്യത്തിന്റെ ചാന്ദ്രദൗത്യത്തില് കണ്ണുനട്ട് ലോകം\nയുപിയിലെ കൂട്ടബലാത്സംഗം; പ്രതിഷേധം കനക്കുന്നു-ഹാത്രാസ് ക്രൂരതക്കെതിരെ വിരാട് കോലിയും\nആലയിലൊരുങ്ങുന്ന വര്‍ഗീയ അജണ്ട\nകുവൈത്ത് അമീര് അന്തരിച്ചു; വിട പറഞ്ഞത് കുവെത്തിന്റെ വികസന നായകന്\nFilm, india, main stories, News4days ago\nFilm, india, News, sub story4days ago\n‘ആ ഒരു പന്ത് ഒഴിവാക്കിയതിന് നന്ദി തെവാതിയ’ ; രസകരമായ അഭിനന്ദന കുറിപ്പുമായി യുവരാജ് സിങ്\nഅടുത്ത ധോണി ആകേണ്ട, സഞ്ജു അടുത്ത ‘സഞ്ജു സാംസണ്’ ആയാല് മതി- തരൂരിനോട് ഗംഭീര്


കടൽ ഗതാഗതം സുരക്ഷിതമാക്കാൻ ശക്തമായ നടപടി\n21 Sep, 2019 at 02:51 AM\nയമനിലെ ഹൂതി ഭീകര കേന്ദ്രങ്ങൾ തകർത്തതായി സൗദി സഖ്യസേന. വിദൂര നിയന്ത്രിത ബോട്ടുകളും കടൽമൈനുകളും നിർമിക്കുന്ന കേന്ദ്രങ്ങളാണ് തകർത്തതെന്ന് സഖ്യസേന വക്താവ് അറിയിച്ചു. സ്ഫോടകവസ്തുക്കൾ നിറച്ച ഹൂതികളുടെ ബോട്ട് നേരത്തെ സഖ്യസേന പിടികൂടിയിരുന്നു.\nസൗദിയിൽ ആരാംകോ ആക്രമണത്തിന് പിന്നാലെ യമനിലെ ഹുദൈദയിൽ ഹൂതി ഭീകര കേന്ദ്രങ്ങൾ സൗദി സഖ്യസേന തകർത്തു. വിദൂര നിയന്ത്രിത ബോട്ടുകളും കടൽമൈനുകളും നിർമിക്കുന്ന ഹൂതികളുടെ4കേന്ദ്രങ്ങളാണ് തകർത്തതെന്ന് സഖ്യസേന വക്താവ് കേണൽ തുർക്കി അൽ മാലികി അറിയിച്ചു. ഹുദൈദ തുറമുഖമാണ് ഹൂതികളുടെ ഭീകരാക്രമണ കേന്ദ്രമെന്ന് അദ്ദേഹം പറഞ്ഞു. ബാബ് അൽ മന്ദബ് കടലിടുക്കിലൂടെ സഞ്ചരിക്കുന്ന എണ്ണക്കപ്പലുകൾക്കും വ്യാപാരത്തിനും തടസ്സം സൃഷ്ടിക്കുന്ന കേന്ദ്രങ്ങളാണ് സഖ്യസേന സൈനിക നടപടിയിലൂടെ തകർത്തത്. എല്ലാ അന്താരാഷ്ട്ര നിയമങ്ങളും പാലിച്ചുകൊണ്ടാണ് നടപടി സ്വീകരിച്ചതെന്നും സാധാരണ ജനങ്ങൾക്ക് ആൾനാശമുണ്ടാക്കിയിട്ടില്ലെന്നും സഖ്യസേന അറിയിച്ചു.\nഹുദൈദയിൽ സ്ഫോടകവസ്തുക്കൾ നിറച്ച ഹൂതി ബോട്ട് നേരത്തെ സഖ്യസേന പിടികൂടിയിരുന്നു. അബ്ഖൈക്, ഖുറൈസ് എണ്ണപ്പാടങ്ങൾക്ക് നേരെ ആക്രമണം നടത്തിയത് തങ്ങളാണെന്ന് ഹൂതികൾ അവകാശപ്പെട്ടിരുന്നെങ്കിലും സൗദി അത് അംഗീകരിച്ചിട്ടില്ല. അതേ സമയം ഇറാൻ പിന്തുണയോടെ ഹൂതികൾ ഹോർമുസ്, ബാബ് അൽ മന്ദബ് കടലിടുക്കിലൂടെ സഞ്ചരിക്കുന്ന എണ്ണക്കപ്പലുകൾക്ക് ഭീഷണി സൃഷ്ടിക്കുന്നുണ്ട്. ഇത് തടയാൻ അന്താരാഷ്ട്ര നാവിക സുരക്ഷ സഖ്യത്തിൽ സൗദിയും അംഗമായിട്ടുണ്ട്. അമേരിക്കയുടെ നേതൃത്വത്തിൽ ബ്രിട്ടൺ, ആസ്ത്രേലിയ, ബഹ്റൈൻ രാജ്യങ്ങളും സഖ്യത്തിൽ അംഗങ്ങളാണ്. കടൽ ഗതാഗതം സുരക്ഷിതമാക്കാനുള്ള ശക്തമായ നടപടികളുമായി സഖ്യം മുന്നോട്ടുപോവുകയാണ്.\nSaudi Arabiayemen houthiatttack\nതിരുവനന്തപുരത്ത് തൊഴിലുറപ്പ് തൊഴിലാളിയുടെ കഴുത്തിൽ പെരുമ്പാമ്പ് ചുറ്റി\nതെരഞ്ഞെടുപ്പ് പര്യടനത്തില് താരമായി ഒന്നര വയസ്സുകാരി


HomePOLITICALപിണറായി സ്വര്‍ണ്ണക്കടത്ത് നടത്തിയതിന് ഗാന്ധിജി എന്തുപിഴച്ചു : ഗാന്ധിപ്രതിമ തകര്‍ത്തതില് ചെന്നിത്തല\nപിണറായി സ്വര്‍ണ്ണക്കടത്ത് നടത്തിയതിന് ഗാന്ധിജി എന്തുപിഴച്ചു : ഗാന്ധിപ്രതിമ തകര്‍ത്തതില് ചെന്നിത്തല\nതിരുവനന്തപുരം : ഇ പി ജയരാജനെതിരെ വധശ്രമത്തിന് കേസെടുക്കണമെന്ന് കോണ്‍ഗ്രസ് നേതാവ് രമേശ് ചെന്നിത്തല. വിമാനത്തിലുണ്ടായ സംഭവങ്ങളുടെ ഉത്തരവാദിത്തണം ഇ പി ജയരാജന് മാത്രമാണ്. പയ്യന്നൂരില് ഗാന്ധി പ്രതിമ തകര്‍ത്തതിനെയും ചെന്നിത്തല അപലപിച്ചു. പിണറായി വിജയന് സ്വര്‍ണ്ണക്കടത്ത് നടത്തിയതിന് ഗാന്ധിജി എന്തുപിഴച്ചെന്നായിരുന്നു ചെന്നിത്തലയുടെ ചോദ്യം. കേരളത്തിലെ മുഴുവന് കോണ്‍ഗ്രസ് ഓഫീസുകളും അടിച്ചുതകര്‍ക്കുക എന്ന നിലപാടാണ് സിപിഎം സ്വീകരിക്കുന്നത്. ഇത് സര്‍ക്കാരിന്‍റെ അറിവോടെയും പോലീസിന്‍റെ സഹായത്തോടെയുമാണ് നടക്കുന്നതെന്നും ചെന്നിത്തല കുറ്റപ്പെടുത്തി.\nകണ്ണൂർ പയ്യന്നൂരിൽ ബ്ലോക്ക് കോൺഗ്രസ് ഓഫീസിലെ ഗാന്ധി പ്രതിമയുടെ തല വെട്ടി മാറ്റിയത് വലിയ പ്രതിഷേധത്തിനിടയാക്കിയിട്ടുണ്ട്. ഗാന്ധിയുടെ തല വെട്ടി അദ്ദേഹത്തിന്‍റെ മടിയിൽ വച്ച നിലയിലാണ്. ബ്ലോക്ക് കോൺഗ്രസ് ഓഫീസ് കെട്ടിടത്തിന്‍റെ ചില്ലുകളടക്കം തകർത്തിട്ടുണ്ട്. അകത്തെ സാധനങ്ങളെല്ലാം വ്യാപകമായി വലിച്ചുവാരിയിട്ടു. അക്രമത്തിന് പിന്നിൽ സിപിഎം പ്രവർത്തകരാണെന്ന് കോൺഗ്രസ് പ്രവർത്തകർ ആരോപിച്ചിട്ടുണ്ട്. ആക്രമണത്തിനെതിരെ പയ്യന്നൂർ പോലീസിൽ പരാതിയും നൽകിയിട്ടുണ്ട്.\nമുഖ്യമന്ത്രിക്കെതിരെ വിമാനത്തിൽ ഉണ്ടായ യൂത്ത് കോൺഗ്രസ് പ്രതിഷേധത്തിന്‍റെയും കെപിസിസി ഓഫീസിലെ അക്രമത്തിന്‍റെയും പശ്ചാത്തലത്തില് സംസ്ഥാന വ്യാപകമായി ജാഗ്രത തുടരാനാണ് പോലീസ് നീക്കം. ഇന്നലെ രാത്രി സംസ്ഥാനത്ത് ഉടനീളം വ്യാപക അക്രമങ്ങൾ ആണ് അരങ്ങേറിയത്. കോൺഗ്രസ് ഇന്ന് സംസ്ഥാനത്താകെ കരിദിനം ആചരിക്കുകയാണ്. ഉന്നത കോൺഗ്രസ് നേതൃത്വത്തിന്‍റെ അറിവോടെയാണ് വിമാനത്തിലേ പ്രതിഷേധം എന്നാണ് സി പി എം പറയുന്നത്.\nnewslinekerala24 Ramesh Chennithala


ട്രെയിനിലെ ടോയ്‌ലറ്റിൽ കുടുങ്ങിയ യാത്രക്കാരനെ രക്ഷപ്പെടുത്തിയ കഥ – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/ട്രെയിനിലെ ടോയ്‌ലറ്റിൽ കുടുങ്ങിയ യാത്രക്കാരനെ രക്ഷപ്പെടുത്തിയ കഥ\nFebruary 7, 2021\tLeaveacomment 2,093 Views\nഞാൻ വീണ്ടും ചോദിച്ചു പിന്നെ നിങ്ങളീ കാണിക്കുന്നതെന്താണ്? (ഇത്തിരി അധികാര സ്വരത്തിൽ ആയിരുന്നെന്ന് ഇപ്പൊ തോനുന്നു). അത് ചോദിക്കാൻ താനാരാ ?. റെയിൽവേ സ്റ്റാഫാണ് ! ഇച്ചിരി സംഭവം ആക്കികൊണ്ടായിരിക്കണം, കഴുത്തിലിരുന്ന ഐഡി കാർഡിൻറെ വള്ളി ഒന്ന് വലിച്ച് നേരെയിട്ടു.\nഅപ്പോൾ, ബാക്കിയുള്ളതിൽ ഒരാൾ പറഞ്ഞു. വാതിലിൽ ആരോ മുട്ടുന്നുണ്ട്, ഉള്ളിൽ കുടുങ്ങിപ്പോയതായിരിക്കും. ശരിയാണ് വീണ്ടും മുട്ടൽ! ആരോ ശക്തിയായി ഇടിയ്ക്കുന്നു, എന്തോ പറയുന്നുണ്ട്. എന്നാൽ വണ്ടിയുടെ കുതിപ്പിൽ ഒന്നും വ്യക്തമായിരുന്നില്ല. പഴുതുകളില്ലാത്ത വാതിലിന് അടിവശത്ത് വായുസഞ്ചാരത്തിനായുള്ള ഗ്രില്ലുകളിലൂടെ ഞാൻ ആ വ്യക്തിയോട് സംസാരിയ്ക്കാൻ ശ്രമിച്ചു.\nഇതിനിടയിൽ വാതിലിൽ പലതവണ മുട്ടലിൻറെ താളം ഉണ്ടായിരുന്നു. ഞാൻ വീണ്ടും ഗ്രില്ലിനടുത്തേക്ക് താഴ്ന്നിരുന്നു. “എന്താ പേര്?” “ഫൈസൽ.” “കോഴിക്കോടുന്ന് പുറത്തിറങ്ങാം, ചിലപ്പൊ ഷൊർണ്ണൂരിന്ന് ആവും പേടിക്കണ്ട” ഞാൻ പറഞ്ഞു. “അയ്യോ ഷൊർണ്ണൂരോ?” “എന്താ അതിന് മുന്നേ ആണോ ഇറങ്ങേണ്ടത്?” “അല്ല തിരുപ്പൂരാണ്.” “അപ്പൊപിന്നെ തീരെ പേടിക്കണ്ടല്ലോ, ധൈര്യായി ഇരുന്നോളൂ” ഞാൻ ചിരിച്ചുകൊണ്ട് പറഞ്ഞു.


കഥയെഴുതാന് സേവ്യര്, ഒരുങ്ങുന്നത് നാടിന്റെ പുസ്തകം | J. Xavier| Marujanmam\nകഥയെഴുതാന് സേവ്യര്, ഒരുങ്ങുന്നത് നാടിന്റെ പുസ്തകം\nNov 22, 2019, 10:00 AM IST\nപത്രപ്രവര്‍ത്തകയായ ലീലാ മേനോന് ജീവിച്ചിരിക്കെ, അവരെ കേന്ദ്രബിന്ദുവാക്കി മനോഹരമായ നോവലെഴുതി ശ്രദ്ധേയനായ എഴുത്തുകാരനാണ് സേവ്യര്.\n# പി.വി. ശ്രീലന്\nഇതൊരു നോവലാണ്. പക്ഷേ, ഇതിലെ കഥാപാത്രങ്ങളൊക്കെ ഇവിടെ നാട്ടില്‍ത്തന്നെ ജീവിച്ചിരിപ്പുണ്ട്. നാടുതന്നെ മുഖ്യകഥാപാത്രവുമാണ്. നോവലിസ്റ്റ് വഴിയിലൂടെ നടന്നുപോകുമ്പോള് കാണുന്നവരും സംസാരിക്കുന്നവരും അദ്ദേഹത്തിന്റെ സുഹൃത്തുക്കളുമൊക്കെ കഥാപാത്രങ്ങളായി മാറുന്ന കഥ.\nനാട്ടില് നന്നായി അറിയപ്പെടുന്നവരും അധികമൊന്നും അറിയപ്പെടാത്തവരുമൊക്കെ കഥയിലേക്ക് വരുന്നു. അതുകൊണ്ടുതന്നെ നോവല് നാടിന്റെകൂടി കഥയായി മാറുന്നു. പള്ളുരുത്തിയുടെ ഭൂതകാലവും വര്‍ത്തമാനവുമൊക്കെയാണ് 'മറുജന്മം'എന്ന ഈ നോവലില് ഇതള്‍വിരിയുന്നത്.\nപള്ളുരുത്തിക്കാരനായ ജെ. സേവ്യറാണ് ആ നോവലിസ്റ്റ്. പത്രപ്രവര്‍ത്തകയായ ലീലാ മേനോന് ജീവിച്ചിരിക്കെ, അവരെ കേന്ദ്രബിന്ദുവാക്കി മനോഹരമായ നോവലെഴുതി ശ്രദ്ധേയനായ എഴുത്തുകാരനാണ് സേവ്യര്. ലീലാ മേനോന്റെ സാന്നിധ്യത്തിലാണ് 'വെയിലിലേക്ക് മഴ ചാഞ്ഞു' എന്ന ആ നോവല് അന്ന് പ്രകാശനം ചെയ്തത്.\n'കടല് മലയോട് പറഞ്ഞത്', 'സീബ്രാവരകള്', 'രാത്രിയുടെ പകലുറക്കം' തുടങ്ങിയ നോവലുകളും അദ്ദേഹം രചിച്ചിട്ടുണ്ട്. ജീവിച്ചിരിക്കുന്നവരും മരിച്ചവരുമൊക്കെ അതേ പേരിലും ജീവിതശൈലിയിലും നോവലില് പ്രത്യക്ഷമാകുന്നതിനാല് ഇതൊരു അപൂര്‍വ രചനയാണെന്ന് സേവ്യര് പറയുന്നു. എന്നാല്, നാട്ടുകാരുടെ മാത്രം കഥയുമല്ല. നാട്ടുകാരും സാങ്കല്പിക കഥാപാത്രങ്ങളും ഇവരോടൊപ്പമുണ്ട്.\nപള്ളുരുത്തിയുടെ കൂടി കഥപറയുന്ന 'മറുജന്മം'എന്ന പുതിയ കൃതി നാട്ടുകാരുടെ നേതൃത്വത്തിലാണ് പ്രകാശിപ്പിക്കുന്നത്. ഇതിനായി ജനകീയ കൂട്ടായ്മ തന്നെ രൂപവത്കരിച്ചിരിക്കുകയാണ്. നാട്ടുകാരുടെ കഥ നാട്ടുകാരുടെ നേതൃത്വത്തില്‍ത്തന്നെ പ്രകാശിപ്പിക്കാനാണ് ശ്രമിക്കുന്നത്.\nഞായറാഴ്ച വൈകീട്ട് അഞ്ചിന് പള്ളുരുത്തി ഇ.കെ. സ്‌ക്വയറിലാണ് പരിപാടി. എഴുത്തുകാരി ഗ്രേസി പുസ്തകം പ്രകാശിപ്പിക്കും. എഴുത്തുകാരനും നടനുമായ കെ. മധുപാല് പുസ്തകം ഏറ്റുവാങ്ങും. സാഹിത്യലോകത്തെ പ്രമുഖര് ചടങ്ങില് പങ്കെടുക്കുമെന്ന് സംഘാടക സമിതി ഭാരവാഹികള് പറഞ്ഞു.\nContent Highlights: J. Xavier's new book Marujanmam will be released on november 24


സൗദിക്ക് ആശ്വാസത്തിന്റെ ദിനങ്ങൾ; കോവിഡ് ബാധിതരുടെ എണ്ണം കുറയുന്നു\nറിയാദ് ∙ സൗദിയിൽ തുടർച്ചയായ രണ്ടാം ദിനവും കോവിഡ് ബാധിതരുടെ എണ്ണത്തിൽ കുറവ് തുടരുന്നതായി ആരോഗ്യ മന്ത്രാലയം അറിയിച്ചു. 224 പേർക്കാണ് പുതുതായി കോവിഡ് സ്ഥിരീകരിച്ചത്. ഈ ആഴ്ചയിൽ നാലാം തവണയാണ് പ്രതിദിന കണക്ക് 300 നു താഴേക്ക് വരുന്നത്. വെള്ളിയാഴ്ച 286 ഉം ബുധനാഴ്ച 290 ഉം ഇന്നലെ 221ഉം ആയിരുന്നു കോവിഡ് സ്ഥിരീകരിച്ചവരുടെ എണ്ണം. കഴിഞ്ഞ 24 മണിക്കൂറിനുള്ളിൽ 19 മരണവും രേഖപ്പെടുത്തി. ഗുരുതര രോഗികളിൽ 11 പേരുടെ കുറവുണ്ടായതായി അധികൃതർ അറിയിച്ചു.\nഅതേസമയം 489 പേർ കഴിഞ്ഞ ദിവസം രോഗമുക്തി നേടി. നിലവിൽ 6107 സജീവ കേസുകളാണ് രാജ്യത്തുള്ളത്. ഇവരിൽ 785 പേരുടെ നില ഗുരുതരമായി തുടരുന്നു. ഇതോടെ സൗദിയിൽ ആകെ കോവിഡ് ബാധിതർ 355258 ഉം മരണസംഖ്യ 5780 ഉം രോഗമുക്തി നേടിയവർ 343371 ഉം ആയി.\nകഴിഞ്ഞ ദിവസം മാത്രം 36558 കോവിഡ് പരിശോധനകളാണ് പൂർത്തിയാക്കിയത്. ഇതോടെ സൗദിയിൽ 9255204 കോവിഡ് ടെസ്റ്റുകൾ പൂർത്തിയാതയായി അധികൃതർ പറഞ്ഞു. ഇന്നത്തെ കോവിഡ് ബാധ പ്രവിശ്യകൾ തിരിച്ച്: റിയാദ് 71, മദീന 40, മക്ക 30, അൽഖസീം 24, കിഴക്കൻ പ്രവിശ്യ 20, നജ്‌റാൻ 12, അസീർ 12, തബൂക്ക് 5, ജിസാൻ 3, ഹായിൽ 3, അൽജൗഫ് 2, വടക്കൻ മേഖല 1, അൽബാഹ 1.


കുരുന്നുകളോട് കഥപറയും എക്സ്‌പോ 2020 |\nSep 9, 2021, 08:21 PM IST\nഅനുദിനം അസാധാരണമായ മാറ്റങ്ങൾക്ക് വിധേയമായിക്കൊണ്ടിരിക്കുകയാണ് ലോകം. ആ മാറ്റങ്ങളോട് കണ്ണടച്ചുകൊണ്ട് മുമ്പോട്ടുള്ള യാത്ര സാധ്യമല്ല. എന്നാൽ, ആ യാത്ര എങ്ങനെയാകണം എന്നത് ഒരുപാട് ചർച്ചകൾക്ക് വിധേയമാകുകയാണ്.\nസാങ്കേതികതയുടെ അധീശത്വം ശബ്ദത്തെയും വെളിച്ചത്തെയും മറികടക്കുന്ന വേഗം മനുഷ്യന് സമ്മാനിക്കുമ്പോൾ സുസ്ഥിരതയിലൂന്നിയ സന്തുലിതമായ വികസനമാകണം ആവശ്യമെന്ന പഠനങ്ങളും സജീവമാകുന്നു. ഇതിനെയെല്ലാം കൗതുകത്തോടെ നോക്കിക്കാണുന്ന പുതിയ തലമുറ നിമിഷങ്ങൾകൊണ്ട് മിന്നിമറിയുന്ന വിവരസാങ്കേതികതയ്ക്കൊപ്പം യാത്രചെയ്യുന്നവരാണ്. അവരുടെ ലോകമാണ് ഇനിയുള്ളത്. അവർക്ക് മുന്നോട്ടുള്ള വഴിയിൽ കൃത്യമായ ചുവടുവെപ്പുകൾ എങ്ങനെ നടത്താമെന്ന് പറയുന്നുണ്ട് ദുബായ് എക്സ്‌പോ 2020. അതിനായി ലോകം ഇന്നോളം സഞ്ചരിച്ച പാതകളിലൂടെയുള്ള സഞ്ചാരം അടയാളപ്പെടുത്തുന്ന പ്രദർശനങ്ങൾ ഇവിടെ കാണാം. അടുത്ത അമ്പതുവർഷത്തേക്കുള്ള യാത്ര എങ്ങനെയാകണമെന്ന ആശയങ്ങൾ അടയാളപ്പെടുത്തുന്നവയും എക്സ്പോയുടെ പ്രത്യേകതയാണ്.\nസമാനതകളില്ലാത്ത പരിവർത്തനം മനുഷ്യജീവിതത്തിന്റെ വിവിധതലങ്ങളിൽ സംഭവിക്കാൻ തുടങ്ങിയിട്ട് രണ്ടുവർഷത്തോളമായി. വേഗത്തിലോടുന്ന വാഹനം പെട്ടെന്ന് വേഗം കുറച്ച് സഞ്ചരിക്കേണ്ടിവരുമ്പോൾ ലക്ഷ്യസ്ഥാനത്തെത്താൻ വൈകുന്നതിനാൽ യാത്രികരനുഭവിക്കുന്ന വീർപ്പുമുട്ടൽ ഓരോ മനുഷ്യരും അനുഭവിച്ചുകൊണ്ടിരിക്കുന്നു. ആ അവസ്ഥകൾ മുതിർന്നവരുടെ ജീവിതത്തിലുണ്ടാക്കിയത് സാമ്പത്തികവും മാനസികവും സാമൂഹികവുമായ ശൂന്യതയാണ്. എന്നാൽ, കടന്നുപോകുന്ന മാനസികാവസ്ഥ എന്താണെന്ന് പറഞ്ഞുമനസ്സിലാക്കാൻപോലും ഒരുപക്ഷേ, കഴിയാതിരുന്ന ഒരു സമൂഹമുണ്ട്: താമസകേന്ദ്രങ്ങളിൽനിന്ന് പുറത്തിറങ്ങാൻ വളരെ കുറച്ചുമാത്രം അവസരം ലഭിച്ച കുരുന്നുകൾ, വിദ്യാർഥിസമൂഹം. സാമൂഹിക ജീവിതം പതിയെ പഴയനിലയിലേക്ക് എത്തിത്തുടങ്ങിയെങ്കിലും മഹാമാരിയുടെ നാളുകൾ അവരിലവശേഷിപ്പിച്ച അസ്വസ്ഥതകൾ പൂർണമായും വിട്ടൊഴിഞ്ഞിട്ടില്ല.\nമുൻവിധികളോടെ മാത്രം മറ്റൊരാളുമായി നിസ്സാരമായ പങ്കുവെക്കലുകൾപോലും നടത്തേണ്ടിവന്നിട്ടുള്ള ദിവസങ്ങൾക്കിപ്പുറം പ്രതീക്ഷയുടെ കോട്ടവാതിലുകളാണ് എക്സ്‌പോ കുരുന്നുകൾക്കായി തുറന്നിടുന്നത്. 190 രാജ്യങ്ങളുടെ പവിലിയനുകളുണ്ട് എക്സ്‌പോയിൽ. ഓരോ രാജ്യത്തിന്റെയും സാമൂഹികവും സാംസ്കാരികവും ഭൂമിശാസ്ത്രപരവുമായ പ്രത്യേകതകൾ സൂക്ഷ്മമായി കാഴ്ചക്കാരുമായി പങ്കുവെക്കുന്നതാണവ. പുതുതലമുറയെ പ്രചോദിപ്പിക്കുംവിധം രൂപകല്പന ചെയ്തിട്ടുള്ള ഈ പവിലിയനുകളെല്ലാം കുരുന്നുകൾക്കായി വാതിലുകൾ തുറന്നുവെച്ചിരിക്കുകയാണ്. അവർക്ക് സൗജന്യമായി അവിടെ പ്രവേശിക്കാം. കുട്ടി സംവാദങ്ങൾക്കും പരീക്ഷണങ്ങൾക്കും ശില്പശാലകൾക്കുമെല്ലാം ഇവിടം വേദിയൊരുക്കുന്നു. സംഘാടകരുടെ ഭാഷ കടമെടുത്താൽ ‘അസാധാരണമായ ലോക സാധ്യതകൾ’ ആണ് ഈ വേദികൾ കുട്ടികൾക്കായി തുറന്നിടുക. ആറുമാസം നീണ്ടുനിൽക്കുന്ന എക്സ്‌പോയിൽ മുഴുവൻ ദിവസവും 18 വയസ്സുവരെയുള്ള വിദ്യാർഥികൾക്ക് പ്രവേശനം സൗജന്യമാണ്.\nഎക്സ്‌പോ പവിലിയനുകളിലൂടെയുള്ള നടത്തം അതത് രാജ്യങ്ങളിലെ തെരുവുകളിലൂടെയുള്ള സ്വതന്ത്രസഞ്ചാരത്തിന്റെ അനുഭൂതിയാണ് സന്ദർശകർക്ക് സമ്മാനിക്കുക. ഫ്ളാറ്റുകളിൽ അടച്ചിരുന്ന ദിവസങ്ങൾക്കപ്പുറം സമൂഹത്തിന്റെ ഒഴുക്കിനൊപ്പം നീങ്ങുന്ന നിമിഷങ്ങൾ കുരുന്നുകൾക്ക് പകരുന്നതും സന്തോഷത്തിന്റെ മുഹൂർത്തങ്ങളാകും. തെരുവ് ആഘോഷങ്ങൾ, പരേഡുകൾ, നൃത്തസംഗീത പരിപാടികൾ, ഡിജിറ്റൽ തിയേറ്റർ അവതരണങ്ങൾ എന്നിവയെല്ലാം വഴിയോരക്കാഴ്ചകളാകും. കുട്ടികൾക്കുവേണ്ടി മാത്രമൊരുക്കിയ പാർക്കുകളും കളിസ്ഥലങ്ങളും കുടുംബങ്ങൾക്കായുള്ള ഉല്ലാസകേന്ദ്രങ്ങളും സന്തോഷസൂചിക ഉയർത്തുമെന്നതിൽ സംശയം വേണ്ടാ.\nചൊവ്വ പര്യവേക്ഷണമെന്ന ആശയത്തിൽ നിർമിച്ച ‘ലത്തീഫാസ് അഡ്വെഞ്ചേഴ്സ്’ പാർക്ക് സമ്മാനിക്കുന്നത് കുരുന്നുകൾക്കൊരു ചൊവ്വാ യാത്രയാണ്. ഭൂമിയുടെയും ഗ്രഹങ്ങളുടെയും സഞ്ചാരം, അവയുടെ പ്രത്യേകതകൾ എന്നിവയെല്ലാം പാഠപുസ്തകങ്ങൾക്ക് മനസ്സിലാക്കിക്കൊടുക്കാനാകാത്തവിധം രസകരമായി പറയാൻ ഈ പാർക്കുകൾക്കാകും. അസ്തമയത്തിനൊടുവിൽ അൽ വാസൽ പ്ലാസ ഗാർഡനിൽ നടക്കുന്ന വെടിക്കെട്ടും വെളിച്ചം കൊണ്ടുള്ള പ്രദർശനവും കുരുന്നുകൾക്ക് സന്തോഷക്കാഴ്ചയാകും.\nകുട്ടികൾക്കായുള്ള അവതരണങ്ങൾക്ക് മുഖ്യപരിഗണന നൽകി രൂപകല്പന ചെയ്തിട്ടുള്ളതാണ് ബെലാറസിന്റെയും മൊണോക്കോയുടെയും പവിലിയനുകൾ. ഓപ്പർച്യുണിറ്റി ഡിസ്ട്രിക്റ്റിൽ സ്ഥിതിചെയ്യുന്ന ബെലാറസ് പവിലിയനിലെ ‘ട്രീ മൈൻഡ്’ എന്ന ഇൻസ്റ്റലേഷൻ കുട്ടികൾക്ക് വേറിട്ട അനുഭവം പകരുന്നതാകും. അനുനിമിഷം മാറിവരുന്ന വർണക്കാഴ്ചകളാണ് മൊണോക്കോ കുരുന്നുകൾക്കായി അവതരിപ്പിക്കുന്നത്. ആർട്ടിക്കിലെ അപകടങ്ങൾ മറികടന്ന് ഒരു പെൻഗ്വിൻ കുരുന്നിനെ ലക്ഷ്യസ്ഥാനത്തേക്ക് നയിക്കുന്ന രസകരമായ കളി കുട്ടികളിൽ കാലാവസ്ഥാവ്യതിയാനമടക്കം ലോകമിന്ന് അഭിമുഖീകരിക്കുന്ന വെല്ലുവിളികളെക്കുറിച്ചുള്ള അവബോധം വളർത്തും.\nഒക്ടോബർ ഒന്നുമുതൽ എല്ലാദിവസവും രാവിലെ അൽ വാസൽ ഡോമിൽ കുട്ടികൾ പാട്ടും നൃത്തവും അവതരിപ്പിക്കും. ഉച്ചകഴിഞ്ഞ് കുടുംബങ്ങൾക്ക് ആഘോഷമായി അന്താരാഷ്ട്ര സംഘങ്ങളുടെ നൃത്തസംഗീതപരിപാടികൾ ആസ്വദിക്കാനുള്ള വകയാകും ഈ വേദി സമ്മാനിക്കുക. ഇവിടെ നടക്കുന്ന ‘മസ്കോട്ട് ഷോ’ നിർബന്ധമായും കുരുന്നുകൾ കണ്ടിരിക്കേണ്ട അവതരണമാണെന്ന് സംഘാടകർ അഭിപ്രായപ്പെടുന്നു. ഈ ലോകത്തിന്റെ സൗന്ദര്യം തിരികെപ്പിടിക്കാൻ മിസ്റ്റർ സ്‌ക്രാപ്പിനോട് പോരാടുന്ന റാഷിദിനും ലത്തീഫയ്ക്കുമൊപ്പമുള്ള സഞ്ചാരമാകുമത്. 180 ഡിഗ്രി സ്‌ക്രീനിൽ നടക്കുന്ന അവതരണം ഏവരുടെയും ശ്രദ്ധ പിടിച്ചുപറ്റുന്നതാകുമെന്നുറപ്പാണ്.\nഎക്സ്‌പോ കാലയളവിലെത്തുന്ന പ്രധാന ആഘോഷാവധിദിനങ്ങൾക്ക് മാറ്റുകൂടും. ക്രിസ്മസ്, മാതൃദിനം, വാലന്റൈൻസ് ദിനം, ഹാലോവീൻസ് ദിനം എന്നിവയ്ക്കെല്ലാം കുരുന്നുകൾക്കായി വേറിട്ട അവതരണങ്ങൾ നടക്കും. ഇതിനുപുറമേ രാജ്യങ്ങളുടെ ദേശീയദിനങ്ങൾ പ്രത്യക സാംസ്കാരിക സാമൂഹിക പരിപാടികളോടെ കൊണ്ടാടും. ബഹിരാകാശ പര്യവേക്ഷണ തത്‌പരർക്കായി ഒക്ടോബർ-17 മുതൽ 23 വരെ വേറിട്ട അവതരണം നടക്കും. ക്രിസ്മസ് സായാഹ്നത്തിൽ നക്ഷത്രങ്ങൾക്ക് താഴെയിരുന്നുള്ള വായനാ പദ്ധതിയുമായി ശ്രീലങ്കയും കുട്ടികൾക്ക് കളമൊരുക്കുന്നു. നൂതന സാങ്കേതികതകൾ പരിചയപ്പെടുത്തുന്ന ‘ലെഗസി ഓഫ് യു.എ.ഇ.’ എന്ന പ്രത്യേക ടൂർ സ്കൂളുകളിൽനിന്നെത്തുന്ന വിദ്യാർഥിസംഘങ്ങൾക്കായി നടത്തും. schools.expo2020dubai.com എന്ന വെബ് ലിങ്കിൽ സ്കൂളുകൾക്ക് എക്സ്‌പോ ടൂർ ബുക്കുചെയ്യാം.\nകുരുന്നുകളുമായി എത്തുന്നവർക്ക് യന്ത്ര സംവിധാനമുള്ളതും അല്ലാത്തതുമായ സ്ട്രോളറുകളും വീൽച്ചെയറുകളും എക്സ്‌പോയിൽ ലഭ്യമാക്കും. നാലുപ്രധാന പ്രവേശന കവാടങ്ങളിലും ഇത് ലഭിക്കും. ഗോൾഫ് ബഗ്ഗികളും സൗജന്യ ബസ് സർവീസും വേദികളിലേക്കുണ്ടാകും. ഇരുനൂറിലധികം ഭക്ഷണശാലകൾ കുട്ടികളുടെ പ്രത്യേക മെനുവൊരുക്കി എക്സ്‌പോയിലുണ്ട്. ലോകത്തിന്റെ പല ഭാഗങ്ങളിൽനിന്നുള്ള വ്യത്യസ്തവും രസകരവുമായ ഭക്ഷണപാനീയങ്ങൾ ഇവിടെ ലഭിക്കും. ഭക്ഷണം ഇരുന്നുകഴിക്കാൻ പാർക്കുകളും ഒരുക്കിയിട്ടുണ്ട്. ഫാമിലി ടോയ്‌ലെറ്റുകളും മുലയൂട്ടുന്നവർക്ക് പ്രത്യേക ഇടവുമെല്ലാം എക്സ്‌പോ കുടുംബങ്ങൾക്കായി പ്രത്യേകം സജ്ജമാക്കിയിട്ടുണ്ട്. തിരക്കിൽ കുട്ടികൾ ഒറ്റപ്പെട്ടാൽ ഉടൻതന്നെ വൊളന്റിയർമാർ അടുത്തുള്ള ഇൻഫൊർമേഷൻ പോയന്റിലേക്ക് കൊണ്ടുപോകുകയും രക്ഷിതാക്കളുടെ പക്കൽ സുരക്ഷിതമായി ഏൽപ്പിക്കുകയും ചെയ്യും.\nഏറ്റവും സുരക്ഷിതമായി കുരുന്നുകൾക്ക് കാഴ്ചകൾ കണ്ടാസ്വദിക്കാനുള്ള വകകളെല്ലാം എക്സ്‌പോ വേദികളിൽ ലഭ്യമാണ്. രക്ഷിതാക്കൾക്ക് ഭയാശങ്കയേതുമില്ലാതെ കൈക്കുഞ്ഞിനൊപ്പം ആഘോഷക്കാഴ്ചകളുടെ ഭാഗമാകാമെന്ന് ഈ സജ്ജീകരണങ്ങൾ വ്യക്തമാക്കുന്നു.


അച്ഛനും മോനുമെല്ലാം വീട്ടില്; കളിക്കിടെ മോശം ഭാഷ പ്രയോഗിച്ച ബ്രോഡിന് പിഴയിട്ട് അച്ഛന് | Stuart Broad fined for using inappropriate language by his father Chris Broad\nAug 12, 2020, 10:47 AM IST\nമത്സരത്തിനിടയിലെ മോശം പെരുമാറ്റത്തിന്റെ പേരില് സ്റ്റുവര്‍ട്ട് ബ്രോഡിനെതിരേ നടപടിയെടുക്കാന് നിര്‍ദേശിച്ചത് ക്രിസ് ബ്രോഡ് തന്നെ. ഈ നിര്‍ദേശം ഐ.സി.സി അതേപടി നടപ്പാക്കുകയും ചെയ്തു\nമാഞ്ചെസ്റ്റര്: പാകിസ്താനെതിരായ ഒന്നാം ക്രിക്കറ്റ് ടെസ്റ്റിനിടെ പാക് താരത്തോട് മോശം ഭാഷ പ്രയോഗിച്ചതിന് ഇംഗ്ലണ്ട് പേസര് സ്റ്റുവര്‍ട്ട് ബ്രോഡിന് പിഴശിക്ഷ. മാഞ്ചെസ്റ്ററില് നടന്ന ഒന്നാം ടെസ്റ്റിനിടെ പാക് താരം യാസിര് ഷായെ പുറത്താക്കിയ ശേഷം മോശം ഭാഷ പ്രയോഗിച്ചതിനെ തുടര്‍ന്നാണ് നടപടി.\nമാച്ച് ഫീയുടെ 15 ശതമാനമാണ് ബ്രോഡിന് പിഴയിട്ടിരിക്കുന്നത്. സ്റ്റുവര്‍ട്ട് ബ്രോഡിന് പിഴയിട്ടത് ആരാണെന്നതാണ് രസകരമായ കാര്യം. ബ്രോഡിന്റെ അച്ഛനും ഐ.സി.സി മാച്ച് റഫറിയുമായ ക്രിസ് ബ്രോഡാണ് താരത്തിനെതിരേ നടപടിയെടുത്തത്. മത്സരത്തിനിടയിലെ മോശം പെരുമാറ്റത്തിന്റെ പേരില് സ്റ്റുവര്‍ട്ട് ബ്രോഡിനെതിരേ നടപടിയെടുക്കാന് നിര്‍ദേശിച്ചത് ക്രിസ് ബ്രോഡ് തന്നെ. ഈ നിര്‍ദേശം ഐ.സി.സി അതേപടി നടപ്പാക്കുകയും ചെയ്തു.\nഫീല്‍ഡ് അമ്പയര്‍മാരായ റിച്ചെഡ് കെറ്റില്‍ബറോയും റിച്ചെഡ് ഇല്ലിങ്‌വര്‍ത്തുമാണു സംഭവം ക്രിസ് ബ്രോഡിന്റെ ശ്രദ്ധയില്‍പ്പെടുത്തിയത്. ഐ.സി.സി പെരുമാറ്റച്ചട്ടത്തിലെ ആര്‍ട്ടിക്കിള് 2.5 ലംഘനമാണ് ബ്രോഡ് നടത്തിയിരിക്കുന്നത്. താരത്തിന് ഒരു ഡീമെറിറ്റ് പോയന്റ് ലഭിക്കുകയും ചെയ്തു. കഴിഞ്ഞ 24 മാസത്തിനിടെ ബ്രോഡിന് ലഭിക്കുന്ന മൂന്നാമത്തെ ഡീമെറിറ്റ് പോയന്റാണിത്.\nരണ്ടാം ഇന്നിങ്‌സിലെ 46-ാം ഓവറിലായിരുന്നു ബ്രോഡിനെതിരേ നടപടിയെടുക്കാന് കാരണമായ സംഭവം. തകര്‍ത്തടിച്ച് സ്‌കോര് ഉയര്‍ത്താന് ശ്രമിച്ച യാസിര് ഷാ 24 പന്തില് അഞ്ച് ഫോറും ഒരു സിക്സുമടക്കം 33 റണ്‍സെടുത്തു നില്‍ക്കെയാണ് ബ്രോഡ് താരത്തെ പുറത്താക്കുന്നത്. ഇതിനു പിന്നാലെയായിരുന്നു ബ്രോഡിന്റെ പ്രതികരണം.\nനേരത്തെ ഈ വര്‍ഷം ജനുവരി 27-ന് ദക്ഷിണാഫ്രിക്കയ്ക്കെതിരായ ടെസ്റ്റിലും 2018 ഓഗസ്റ്റ് 19-ന് ഇന്ത്യക്കെതിരായ ടെസ്റ്റിനിടയിലും മോശം പെരുമാറ്റത്തിന് ബ്രോഡിന് ഡീമെറിറ്റ് പോയന്റ് ലഭിച്ചിരുന്നു. ഇനി അടുത്ത് തന്നെ മറ്റൊരു നടപടി കൂടി നേരിടേണ്ടതായി വന്നാല് ബ്രോഡിന് മത്സര വിലക്ക് ലഭിച്ചേക്കും.\nContent Highlights: Stuart Broad fined for using inappropriate language by his father Chris Broad


ഗൂഗിളുമായി ചേര്‍ന്ന് ഫോണ്, ജിയോ ഫോണ് നെക്‌സ്റ്റ്; വിലയും സവിശേഷതകളും, വിശദമായി അറിയാം | JioPhone Next affordable Android phone launched\nഇന്ത്യയ്ക്കായി നിര്‍മ്മിച്ച സ്മാര്‍ട്ട്‌ഫോണായ ജിയോഫോണ് നെക്സ്റ്റ്, റിലയന്‍സ് ജിയോ ഗൂഗിളുമായി പങ്കാളിത്തത്തില് ഏര്‍പ്പെട്ടിട്ടുണ്ട്, ആന്‍ഡ്രോയിഡ്, പ്ലേ സ്‌റ്റോര് എന്നിവയോടു ചേര്‍ന്നിരിക്കുന്ന ഒപ്റ്റിമൈസ് ചെയ്ത ഒഎസിനെ അടിസ്ഥാനമാക്കിയാണ് സ്മാര്‍ട്ട്‌ഫോണ് നിര്‍മ്മിച്ചിരിക്കുന്നത്.\nNew Delhi, First Published Jun 25, 2021, 4:25 PM IST\nറിലയന്‍സ് ഗൂഗിളുമായി ചേര്‍ന്ന് ഏറ്റവും വിലക്കുറവുള്ള 4ജി ഫോണ് പ്രഖ്യാപിച്ചു. റിലയന്‍സിന്റെ 44-ാമത് വാര്‍ഷിക പൊതുയോഗത്തിലാണ് ഏറെ പ്രതീക്ഷയോടെ കാത്തിരിക്കുന്ന ജിയോഫോണ് നെക്സ്റ്റ് പ്രഖ്യാപിച്ചത്. റിലയന്‍സ് ഇന്‍ഡസ്ട്രീസ് ലിമിറ്റഡിന്റെ ചെയര്‍മാനും മാനേജിംഗ് ഡയറക്ടറുമായ മുകേഷ് അംബാനി ഇന്ത്യന് വിപണിയില് ഏറ്റവും വിലക്കുറവുള്ള4ജി സ്മാര്‍ട്ട്‌ഫോണ് എളുപ്പത്തില് ലഭ്യമാക്കുമെന്ന് അറിയിച്ചു. സ്മാര്‍ട്ട് സവിശേഷതകളുള്ള ഫീച്ചര് ഫോണുകളായ ജിയോഫോണ്, ജിയോഫോണ്2എന്നിവയുള്‍പ്പെടെ നിരവധി ഫീച്ചര് ഫോണുകള് റിലയന്‍സ് നേരത്തെ പുറത്തിറക്കിയിരുന്നു.\nഇന്ത്യയ്ക്കായി നിര്‍മ്മിച്ച സ്മാര്‍ട്ട്‌ഫോണായ ജിയോഫോണ് നെക്സ്റ്റ്, റിലയന്‍സ് ജിയോ ഗൂഗിളുമായി പങ്കാളിത്തത്തില് ഏര്‍പ്പെട്ടിട്ടുണ്ട്, ആന്‍ഡ്രോയിഡ്, പ്ലേ സ്‌റ്റോര് എന്നിവയോടു ചേര്‍ന്നിരിക്കുന്ന ഒപ്റ്റിമൈസ് ചെയ്ത ഒഎസിനെ അടിസ്ഥാനമാക്കിയാണ് സ്മാര്‍ട്ട്‌ഫോണ് നിര്‍മ്മിച്ചിരിക്കുന്നത്. റിലയന്‍സ് ഇതുവരെ സ്മാര്‍ട്ട്‌ഫോണ് വില പ്രഖ്യാപിച്ചിട്ടില്ലെങ്കിലും ഗണേഷ് ചതുര്‍ത്ഥിദിനമായ സെപ്റ്റംബര് 10 ന് സ്മാര്‍ട്ട്‌ഫോണ് വിപണിയിലെത്തുമെന്ന് വെളിപ്പെടുത്തി.\nജിയോഫോണ് നെക്‌സ്റ്റിന്റെ ചില പ്രധാന സവിശേഷതകള് നോക്കാം.\nസെപ്റ്റംബര് 10 ന് ജിയോഫോണ് നെക്സ്റ്റ് പുറത്തിറക്കുമെന്ന് റിലയന്‍സ് പ്രഖ്യാപിച്ചെങ്കിലും സ്മാര്‍ട്ട്‌ഫോണിന്റെ വില വെളിപ്പെടുത്തിയിട്ടില്ല. പിന്നിലെ കവറില് കട്ടിയുള്ള ബെസലുകളും സ്പീക്കറും ഉള്ള ഡിസൈന് നോക്കുമ്പോള് ഫിംഗര്‍പ്രിന്റ് സെന്‍സറില്ലാത്ത ഈ സ്മാര്‍ട്ട്‌ഫോണിന് 5000 രൂപയ്ക്ക് താഴെ വിലയിടാനാണ് സാധ്യത. 3000 രൂപയോ 3999 രൂപയോ വരെ വില നല്‍കാം. ജിയോഫോണ്, ജിയോഫോണ്2എന്നിവയുടെ വില യഥാക്രമം 1599 രൂപയും 2999 രൂപയുമാണ് ഈ ജിയോഫോണിന് മറ്റ് രണ്ട് മോഡലുകളേക്കാള് അല്‍പ്പം കൂടുതല് ചിലവ് വരും, കാരണം ഇത്4ജി ഫോണാണ്.\nസ്‌പെസിഫിക്കേഷനെ സംബന്ധിച്ചിടത്തോളം റിലയന്‍സ് സ്‌പെക്ക് ഷീറ്റ് പങ്കിട്ടിട്ടില്ല. ഫോണ് നോക്കിയാല്, ജിയോഫോണ് നെക്റ്റിന്5ഇഞ്ച് എല്‍സിഡി ഫീച്ചര് ഉണ്ടാകുമെന്ന് ഊഹിക്കാം. പിന് ക്യാമറയുടെ മധ്യഭാഗത്ത് എല്‍ഇഡി ഫ്‌ലാഷ്‌ലൈറ്റും അതിനു താഴെ ജിയോ ലോഗോയും പതിച്ച സിംഗിള് ക്യാമറ സെന്‍സര് കാണാനാകും. ഫോണിന്റെ വലതുവശത്ത് രണ്ട് ബട്ടണുകളുണ്ട്, ഒന്ന് പവര് ബട്ടണും മറ്റൊന്ന് വോളിയം റോക്കറുമാണ്. പിന് പാനലില് സ്പീക്കര് ഗ്രില്ലും സ്ഥാപിച്ചിരിക്കുന്നു, അത് പ്ലാസ്റ്റിക്ക് കൊണ്ട് നിര്‍മ്മിച്ചതാകാം.\nആന്‍ഡ്രോയിഡ് ഓപ്പറേറ്റിംഗ് സിസ്റ്റത്തിന്റെ ഒപ്റ്റിമൈസ് ചെയ്ത പതിപ്പാണ് ജിയോഫോണ് നെക്സ്റ്റ് നല്‍കുന്നത്. ആന്‍ഡ്രോയിഡ് അപ്‌ഡേറ്റുകള്‍ക്കുള്ള പിന്തുണയോടെ ഫോണ് ആരംഭിക്കുമെന്ന് ഗൂഗിള് സിഇഒ സുന്ദര് പിച്ചൈ ഉപയോക്താക്കള്‍ക്ക് ഉറപ്പ് നല്‍കി. വോയ്‌സ്ഫസ്റ്റ് സവിശേഷതകളോടെയാണ് ഫോണ് വരുന്നത്, അത് ഉപയോക്താക്കള്‍ക്ക് ഉള്ളടക്കം ഉപയോഗിക്കാനും അവരുടെ ഭാഷയില് ഫോണ് നാവിഗേറ്റുചെയ്യാനും അനുവദിക്കുന്നു.\nഉപയോക്താക്കള്‍ക്ക് അവരുടെ സ്‌ക്രീനിലുള്ളത് അവരുടെ ഭാഷയില് വിവര്‍ത്തനം ചെയ്യാന് കഴിയുന്ന ഒരു ഡെഡിക്കേറ്റഡ് ബട്ടണ് ഉണ്ടാകും. വെബ് പേജുകള്, ആപ്ലിക്കേഷനുകള്, മെസേജുകള്, ഫോട്ടോകള് എന്നിവയുള്‍പ്പെടെ ഫോണ് സ്‌ക്രീനിലെ ഏത് വാചകങ്ങളുമായും പ്രവര്‍ത്തിക്കുന്ന റീഡ്‌ലൗഡ്, ട്രാന്‍സ്ലേറ്റ് സവിശേഷതകള് ഉള്‍പ്പെടുത്തിയിട്ടുണ്ട്. ജിയോഫോണ് നെക്സ്റ്റിലും ഗൂഗിള് അസിസ്റ്റന്റിനെ വളരെയധികം ഉപയോഗിക്കുന്നു. വോയ്‌സ് അസിസ്റ്റന്റുമാരെ ഉപയോഗിച്ച്, ഉപയോക്താക്കള്‍ക്ക് കാലാവസ്ഥാ അപ്‌ഡേറ്റ്, സ്‌കോറുകള് എന്നിവ അറിയാന് കഴിയും.\nഉയര്‍ന്ന നിലവാരമുള്ള ക്യാമറകളുടെ ആവശ്യം മനസ്സില് വച്ചുകൊണ്ടാണ് ഇതില് ക്യാമറകളെ ഉള്‍ക്കൊള്ളിക്കുന്നതെന്ന് റിലയന്‍സ് വ്യക്തമാക്കിയിട്ടുണ്ട്. മികച്ച ഫോട്ടോകള്‍ക്കും വീഡിയോകള്‍ക്കും കാരണമാകുന്ന ഫോണിന്റെ ക്യാമറ മൊഡ്യൂളിനുള്ളില് ഒപ്റ്റിമൈസ് ചെയ്ത അനുഭവം സൃഷ്ടിക്കും. കുറഞ്ഞ ലൈറ്റ് ഉള്ളപ്പോഴും മികച്ച ചിത്രം സൃഷ്ടിക്കാന് കഴിയുന്ന തരത്തിലുള്ളതാവും ക്യാമറ. സ്‌നാപ്ചാറ്റ് ലെന്‍സുകള് ഫോണിന്റെ ക്യാമറയിലേക്ക് നേരിട്ട് സംയോജിപ്പിക്കാന് റിലയന്‍സ് സ്‌നാപ്പുമായി സഹകരിക്കുന്നുണ്ട്.\nLast Updated Jun 25, 2021, 4:25 PM IST\nജിയോ ഫോണ് നെക്സ്റ്റ്


കോന്നി കല്ലേലി വനത്തിൽ ഉദ്യോഗസ്ഥരുടെ അനുമതിയോടെ തേക്ക് വെട്ടി കടത്തിയെന്ന് യുഡിഎഫ് നേതാക്കൾ | UDF Leaders visited konni kalleli forest\nപത്തനംതിട്ട ജില്ലയില് ഉള്‍പ്പെട്ട കോന്നി വനമേഖലയില് ഉളിയനാട്ടുനിന്നും തെക്ക് മരങ്ങള് മോഷണം പോയി എന്നാണ് യുഡിഎഫിന്‍റെ അരോപണം . 2020 മാര്‍ച്ച് മാസത്തിലാണ് വനം കൊള്ള നടന്നത്.\nKonni, First Published Jun 20, 2021, 8:13 AM IST\nപത്തനംതിട്ട: കോന്നി കല്ലേലി വനത്തില് നിന്നും ഫോറസ്റ്റ് ഉദ്യോഗസ്ഥരുടെ അനുമതിയോടെ തേക്ക് മരം മുറിച്ച് കടത്തിയതായി യു ഡിഎഫ് പ്രതിനിധി സംഘത്തിന്‍റെ. ആരോപണം. ലക്ഷക്കണക്കിന് രൂപയുടെ മരം നഷ്ടപ്പെട്ട സംഭവത്തില് ജുഡിഷ്യല് അന്വേഷണം വേണമെന്നും യു ഡു എഫ് ആവശ്യപ്പെട്ടു. അതേസമയം മരമുറിച്ചവർക്ക് എതിരെ നിയമനടപടി തുടങ്ങിയെന്ന് വനംവകുപ്പ് അധികൃതര് ഏഷ്യാനെറ്റ് ന്യൂസിനോട് പറഞ്ഞു.\nപത്തനംതിട്ട ജില്ലയില് ഉള്‍പ്പെട്ട കോന്നി വനമേഖലയില് ഉളിയനാട്ടുനിന്നും തെക്ക് മരങ്ങള് മോഷണം പോയി എന്നാണ് യുഡിഎഫിന്‍റെ അരോപണം . 2020 മാര്‍ച്ച് മാസത്തിലാണ് വനം കൊള്ള നടന്നത്. ഫോറസ്റ്റ് ഉദ്യോഗസ്ഥര് കൂടി പങ്കളികളായ വനകൊള്ളയില് ഉള്‍പ്പെട്ടവരെ സംരക്ഷിക്കുന്ന നിലപാടാണ് സർക്കാർ സ്വികരിക്കുന്നതെന്നാണ് പ്രതിപക്ഷത്തിൻ്റെ ആരോപണം . മുട്ടില് മരംമുറികേസ്സുപോലെ തന്നെ ലക്ഷകണക്കിന് രൂപയുടെ നഷ്ടം ഉണ്ടായി. കുറ്റക്കാരെ നിയമത്തിന് മുന്നില് എത്തിക്കുന്ന കാര്യത്തിൽ വനംവകുപ്പിന് വീഴ്ച സംഭവിച്ചുവെന്നും യുഡിഎഫ് സംഘത്തിലുണ്ടായിരുന്ന ബെന്നി ബഹനാന് എംപി ആരോപിച്ചു.\nഉളിയനാട് വനമേഖലയില് നിന്നും തേക്ക് മരം മുറിച്ച് കടത്തിയ ഏഴ്പേരെ പിടികൂടി കേസ്സെടുത്തു എന്നും ഇവരുടെ പക്കല് നിന്നും തൊണ്ടി മുതല് കണ്ടെത്തിയെന്നും വനംവകുപ്പ് ഉദ്യോഗസ്ഥര് അറിയിക്കുന്നു. സംഭവമായി ബന്ധമുണ്ടെന്ന് കരുതുന്ന ഒരു റേഞ്ച് ഓഫിസര് ഉള്‍പ്പടെ ആറ് വനംവകുപ്പ് ഉദ്യോഗസ്ഥര്‍ക്ക് എതിരെ നടപടി എടുത്തതായും വനവകുപ്പ് അധികൃതര് വ്യക്തമാക്കി. എന്നാല് ഉളിയനാട് മരംമോഷണത്തില് അന്വേഷണം ശരിയായ ദിശയില് നടന്നിട്ടില്ലന്നാണ് സ്ഥലം സന്ദർശിച്ച യുഡിഎഫ് നേതാക്കളുടെ ആരോപണം\nLast Updated Jun 20, 2021, 8:13 AM IST\nകോന്നി വനമേഖലയില് ആറ്റിൽ കാട്ടാനയുടെ മൃതദേഹം കണ്ടെത്തി\nകോന്നിയിൽ നിർമ്മാണത്തിലിരുന്ന വീടിന്റെ കോൺക്രീറ്റ് പാളി ഇടിഞ്ഞുവീണ് തൊഴിലാളി മരിച്ചു\nചികിത്സ ഫലം കണ്ടില്ല; ജൂനിയര് സുരേന്ദ്രന് ചരിഞ്ഞു\n'വിശ്വാസ' പ്രചാരണം വിലപ്പോയില്ല; കോന്നി എൽഡിഎഫ് നിലനിർത്തി, ജനീഷ് കുമാറിന് രണ്ടാമൂഴം


ഫോബ്‌സ് മാസികയുടെ ലോകത്തെ ശക്തരായ 100 വനിതകളുടെ പട്ടികയില് നിര്‍മലാ സീതാരാമനും | Nirmala Sitharaman among world's 100 most powerful women: Forbes\nDec 13, 2019, 12:02 PM IST\nഎച്ച്.സി.എല് കോര്‍പ്പറേഷന് സി.ഇ.ഒയും എകിസിക്യുട്ടീവ് ഡയറക്ടറുമായ റോഷിണി നഡാര് മല്‍ഹോത്രയും ബികോണ് സ്ഥാപക കിരണ് മജുംദാര് ഷായും പട്ടികയില് ഇടംനേടിയിട്ടുണ്ട്\nന്യൂഡല്‍ഹി: ലോകത്തെ ഏറ്റവും ശക്തരായ 100 വനിതകളുടെ പട്ടികയില് കേന്ദ്ര ധനകാര്യ മന്ത്രി നിര്‍മലാ സീതാരാമനും ഇടംപിടിച്ചു. ഫോബ്‌സ് മാസികയുടെ ഈ വര്‍ഷത്തെ പട്ടികയിലാണ് നിര്‍മലാ സീതാരാമന് 34-ാം സ്ഥാനത്തായി ഇടംനേടിയത്.\nജര്‍മ്മന് ചാന്‍സിലര് ആഞ്‌ജെലാ മെര്‍ക്കലാണ് പട്ടികയുടെ തലപ്പത്ത്. എച്ച്.സി.എല് കോര്‍പ്പറേഷന് സി.ഇ.ഒയും എകിസിക്യുട്ടീവ് ഡയറക്ടറുമായ റോഷിണി നഡാര് മല്‍ഹോത്രയും ബയോകോണ് സ്ഥാപക കിരണ് മജുംദാര് ഷായും പട്ടികയില് ഇടംനേടിയിട്ടുണ്ട്. നഡാല് മല്‍ഹോത്ര 54-ാം സ്ഥാനത്തും കിരണ് മജുംദാര് ഷാ 65-ാം സ്ഥാനത്തുമാണ്.\nയൂറോപ്യന് കേന്ദ്ര ബാങ്ക് പ്രസിഡന്റ് ക്രിസ്റ്റീനെ ലഗാര്‍ഡാണ് രണ്ടാം സ്ഥാനത്ത്. യു.എസ്.ജനപ്രതിനിധി സഭാ സ്പീക്കര് നാന്‍സി പെലോസിയാണ് മൂന്നാമത്. ബംഗ്ലാദേശ് പ്രധാനമന്ത്രി ഷേഖ് ഹസീന 29-ാം സ്ഥാനത്തുണ്ട്. ഭരണ നേതൃത്വം, ബിസിനസ്സ്, ജീവകാരുണ്യപ്രവര്‍ത്തനം, മാധ്യമം തുടങ്ങിയ മേഖലകളില് നിന്ന് തിരഞ്ഞെടുക്കുന്നവരാണ് ഫോബ്‌സ് മാസികയുടെ പട്ടികയില് ഇടംപിടിക്കുന്നത്.\n34-ാം സ്ഥാനത്തുള്ള നിര്‍മലാ സീതാരാമന് പട്ടികയിലെ പുതുമുഖമാണ്. പട്ടികയിലിടം പിടിക്കുന്ന ആദ്യ ഇന്ത്യന് വനിതാ ധനകാര്യമന്ത്രികൂടിയാണവര്. മുന് പ്രധാനമന്ത്രി ഇന്ദിരാ ഗാന്ധി അധിക ചുമതല വഹിച്ചത് ഒഴിച്ചാല് മുഴുവന് സമയ ഇന്ത്യന് ധനകാര്യമന്ത്രിയാകുന്ന ആദ്യ വനിതയാണ് നിര്‍മല.\nContent Highlights: Nirmala Sitharaman among world's 100 most powerful women: Forbes\nമെസ്സി റിച്ച് ഡാ..! റൊണാള്‍ഡോയെ പിന്നിലാക്കി ഏറ്റവും ധനികനായ ഫുട്‌ബോള് താരം\nസ്വര്‍ണ്ണക്കടത്ത് കേസ്; ധനമന്ത്രി നിര്‍മ്മലാ സീതാരാമനും വി മുരളീധരനും കൂടിക്കാഴ്ച്ച നടത്തി


കൊച്ചിയില് നാല് വയസുകാരിയെ പീഡിപ്പിച്ച് കൊലപ്പെടുത്തിയത് കുട്ടിയുടെ അമ്മയും കാമുകനും – TruevisionNews\nകൊച്ചി: തിരുവാണിയൂരില് നാലു വയസുകാരിയെ പീഡിപ്പിച്ച് കൊലപ്പെടുത്തിയ സംഭവത്തില് മൂന്നു പേര് കുറ്റക്കാരെന്നു കോടതി കണ്ടെത്തി. എറണാകുളം തിരുവാണിയൂര് സ്വദേശിനിയായ നാലു വയസുകാരിയെ കൊലചെയ്ത സംഭവത്തില് കുട്ടിയുടെ മാതാവും കാമുകനും കാമുകന്റെ സുഹൃത്തിനെയുമാണ് എറണാകുളം അഡീഷണല് സെഷന്‍സ് കോടതി കുറ്റക്കാരായി കണ്ടെത്തിയത്.\nകരിങ്ങാച്ചിറ എംഡിഎംഎല്‍പി സ്‌കൂളിലെ എല്‍കെജി വിദ്യാര്‍ഥിയായ നാലു വയസുകാരിയെ 2013 ഒക്ടോബറില് ഒന്നും രണ്ടും പ്രതികള് ചേര്‍ന്നു മാതാവിന്റെ ഒത്താശയോടെ പീഡിപ്പിച്ചു കൊലപ്പെടുത്തിയെന്നാണു കേസ്. പീഡനത്തിനുശേഷം പെണ്‍കുട്ടിയുടെ ചുവരിലിടിച്ചു കൊല്ലുകയായിരുന്നുവെന്നു പോലീസ് അന്വേഷണത്തില് കണ്ടെത്തിയിരുന്നു. കൊലക്കുശേഷം ജെസിബി ഉപയോഗിച്ചു കുഴിയെടുത്താണു പ്രതികള് മൃതദേഹം കുഴിച്ചുമൂടിയത്.\nമാതാവ് ഭര്‍ത്താവുമായി പിരിഞ്ഞു ചോറ്റാനിക്കരയില് കാമുകനൊപ്പം വാടകവീട്ടില് താമസിക്കുകയായിരുന്നു. ഈ ബന്ധത്തിനു മകളൊരു തടസമായി തോന്നിയതാണു കൊലപ്പെടുത്താന് കാരണമെന്നാണു പ്രോസിക്യൂഷന് കേസ്. മൃതദേഹം സ്ഥലത്തു കുഴിച്ചുമൂടിയശേഷം കുട്ടിയെ കാണാനില്ലെന്നു ചോറ്റാനിക്കര പോലീസില് പരാതി നല്‍കി. പോലീസ് നടത്തിയ അന്വേഷണത്തിലാണു കൊലപാതകവിവരം പുറത്തായത്. മാതാവിന്റെ മൊഴിയില് വൈരുധ്യം തോന്നിയതോടെ കൂടുതല് ചോദ്യം ചെയ്തപ്പോഴാണു യഥാര്‍ഥസംഭവം പുറത്തുവന്നത്.\nകറങ്ങാന് പൈസയ്ക്കായി മൂകയായ യുവതിയെ ഭീഷണിപ്പെടുത്തി ആഭരണങ്ങള് തട്ടിയെടുത്തു; കമിതാക്കള്‍ക്ക് എട്ടിന്റെ പണി


ഇയാളെ പിടികൂടി തക്ക ശിക്ഷ നൽകണമെന്ന് ആവശ്യം. വീഡിയോ. – Pravasi Corner\nസൗദി അറേബ്യയിലെ വാദി അൽ ദവാസീറിൽ യുവതിയെ പകൽ വെളിച്ചത്തിൽ അപമാനിച്ച സ്വദേശി പൗരനെ പോലീസ് തിരയുന്നു. ഇയാളെ കണ്ടെത്താനായി അറസ്റ്റ് വാറണ്ട് പുറപ്പെടുവിച്ചിരിക്കുകയാണ് പോലീസ്.\nഇയാൾ സ്ത്രീയെ അപമാനിക്കുന്ന സി സി ടി വി ദൃശ്യവും സമൂഹ മാധ്യമങ്ങളിൽ വ്യാപകമായി പ്രചരിക്കുന്നു. കുറ്റവാളിയെ ഉടനെ പിടികൂടാൻ സാധിക്കുമെന്ന വിശ്വാസത്തിലാണ് പോലീസ്.\nഒരാഴ്ച മുൻപാണ് സംഭവം നടക്കുന്നത്. ദവാസിറിലെ ഷോപ്പിംഗ് മാളിലെ ഒരു ഷോപ്പിൽ വെച്ചാണ് യുവതി പ്രതിയുടെ അപമാനത്തിന് ഇരയാവുന്നത്. വിഡിയോയിൽ മൂന്ന് തവണ അയാൾ യുവതിയെ ഉപദ്രവിക്കുന്നതായി കാണാം.\nഇത് സംബന്ധിച്ച പരാതി ഇത് വരെ പൊലീസിന് ലഭിച്ചിട്ടില്ല. എന്നാൽ ഈ ദൃശ്യങ്ങൾ സമൂഹ മാധ്യമങ്ങളിൽ വ്യാപകമായി പ്രചരിച്ചതോടെ പോലീസ് സ്വമേധയാ മുന്നിട്ടിറങ്ങുകയായിരുന്നു. തുടർന്ന് യുവാവിനെ പിടികൂടാനായി അറസ്റ്റ് വാറണ്ട് പുറപ്പെടുവിക്കുകയും ചെയ്തു.\nവർഷങ്ങൾക്ക് മുൻപ് തന്നെ ‘ആന്റി ഹരാസ്മെന്റ് നിയമം’ നിലവിലുള്ള രാജ്യമാണ് സൗദി അറേബ്യ. സ്ത്രീകൾക്കെതിരെയുള്ള കുറ്റകൃത്യങ്ങളിൽ കർശനമായ ശിക്ഷകൾ നൽകിയിട്ടും രാജ്യത്ത് ഇത്തരം സംഭവങ്ങൾ ആവർത്തിക്കുന്നതിൽ പോലീസും സുരക്ഷാ വിഭാഗവും കടുത്ത അസംതൃപ്തിയിലാണ്.\nഈ സംഭവത്തിന് സി സി ടി വി ദൃശ്യങ്ങൾ ഉള്ളത് കൊണ്ട് പുറംലോകം അറിയുകയും അതെ സമയം ഇത്തരം നിരവധി സംഭവങ്ങൾ അറിയപ്പെടാതെ പോകുകയും ചെയ്യുന്നുണ്ടെന്നാണ് സമൂഹ മാധ്യമങ്ങളിൽ വിമർശനം ഉയരുന്നത്. അത് കൊണ്ട് തന്നെ കുറ്റവാളിയെ എത്രയും പെട്ടെന്ന് പിടികൂടി കടുത്ത ശിക്ഷ നൽകി ഇത്തരം സംഭവങ്ങൾ ആവർത്തിക്കുന്നത് തടയാനുള്ള കർശന ശ്രമത്തിലാണ് പോലീസ്.\nفيديو | كاميرا مراقبة توثق قيام شخص بالتحرش بامراة في احد أسواق وادي الدواسر ، ومطالبات بالقبض عليه.\nعبر : @H83892884\n— مجتمعنا (@KSASociety) February 1, 2020\nസൗദിയിൽ ട്രാഫിക് ഫൈനുകൾക്ക് ഓൺലൈൻ വഴി വിയോജിപ്പ് സാധ്യമെന്ന് ട്രാഫിക് ഡയറക്ടറേറ്റ്.


indian prime minister Narendra Modi to fast against parliament disruption indian prime minister Narendra Modi to fast against parliament disruption\nപാര്‍ലമെന്റ് സ്തംഭനത്തിനെതിരെ പ്ര....\nPublished on April 11, 2018 at 9:40 am\nപാര്‍ലമെന്റ് സ്തംഭനത്തിനെതിരെ പ്രധാനമന്ത്രിയുടെ ഉപവാസം !!\nന്യൂഡല്‍ഹി: തുടര്‍ച്ചയായി പാര്‍ലമെന്റ് നടപടികള് തടസപ്പെട്ടതിനെതിരെ ബി.ജെ.പി നടത്തുന്ന ഉപവാസ സമരത്തില് പ്രധാനമന്ത്രി നരേന്ദ്രമോദിയും പങ്കെടുക്കും. ഔദ്യോഗിക കൃത്യനിര്‍വഹണം തടസപ്പെടാത്തവിധമാവും പ്രധാനമന്ത്രി ഉപവാസ സമരത്തില് പങ്കെടുക്കുക. അദ്ദേഹം കൂടിക്കാഴ്ചകള് നടത്തുകയും ഫയലുകള് നോക്കുകയും ചെയ്യുമെന്ന് പി.ടി.ഐ റിപ്പോര്‍ട്ടുചെയ്തു.\nപാര്‍ലമെന്റിന്റെ ബജറ്റ് സമ്മേളനം തുടര്‍ച്ചയായി തടസപ്പെട്ടതിനെതിരെ ഏപ്രില് 12 ന് ഉപവാസ സമരം നടത്തുമെന്ന് ബി.ജെ.പി നേരത്തെതന്നെ പ്രഖ്യാപിച്ചിരുന്നു. എന്നാല്, പ്രധാനമന്ത്രി മോദി ഉപവാസ സമരത്തില് പങ്കെടുക്കുമോയെന്ന് പാര്‍ട്ടി നേതൃത്വം വ്യക്തമാക്കിയിരുന്നില്ല.\nകർഷകർ നേരിടുന്ന വെല്ലുവിളികൾ, റാഫേൽ ഇടപാട്, ദളിദർക്കും ന്യൂനപക്ഷങ്ങൾക്കും എതിരെ വർധിച്ചു വരുന്ന അക്രമങ്ങൾ ഒപ്പം ആന്ധ്ര പ്രദേശ് അടക്കമുള്ള സംസ്ഥാനങ്ങൾക്ക് നൽകിയ വാഗ്ദാനങ്ങൾ പാലിക്കുക തുടങ്ങിയ വിഷയങ്ങളിൽ ആയിരുന്നു പ്രതിപക്ഷത്തിന്റെ പ്രതിഷേധം .\nരാഹുല്‍ഗാന്ധിയുടെ നേതൃത്വത്തില് കോണ്‍ഗ്രസ് കഴിഞ്ഞ ദിവസം രാജ്ഘട്ടില് ഉപവാസ സമരം നടത്തിയിരുന്നു. ദളിത് പ്രക്ഷോഭത്തിനിടെയുണ്ടായ അക്രമം തടയുന്നതില് പോലീസ് പരാജയപ്പെട്ടുവെന്ന് ആരോപിച്ചായിരുന്നു കോണ്‍ഗ്രസിന്റെ ഉപവാസ സമരം. ഇതിനു പിന്നാലെയാണ് സമാനമായ പ്രതിഷേധവുമായി ബി.ജെ.പിയും രംഗത്തെത്തിയിട്ടുള്ളത്.


സിനിമാ ജീവിതത്തിന്റെ അര നൂറ്റണ്ട്; സംസ്ഥാന സര്‍ക്കാര് മമ്മൂട്ടിയെ ആദരിക്കും | Malayalam News\nസിനിമാ ജീവിതത്തിന്റെ അര നൂറ്റണ്ട്; സംസ്ഥാന സര്‍ക്കാര് മമ്മൂട്ടിയെ ആദരിക്കും\nതിരുവനന്തപുരം- മലയാള സിനിമയില് അര നൂറ്റാണ്ട് പൂര്‍ത്തിയാക്കിയ നടന് മമ്മൂട്ടിയെ സംസ്ഥാന സര്‍ക്കാര് ആദരിക്കും. സിനിമ, സാംസ്‌കാരിക മന്ത്രി സജി ചെറിയാന് നിയമസഭയില് അറിയിച്ചതാണ് ഇക്കാര്യം. ഈ മാസം ആറിനാണ് മമ്മൂട്ടി സിനിമയില് അന്‍പത് വര്‍ഷങ്ങള് പൂര്‍ത്തിയാക്കിയത്. മൂന്നു ദേശീയ അവാര്‍ഡുകളും പത്മശ്രീയും നേടി 'മഹാനടന്' എന്ന ഖ്യാതി നേടിയെടുത്ത വ്യക്തിത്വമാണ് മമ്മൂട്ടിയുടേത്. മമ്മൂട്ടി ആദ്യം സ്‌ക്രീനില് പ്രത്യക്ഷപ്പെട്ട 'അനുഭവങ്ങള് പാളിച്ചകള്' റിലീസ് ചെയ്യപ്പെട്ടത് 1971 ഓഗസ്റ്റ് ആറിനാണ്.\n1980ല് 'വില്‍ക്കാനുണ്ട് സ്വപ്നങ്ങള്' എന്ന ചിത്രത്തിലാണ് ഒരു പ്രധാന വേഷം ചെയ്യുന്നത്. എം ടി വാസുദേവന് നായര് തിരക്കഥയെഴുതി ആസാദ് സംവിധാനം ചെയ്ത ഈ സിനിമയില് അഭിനയിക്കുമ്പോഴാണ്, തിക്കുറിശ്ശി സുകുമാരന് നായര്, മുഹമ്മദ് കുട്ടിയ്ക്ക് മമ്മൂട്ടിയെന്ന പേര് നിര്‍ദ്ദേശിച്ചത്. ഈ സിനിമയില് മമ്മൂട്ടിയ്ക്ക് ശബ്ദം നല്‍കിയത് ശ്രീനിവാസനാണ്. 1980ല് ഇറങ്ങിയ കെ ജി ജോര്‍ജ്ജിന്റെ 'മേള 'എന്ന സിനിമയിലാണ് ഒരു മുഴുനീള വേഷം ലഭിക്കുന്നത്. പിന്നീടിങ്ങോട്ട് അദ്ദേഹത്തിന് തിരിഞ്ഞു നോക്കേണ്ടി വന്നിട്ടില്ല. എണ്‍പതുകളിലെ സംവിധായകര് തുടങ്ങി ന്യൂജെന് സംവിധായകര് വരെ ഏല്‍പ്പിക്കുന്ന കഥാപാത്രങ്ങളെ ഏറ്റവും ഭംഗിയാക്കാന് ശ്രമിക്കുന്ന ആളാണ് മമ്മൂട്ടി.\nസോഷ്യല് മീഡിയയിലൂടെ നിരവധി ആരാധകരും സിനിമാപ്രവര്‍ത്തകരുമാണ് തങ്ങളുടെ പ്രിയതാരത്തിന് ആശംസകള് നേര്‍ന്നതും തങ്ങളുടെ മമ്മൂട്ടി അനുഭവങ്ങള് പങ്കുവച്ചതും. എന്നാല് കരിയറിലെ മറ്റു പല നാഴികക്കല്ലുകളും ആഘോഷിക്കാതിരുന്നതുപോലെ ഈ ദിവസവും സാധാരണ പോലെയാണ് മമ്മൂട്ടിയുടെ ജീവിതത്തിലൂടെ കടന്നുപോയത്. എന്നാല് ആശംസകള്‍ക്ക് സോഷ്യല് മീഡിയയിലൂടെ അദ്ദേഹം നന്ദി അറിയിച്ചിരുന്നു. 'ഓരോരുത്തരില് നിന്നുമുള്ള ഈ സ്‌നേഹം എന്നെ കീഴടക്കിയിരിക്കുന്നു. എന്റെ സഹപ്രവര്‍ത്തകരും എല്ലായിടത്തുനിന്നുമുള്ള ആരാധകരും. നിങ്ങള് ഓരോരുത്തരോടും നന്ദി', മമ്മൂട്ടി സോഷ്യല് മീഡിയയില് കുറിച്ചു.\nEntertainment Mammootty MINISTER assembly jubilee


മരണവീട്ടിലേക്കുള്ള യാത്ര അന്ത്യയാത്രയായി; കാർ ആറ്റിലേക്ക് മറിഞ്ഞ് രണ്ടുപേർ മരിച്ചു\nHomethiruvananthapuramമരണവീട്ടിലേക്കുള്ള യാത്ര അന്ത്യയാത്രയായി; കാർ ആറ്റിലേക്ക് മറിഞ്ഞ് രണ്ടുപേർ മരിച്ചു\nആറ്റിങ്ങൽ: കാര് ആറ്റിലേക്ക് മറിഞ്ഞ് രണ്ടുപേര് മരിച്ചു. ചിറയിന്‍കീഴ്, ആല്‍ത്തറമൂട് താഴേവിളാകത്ത് വീട്ടില് മധു (51), ചിറയിന്‍കീഴ് പണ്ടകശാല കൊച്ചുവയല് വീട്ടില് ജ്യോതി ദത്ത് (53) എന്നിവരാണ് മരിച്ചത്.[www.malabarflash.com]\nചിറയിന്‍കീഴ് പുളുമൂട്ടുകടവിന് സമീപം കരുന്ത്വാ കടവിലേക്ക് പോകുന്ന റോഡില് നിന്നാണ് കാർ ആറ്റിലേക്ക് മറിഞ്ഞത്. വാമനപുരം നദി കായലുമായി ചേരുന്ന ഭാഗമാണിത്. വെള്ളിയാഴ്ച രാവിലെ അഞ്ചരക്കാണ് അപകടം.\nകരുന്ത്വാ കടവിന് സമീപം മരണവീട്ടിലേക്കുള്ള യാത്രാമദ്ധ്യേയാണ് അപകടം സംഭവിച്ചത്. കരുന്ത്വാകടവിലേക്ക് പോകുന്ന റോഡ് കഴിഞ്ഞ വര്‍ഷകാലത്ത് തകരുകയും റോഡിന്‍റെ ഒരുവശം വെള്ളം കയറി നശിക്കുകയും ചെയ്തിരുന്നു. ഈ ഭാഗത്താണ് അപകടം നടന്നത്. റോഡില്‍നിന്ന് കാര് തലകീഴായി ആറ്റിലേക്ക് മറിയുകയായിരുന്നു.\nഅപകടസമയം സമീപത്ത് ആരുമില്ലായിരുന്നു. ഏറെ നേരത്തിനുശേഷം അതുവഴി പോയ ബോട്ടിലെ തൊഴിലാളികളാണ് കാര് ആറ്റിലേക്ക് മറിഞ്ഞുകിടക്കുന്നത് കണ്ടത്. അവര് ബോട്ട് തീരത്ത് അടുപ്പിച്ച് നടത്തിയ പരിശോധനയിലാണ് കാറിനുള്ളില് രണ്ടുപേര് കുടുങ്ങിക്കിടക്കുന്നത് കണ്ടത്. തുടര്‍ന്ന് അവര് ബഹളമുണ്ടാക്കുകയും സമീപവീടുകളില് എത്തി വിവരമറിയിക്കുകയും ചെയ്തു.\nനാട്ടുകാരും മത്സ്യത്തൊഴിലാളികളും ചേര്‍ന്ന് കാര് തിരിച്ച് രക്ഷാപ്രവര്‍ത്തനം നടത്താന് ശ്രമിച്ചെങ്കിലും നടന്നില്ല. തുടര്‍ന്ന് ചിറയിന്‍കീഴ് പോലീസിനെ വിവരമറിയിക്കുകയും അതിനോടപ്പം ആറ്റിങ്ങല് ഫയര്‍ഫോഴസിനെ അറിയിക്കുകയും ചെയ്തു. ഈ സമയം നാട്ടുകാര് കാറിന്‍റെ ചില്ല് തകര്‍ത്ത് അകത്തുള്ളവരെ പുറത്തെടുക്കാന് ശ്രമിച്ചെങ്കിലും നടന്നില്ല. ആറ്റിങ്ങല് ഫയര്‍ഫോഴ്‌സ് എത്തിയാണ് മൃതദേഹം പുറത്തെടുത്തത്. കാര് ആറ്റില്‍നിന്ന് റെക്കവറി വാഹനത്തിന്‍റെ സഹായത്താല് കരക്കെത്തിച്ചു.\nജ്യോതിദത്ത് സ്വകാര്യ കമ്പനിയിലെ സെയില്‍സ്മാനാണ്. ഭാര്യ: ലതിക. മക്കള്: അഴൂര് ഹയര് സെക്കൻഡറി സ്‌കൂള് വിദ്യാര്‍ത്ഥിനി അനന്യ, ശ്രീ ശാരദ വിലാസം ഗേള്‍സ് ഹൈസ് സൂകളിലെ ആറാം ക്ലാസ് വിദ്യാര്‍ത്ഥി ഹൃദ്യ.\nകെട്ടിട കരാറുകാരനാണ് മധു. ഭാര്യ: രഞ്ജു. മക്കള്: ശ്രീജിത്ത് (എൻജിനീയര് വിദ്യാര്‍ത്ഥി), വിഷ്ണു (ആറ്റിങ്ങല് സി.എസ്.ഐ സ്‌കൂളിലെ പത്താം ക്ലാസ് വിദ്യാര്‍ത്ഥി). മൃതദേഹം ചിറയിന്‍കീഴ് പോലീസ് ഇന്‍ക്വസ്റ്റ് നടത്തി.\nAccident Kerala News Obituary thiruvananthapuram


ചൈനീസ് സ്മാര്‍ട്ട്‌ഫോണ് എന്തുകൊണ്ട് ഭീഷണിയാകുന്നു ? - FUTURE KERALA - Daily on Business Economy and Society\nഡോക്‌ലാം വിഷയത്തിലുള്ള ഇന്ത്യ-ചൈന തര്‍ക്കം സ്മാര്‍ട്ട്‌ഫോണ് വിപണിയെ കാര്യമായി ബാധിച്ചേക്കും. ചൈനീസ് സ്മാര്‍ട്ട് ഫോണ് ബ്രാന്‍ഡുകള് ഇന്ത്യന് ഉപഭോക്താക്കളുടെ വിവരങ്ങള് ചോര്‍ത്തുന്നുണ്ടെന്ന് ചില പഠനങ്ങള് ചൂണ്ടിക്കാണിക്കാന് തുടങ്ങിയതോടെ അവരെ നിയന്ത്രിക്കേണ്ടത് അനിവാര്യതയായി മാറിയിരിക്കുകയാണ്\nഇന്ത്യ- ചൈന ബന്ധം കൂടുതല് വഷളായിക്കൊണ്ടിരിക്കുന്നത് ചൈനീസ് ബ്രാന്‍ഡുകള്‍ക്ക് ഇന്ത്യയില് കൂടുതല് തലവേദനയാകുമെന്നത് ഏകദേശം ഉറപ്പായിരിക്കുകയാണ്. മിക്ക ഇന്ത്യക്കാരുടെയും കയ്യിലുള്ളത് ചൈനീസ് ഹാന്‍ഡ്‌സെറ്റുകളാണ്. അതാണ് ഇപ്പോള് ഇരുരാജ്യങ്ങളും തമ്മിലുള്ള പ്രശ്‌നങ്ങളില് നിര്‍ണായകമാകാന് പോകുന്നത്. ചൈനീസ് ബ്രാന്‍ഡുകള് രഹസ്യം ചോര്‍ത്തുന്നതായുള്ള ആരോപണങ്ങള് ഏറെക്കാലമായി നിലവിലുണ്ടെങ്കിലും പലതിനും ആധികാരിക ഭാവങ്ങള് കൈവരുന്നത് അടുത്ത കാലത്താണ്.\nഇന്ത്യക്കാരുടെ യൂസര് ഡാറ്റ ചൈനീസ് സ്മാര്‍ട്ട്‌ഫോണ് കമ്പനികള് ചൈനയിലേക്ക് അയക്കുന്നുണ്ടെന്ന് ചില പഠനങ്ങള് സാക്ഷ്യപ്പെടുത്തിയതാണ് പുതിയ വിവരം. യൂണിവേഴ്‌സിറ്റി ഓഫ് ടൊറന്റോ നടത്തിയ ഗവേഷണ പഠനത്തിലും ഇത് വ്യക്തമായതായാണ് കഴിഞ്ഞ ദിവസം ഒരു ദേശീയ ദിനപത്രം റിപ്പോര്‍ട്ട് ചെയ്തത്. ഇതിനെത്തുടര്‍ന്നാണ് ചൈനീസ് ബ്രാന്‍ഡുകള്‍ക്കെതിരെ ശക്തമായ നടപടി കൈക്കൊള്ളാന് ഇപ്പോള് നരേന്ദ്ര മോദി സര്‍ക്കാര് തയാറാകുന്നത്. ചൈനയില് നിന്നുള്ള ഇറക്കുമതിക്ക് കടുത്ത നിരീക്ഷണം ഏര്‍പ്പെടുത്തിത്തുടങ്ങിയിട്ടുമുണ്ട്.\nഇന്ത്യന് യൂസര്‍മാരുടെ ഡാറ്റ വാണിജ്യപരമായ ലക്ഷ്യങ്ങള്‍ക്കും രാഷ്ട്രീയപരമായ ലക്ഷ്യങ്ങള്‍ക്കും ചൈനയ്ക്ക് ഉപയോഗപ്പെടുത്താം. ഇത് തിരിച്ചറിഞ്ഞാണ് ഇലക്ട്രോണിക്‌സ് മന്ത്രാലയം അടുത്തിടെ 21 സ്മാര്‍ട്ട്‌ഫോണ് കമ്പനികളോട് അവരുടെ പ്രവര്‍ത്തന രീതിയുടെ വിശദാംശങ്ങളെല്ലാം ചോദിച്ചത്. രാജ്യത്തിന്റെ സുരക്ഷാ മാനദണ്ഡങ്ങള് പാലിക്കാത്ത കമ്പനികള്‍ക്കെതിരെ എന്തായാലും നടപടിയുണ്ടാകുമെന്ന് ഉറപ്പാണ്. അതിനുശേഷം ചൈനീസ് സ്മാര്‍ട്ട്‌ഫോണ് കമ്പനികളോട് ഇന്ത്യയില് സര്‍വര് സ്ഥാപിക്കാനും സര്‍ക്കാര് ആവശ്യപ്പെടും. നിലവില് മിക്ക കമ്പനികളുടെയും സര്‍വറുകള് രാജ്യത്തിന് പുറത്താണ്. ഇന്ത്യന് ഉപഭോക്താക്കളുടെ ഡാറ്റ ചോര്‍ത്തിയതുമായി ബന്ധപ്പെട്ട് ചൈനീസ് ഇ-കൊമേഴ്‌സ് ഭീമന് ആലിബാബയുടെ യുസി ബ്രൗസര് സര്‍ക്കാരിന്റെ നിരീക്ഷണ പട്ടികയിലാണെന്ന വാര്‍ത്തകളുമുണ്ട്. ഇവര്‍ക്കെതിരെയുള്ള ആരോപണങ്ങള് തെളിഞ്ഞാല് ഒരു പക്ഷേ ബ്രൗസറിന് ഇന്ത്യയില് നിരോധനവും നേരിട്ടേക്കാം.\nപേടിഎമ്മിലൂടെയും സ്‌നാപ്ഡീലിലൂടെയും മറ്റും ആലിബാബ ഇന്ത്യയില് നടത്തിയ വന് നിക്ഷേപങ്ങളും ഇതിനോട് ചേര്‍ത്ത് വായിക്കണം. ഗൂഗിള് ക്രോം കഴിഞ്ഞാല് ഇന്ത്യയില് ഏറ്റവും ജനകീയതയുള്ള സ്മാര്‍ട്ട്‌ഫോണ് ബ്രൗസറാണ് യുസി.\nഇന്ത്യന് സ്മാര്‍ട്ട്‌ഫോണ് വിപണിയുടെ 54 ശതമാനവും കൈയടക്കിവച്ചിരിക്കുന്നത് ഷഓമി, ലെനോവോ, ഒപ്പോ, വിവോ തുടങ്ങിയ സ്മാര്‍ട്ട്‌ഫോണ് ബ്രാന്‍ഡുകളാണ്. അതുകൊണ്ടു തന്നെ ചൈനീസ് കമ്പനികള്‍ക്കെതിരെ നടപടിയുണ്ടായാല് അത് വിപണിയില് വലിയ പ്രത്യാഘാതങ്ങളുണ്ടാക്കുമെന്നത് തീര്‍ച്ചയാണ്. തദ്ദേശീയ ഇന്ത്യന് കമ്പനികളെ പ്രോത്സാഹിപ്പിക്കണമെന്നും ചൈനീസ് കമ്പനികളെ പരമാവധി ബഹിഷ്‌കരിക്കണമെന്നുമുള്ള കാംപെയ്‌നുകളും ശക്തമാണ്. നിലവില് ദക്ഷിണ കൊറിയന് കമ്പനിയായ സാംസംഗിനാണ് വിപണിയില് ഏറ്റവും കൂടുതല് വിഹിതമുള്ളത്. എന്നാല് സാംസംഗിന്റെ വിപണിവിഹിതത്തില് കുറവ് വരുന്നുണ്ടെന്നാണ് ഐഡിസി അടുത്തിടെ പുറത്തുവിട്ട റിപ്പോര്‍ട്ടില് പറയുന്നത്. 2017 സാമ്പത്തിക വര്‍ഷത്തിലെ ആദ്യ പാദത്തില് വിപണിവിഹിതം 28 ശതമാനമായിരുന്നത് രണ്ടാം പാദമായപ്പോള് 24 ശതമാനമായി കുറഞ്ഞു. തൊട്ടുപുറകില് അതിവേഗവളര്‍ച്ച കൈവരിച്ച് മുന്നേറുന്നത് ചൈനയുടെ ഷഓമിയാണ്.\nഡോക്‌ലാം വിഷയത്തിലുള്ള ഇന്ത്യ-ചൈന തര്‍ക്കം സ്മാര്‍ട്ട്‌ഫോണ് വിപണിയെ കാര്യമായി ബാധിച്ചേക്കും. ചൈനീസ് സ്മാര്‍ട്ട് ഫോണ് ബ്രാന്‍ഡുകള് ഇന്ത്യന് ഉപഭോക്താക്കളുടെ വിവരങ്ങള് ചോര്‍ത്തുന്നുണ്ടെന്ന് ചില പഠനങ്ങള് ചൂണ്ടിക്കാണിക്കാന് തുടങ്ങിയതോടെ അവരെ നിയന്ത്രിക്കേണ്ടത് അനിവാര്യതയായി മാറിയിരിക്കുകയാണ്. ഇന്ത്യയും ചൈനയും തമ്മിലുള്ള ഒരു വ്യാപാര യുദ്ധത്തിലേക്ക് കാര്യങ്ങള് എത്തിയേക്കുമെന്നാണ് പല നയതന്ത്ര വിദഗ്ധരുടെയും വിലയിരുത്തല്.\nTags:\tWhy Chinese smartphone isathreat?


തലസ്ഥാനത്തെ അഴിഞ്ഞാട്ടം കോവിഡ് വ്യാപനത്തിന് ഇടയാക്കി; കടകംപള്ളി - Express Kerala\nതിരുവനന്തപുരം: കോവിഡ് വ്യാപനം രൂക്ഷമാകുന്നതിനിടെ തലസ്ഥാനത്ത് അടക്കം നടക്കുന്ന സമരങ്ങളെ വിമര്‍ശിച്ച് മന്ത്രി കടകംപള്ളി സുരേന്ദ്രന്. യാതൊരു നിയന്ത്രണവും ഇല്ലാതെ തലസ്ഥാനത്ത് നടക്കുന്ന അഴിഞ്ഞാട്ടം കോവിഡ് വ്യാപനത്തിന് ഇടയാക്കിയെന്ന് മന്ത്രി പറഞ്ഞു.\nതലസ്ഥാനം കോവിഡ് രോഗികളെ കൊണ്ട് നിറഞ്ഞിരിക്കുകയാണ്. എത്രമാത്രം വ്യാപിക്കാമോ അത്ര തന്നെ വ്യാപികട്ടെ എന്ന മനോഭാവത്തില് ഉള്ള പ്രവര്‍ത്തനമാണ് തലസ്ഥാനത്ത് നടക്കുന്നത്. ആശുപത്രികള് നിറഞ്ഞാല് എന്തുചെയ്യുമെന്നും മന്ത്രി ചോദിച്ചു.


രഞ്ജി ട്രോഫി : “കേരളം പതുങ്ങിയത് കുതിക്കാന്”-ഡേവ് വാട്ട്മോര് – EBM News Malayalam\nതിരുവനന്തപുരം: സൗരാഷ്ട്രയെ തകര്‍ത്ത് തരിപ്പണമാക്കിയ ശേഷം ഡ്രസിങ് റൂമിലെത്തിയ കേരള ക്രിക്കറ്റ് അസോസിയേഷന് ഭാരാവാഹികളോട് ത‍െന്‍റ മീശപിരിച്ച് കോച്ച് ഡേവ് വാട്ട്മോര് പറഞ്ഞു ‘കേരളം പതുങ്ങിയത് ഒളിക്കാനല്ല, കുതിക്കാനാണ്. കിട്ടിയ അടി തിരിച്ചുകൊടുക്കാന് പിള്ളേര്‍ക്ക് ഇപ്പോള് അറിയാം. എെന്‍റ ആണ്‍കുട്ടികള് ജയിക്കാന് പഠിച്ചിരിക്കുന്നു.’ അതെ ഡേവ്, സമ്മര്‍ദങ്ങളിലും പ്രതിസന്ധികളിലും കേരളം ജയിക്കാന് പഠിച്ചിരിക്കുന്നു. കഴിഞ്ഞ സീസണ് വരെ സമനിലക്കായി കളിച്ച ടീം, എതിര് ടീമിനെതിരെ ലീഡ് നേടിയാല് കിട്ടുന്ന മൂന്ന് പോയന്‍റുകൊണ്ട് എല്ലാം തികഞ്ഞെന്ന് വിശ്വസിക്കുന്ന പരിശീലകര്, മൈതാനത്തിനകത്തും പുറത്തുമുള്ള നെറികെട്ട ഗ്രൂപ്പിസം, ഇതിനെല്ലാമിടയില് ആത്മവിശ്വാസം നഷ്ടപ്പെട്ട താരനിര. ഇന്നലെവരെ ഇതായിരുന്നു കേരള ക്രിക്കറ്റ്. എന്നാല്, ഇന്ന് ഡേവ് വാട്ട്മോര് എന്ന വിഖ്യാത പരിശീലകനുമുന്നില് ക്രിക്കറ്റ് എന്തെന്ന് യുവനിര അറിഞ്ഞു തുടങ്ങിയിരിക്കുന്നു. കളിച്ച അഞ്ചുകളില് നാലിലും മികച്ച വിജയം. പരാജയപ്പെട്ടത് നിലവിലെ ചാമ്ബ്യന്‍മാരായ ഗുജറാത്തിനോട് മാത്രം. ക്വാര്‍ട്ടറിലേക്ക് കടക്കാന് ഇനി വെല്ലുവിളിയായി മുന്നിലുള്ളത് ഹരിയാന മാത്രം.\nകഴിഞ്ഞ സീസണില് മറുനാടന് താരങ്ങളെ കൊണ്ടുവന്നതില് ടീമിനുള്ളില്‍തന്നെ മുറുമുറുപ്പ് ഉണ്ടായിരുന്നു. രണ്ടു ചേരിയിലായി ടീം നിലകൊണ്ടു. ഫലമോ ജയിക്കാമായിരുന്ന കളികള്‍പോലും സമനില പിടിച്ചുവാങ്ങി. ജലജ് സക്സേനയുടെയും ഇഖ്ബാല് അബ്ദുല്ലയുടെയും ഒറ്റയാള് പ്രകടനങ്ങള് എങ്ങും എത്താതെ പോയി. പക്ഷേ, പിണക്കങ്ങളെ ഇണക്കങ്ങളാക്കി മാറ്റാന് ഡേവിന് വേണ്ടി വന്നത് ഒരു മാസം മാത്രം. ചെന്നൈയിലെ ക്യാമ്ബോടുകൂടി കേരളം ‘ടീം കേരള’യായി മാറുകയായിരുന്നു. ക്യാപ്റ്റന് സചിന് ബേബിയുടെ വാക്കുകള് ഇങ്ങനെ ‘ഡേവ് വളരെ ശാന്തനാണ്. ടീമിലെ ഒരോ അംഗത്തിനും അദ്ദേഹത്തോട് എന്തും പറയാം. തോളില് കൈയിട്ടുകൊണ്ട് തലക്കനമില്ലാതെ ജാടകളില്ലാതെ അദ്ദേഹമത് കേള്‍ക്കും. നല്ലതാണെങ്കില് അംഗീകരിക്കും. പലപ്പോഴും ജയിക്കാവുന്ന മത്സരങ്ങളില്‍പോലും നമ്മള് കളിച്ചിട്ടുള്ളത് സമനിലക്ക് വേണ്ടിയാണ്. റിസ്ക് എടുക്കാന് കോച്ച് തയാറാകില്ല. ഇതോടെ ഫീല്‍ഡില് തീരുമാനമെടുക്കാനുള്ള ക്യാപ്റ്റെന്‍റ ചങ്കുറപ്പും പോകും. എന്നാല്, ഡേവ് കളിക്കാര്‍ക്കൊപ്പമാണ്. സ്വന്തം കഴിവില് വിശ്വസിച്ച് കളിക്കാന് അദ്ദേഹം പറഞ്ഞു. ആ വിശ്വാസമാണ് ഞങ്ങളുടെ ഈ വിജയങ്ങള്.’\nകഴിഞ്ഞ സീസണില് മോശം ഫോമിനെ തുടര്‍ന്ന് ഡ്രസിങ് റൂമിലെത്തി ബാറ്റ് തല്ലിയൊടിച്ചതിന് ഏറെ പഴിക്കേ‍ണ്ട സഞ്ജു സാംസണിനെയും കേരളത്തിനു വേണ്ടി കളിക്കാനെത്തിയ ജലജ് സക്സേനയെയും രാകി മിനുക്കിയാണ് ഡേവ് ഇത്തവണ ഇറക്കിയത്. ഫലമോ കഴിഞ്ഞ സീസണില് 334 റണ് നേടിയ സഞ്ജു ഇതിനോടകം നേടിയത് 561 റണ്. ഇതില് രണ്ട് സെഞ്ച്വറിയും മൂന്ന് അര്‍ധ സെഞ്ച്വറിയും. സീസണില് റണ്‍വേട്ടക്കാരുടെ പട്ടികയില് മൂന്നാം സ്ഥാനത്താണ് ഈ തിരുവനന്തപുരത്തുകാരന്. എന്നാല്, ഏറ്റവും കൂടുതല് സിക്സറുകള് പറത്തിയ പട്ടികയില് ഒന്നാം സ്ഥാനത്താണ് സഞ്ജു. വിക്കറ്റ് വേട്ടക്കാരുടെ പട്ടികയില് ഒന്നാം സ്ഥാനത്താണ് ജലജ് (34).\nയുപി തദ്ദേശ തെരഞ്ഞെടുപ്പിന്‍റെ ആദ്യ ഘട്ടം ഇന്ന്; 154 പഞ്ചായത്തുകളില് ഇന്ന് വോട്ടെടുപ്പ് നടക്കും\nഅക്ഷര് പട്ടേല് ഒരിക്കല്‍ക്കൂടി ഇന്ത്യന് ബൗളിങിനു ചുക്കാന്‍പിടിച്ചപ്പോള്…


ജാഗ്രത: ലക്ഷ്യംതെറ്റുന്ന കപ്പിത്താന്\nസംഘപരിവാറും കോര്‍പറേറ്റ് മാധ്യമങ്ങളും ഉയര്‍ത്തിയ "മോഡി തരംഗ"ത്തിന് ദിനംതോറും നിറംമങ്ങുകയാണ്. എട്ടാംഘട്ട വോട്ടെടുപ്പ് കഴിഞ്ഞതോടെ ബിജെപി പരിഭ്രാന്തിയിലാണ്. 41 സീറ്റിലേക്കുമാത്രമാണ് ഇനി വോട്ടെടുപ്പുള്ളത്. 18 സീറ്റ് കിഴക്കന് യുപിയിലും 17 എണ്ണം പശ്ചിമബംഗാളിലും ആറെണ്ണം ബിഹാറിലും. ബിജെപിക്ക് ബാലികേറാമലയാണ് ഈ ഘട്ടം. തെരഞ്ഞെടുപ്പ് കമീഷനെത്തന്നെ വെല്ലുവിളിച്ച് മോഡി രംഗത്തുവന്നത് ഈ പരിഭ്രാന്തിയുടെ ആഴം വ്യക്തമാക്കുന്നു. വികസന അജന്‍ഡ ഉപേക്ഷിച്ച് തീവ്ര ഹിന്ദുത്വ അജന്‍ഡയും ജാതിരാഷ്ട്രീയവും പുറത്തെടുക്കാന് മോഡിയെ പ്രേരിപ്പിച്ചതും ഈ അങ്കലാപ്പുതന്നെ. ഭരണഘടനാസ്ഥാപനങ്ങളോട് ഒരു ബഹുമാനവും ഇല്ലാത്ത പാര്‍ടിയാണ് ബിജെപിയെന്ന് ആവര്‍ത്തിച്ച് വ്യക്തമാക്കുന്നതാണ് കമീഷനെതിരെയുള്ള മോഡിയുടെ പരാമര്‍ശങ്ങള്. തെരഞ്ഞെടുപ്പ് കമീഷന് അസാധാരണമാംവിധം വാര്‍ത്താസമ്മേളനം നടത്തി മോഡിക്ക് മറുപടി പറഞ്ഞതും അപൂര്‍വങ്ങളില് അപൂര്‍വമായ സംഭവമാണ്.\nരാജ്യമെങ്ങും മോഡിതരംഗമാണെന്നും ബിജെപി നേതൃത്വത്തിലുള്ള എന്‍ഡിഎക്ക് 300 സീറ്റ് ലഭിക്കുമെന്നുമാണ് രാജ്നാഥ്സിങ്ങിന്റെ അവകാശവാദം. എന്നാല്, കോര്‍പറേറ്റ് മാധ്യമങ്ങളുടെ അഭിപ്രായ വോട്ടെടുപ്പാകട്ടെ 230വരെ സീറ്റാണ് എന്‍ഡിഎക്ക് നല്‍കുന്നത്. ഇന്ത്യന് രാഷ്ട്രീയകാലാവസ്ഥയുമായി ബന്ധമില്ലാത്ത കണക്കുകള് മാത്രമാണിതെന്ന് സംസ്ഥാനങ്ങളിലൂടെയുള്ള നിരീക്ഷണം വ്യക്തമാക്കും. കിഴക്കന് ഉത്തര്‍പ്രദേശില് ബിജെപിക്ക് അനുകൂലമായ ഒരു തരംഗവും ഇല്ലെന്നാണ് ഇപ്പോള് വ്യക്തമാകുന്നത്. കഴിഞ്ഞ തെരഞ്ഞെടുപ്പില് വാരാണസി, ഗോരഖ്പുര്, ബന്‍സ്ഗാവ്, അസംഗഢ് മണ്ഡലങ്ങളില് ബിജെപി വിജയിച്ചിരുന്നു. അസംഗഢില് മുലായം സ്ഥാനാര്‍ഥിയായതോടെ അവിടെ ബിജെപിക്ക്് ജയിക്കാന് കഴിയില്ലെന്നുമാത്രമല്ല, സമീപമണ്ഡലങ്ങളിലും എസ്പിക്ക് ജയിക്കാനുള്ള സാധ്യത കൂടി. മായാവതിക്കും ഈ മേഖലയില് ശക്തമായ സ്വാധീനമുണ്ട്.\nജാതിയാണ് അന്തിമമായി കിഴക്കന് ഉത്തര്‍പ്രദേശില് തെരഞ്ഞെടുപ്പുഫലത്തെ തീരുമാനിക്കുകയെന്ന് മോഡിക്കും അംഗീകരിക്കേണ്ടിവന്നു. ഇതിനാലാണ് മോഡിയുടെ താഴ്ന്ന നിലവാരമുള്ള രാഷ്ട്രീയത്തെ പ്രിയങ്ക ഗാന്ധി വിമര്‍ശിച്ചപ്പോള് താന് താഴ്ന്ന ജാതിക്കാരനായതുകൊണ്ടാണ് പ്രിയങ്ക വിമര്‍ശിക്കുന്നതെന്ന് മോധ് ഗെഞ്ചി ജാതിക്കാരനായ മോഡി പറഞ്ഞത്. ഗുജറാത്തില് പിന്നോക്കജാതിയാണ് മോധ് ഗെഞ്ചി. എന്നാല്, നരേന്ദ്രമോഡി മുഖ്യമന്ത്രിയായശേഷമാണ് സമ്പന്നവിഭാഗമായ മോധ് ഗെഞ്ചിയെ പിന്നോക്കജാതിയില് ഉള്‍പ്പെടുത്തിയത്. മണ്ഡല് രാഷ്ട്രീയത്തിന്റെ പശ്ചാത്തലത്തില് ബോധപൂര്‍വമാണ് ഈ ജാതിയെ പിന്നോക്ക ജാതി പട്ടികയില് പെടുത്തിയതെന്ന് വ്യക്തം. മോധ് ഗെഞ്ചിയെ പിന്നോക്കപ്പട്ടികയില് ഉള്‍പ്പെടുത്തണമെന്ന ആവശ്യം ഒരുകാലത്തും ഗുജറാത്തില് ഉയര്‍ന്നിരുന്നില്ല. എന്നിട്ടും സ്വന്തം രാഷ്ട്രീയ ഭാവി ഉറപ്പിക്കാനാണ് മോഡി സ്വന്തം ജാതിയെ പിന്നോക്കസമുദായത്തില് ഉള്‍പ്പെടുത്തിയതെന്ന് കോണ്‍ഗ്രസ് ആരോപിക്കുന്നു.\nഅയോധ്യ ഉള്‍പ്പെടുന്ന ഫൈസാബാദില് നടത്തിയ റാലിയില് ശ്രീരാമന്റെ പേരിലാണ് മോഡി വോട്ട് അഭ്യര്‍ഥിച്ചത്. ശ്രീരാമന്റെയും രാമജന്മഭൂമിയില് സംഘപരിവാര് നിര്‍മിക്കാനുദ്ദേശിക്കുന്ന ക്ഷേത്രത്തിന്റെയും ചിത്രം അലങ്കരിച്ച സ്റ്റേജില് രാമരാജ്യത്തെക്കുറിച്ച് മോഡി പ്രസംഗിച്ചു. വികസന അജന്‍ഡ ഉയര്‍ത്തിയാണ് മോഡി തെരഞ്ഞെടുപ്പിനെ നേരിടുന്നതെന്നും സംഘപരിവാറിന്റെ മുഖ്യവിഷയങ്ങളൊന്നും അദ്ദേഹം സംസാരിച്ചില്ലെന്നുമുള്ള കോര്‍പറേറ്റ് മാധ്യമങ്ങളുടെ നുണക്കഥയാണ് ഫൈസാബാദില് പൊളിഞ്ഞുവീണത്. മുസ്ലിങ്ങളെ ലക്ഷ്യമിട്ട് ബംഗ്ലാദേശി നുഴഞ്ഞുകയറ്റത്തെക്കുറിച്ച് മോഡി പശ്ചിമബംഗാളിലും അസമിലും സംസാരിച്ചതിന് തൊട്ടുപുറകെയാണ് ബംഗാളി സംസാരിക്കുന്ന 39 മുസ്ലിങ്ങളെ ബോഡോ തീവ്രവാദികള് അസമില് കൂട്ടക്കൊല ചെയ്തത്. മോഡിയുടെ അടുത്ത അനുയായി അമിത്ഷായും കിഴക്കന് യുപിയില് വര്‍ഗീയധ്രുവീകരണം ശക്തമാക്കുക ലക്ഷ്യമാക്കി വിവാദപ്രസ്താവനകള് നടത്തി. വികസന അജന്‍ഡയല്ല മറിച്ച് വര്‍ഗീയധ്രുവീകരണം മാത്രമാണ് വിജയത്തിലേക്കുള്ള പാതയെന്ന സംഘപരിവാര് നയമാണ് ഈ പ്രസ്താവനകളിലൂടെ പുറത്തുവന്നത്.\nപത്തുവര്‍ഷംമുമ്പ് 2004ല് നടന്ന ലോക്സഭാതെരഞ്ഞെടുപ്പില് "ഇന്ത്യ തിളങ്ങുന്നു" എന്ന പ്രചാരണത്തിനാണ് ബിജെപിയും സംഘപരിവാറും നേതൃത്വംനല്‍കിയത്. ആറുവര്‍ഷത്തെ തുടര്‍ച്ചയായ ഭരണത്തിന്റെ ഫലമായി ഇന്ത്യ തിളങ്ങുന്നുവെന്നായിരുന്നു എല് കെ അദ്വാനിയുടെ അവകാശവാദം. ബിജെപിയുടെ എക്കാലത്തേയും വലിയ നേതാവായ വാജ്പേയിയും അദ്വാനിയും നയിച്ച ആ തെരഞ്ഞെടുപ്പില് ബിജെപിക്ക് ലഭിച്ചതാകട്ടെ 137 സീറ്റാണ്. 1999ല് ലഭിച്ച 182 സീറ്റില്‍നിന്നാണ് 137ലേക്ക് പതിച്ചത്. അന്ന് കോണ്‍ഗ്രസിന് എല്ലാ മാധ്യമങ്ങളും 180 സീറ്റില് താഴെയാണ് പ്രവചിച്ചത്. പക്ഷേ, 206 സീറ്റ് ലഭിച്ചു. അപ്രതീക്ഷിതമായി കോണ്‍ഗ്രസിന് ലഭിച്ച ഈ വിജയത്തിന്റെ ശില്‍പ്പികള് ആന്ധ്രപ്രദേശും ഉത്തര്‍പ്രദേശുമാണ്. ആന്ധ്രയില് 33ഉം യുപിയില് 21 സീറ്റും കോണ്‍ഗ്രസിന് ലഭിച്ചു. എന്നാല്, ഈ രണ്ട് സംസ്ഥാനത്തും പഴയ വിജയത്തിന്റെ അടുത്തുപോലും എത്താന് ഇക്കുറി കോണ്‍ഗ്രസിനാകില്ല.\nബിജെപിക്ക് വാജ്പേയി 1999ല് നേടിക്കൊടുത്ത 182 സീറ്റ് മോഡിയുടെ നേതൃത്വത്തില് നേടാന് കഴിയുമോ എന്ന് ഉറപ്പില്ല. സമകാല രാഷ്ട്രീയസ്ഥിതി നല്‍കുന്ന സൂചന അതാണ്. കഴിഞ്ഞ ലോക്സഭാതെരഞ്ഞെടുപ്പില് 116 സീറ്റ് മാത്രമാണ് എല് കെ അദ്വാനിയുടെ നേതൃത്വത്തില് ബിജെപി നേടിയത്. ഇക്കുറിയും നാല് ദക്ഷിണേന്ത്യന് സംസ്ഥാനങ്ങളിലും ബിജെപിക്ക് സാധ്യത വിരളമാണ്. ആന്ധ്രപ്രദേശില് തെലുങ്കുദേശവുമായി സഖ്യം സ്ഥാപിച്ചെങ്കിലും കൂടുതല് സീറ്റ് ലഭിക്കുമെന്ന് പറയാനാകില്ല. കര്‍ണാടകത്തില് കഴിഞ്ഞ തെരഞ്ഞെടുപ്പില് 28ല് 19 സീറ്റ് ലഭിച്ചു. അതില് കുറയുകയല്ലാതെ കൂടാനിടയില്ല. തമിഴ്നാട്ടില് ഒന്നിലധികം പാര്‍ടികളുമായി സഖ്യം സ്ഥാപിച്ചിട്ടുണ്ടെങ്കിലും പരിമിതമായ സീറ്റ് മാത്രമേ ലഭിക്കൂ. വടക്ക് കിഴക്കന് സംസ്ഥാനങ്ങളിലും കിഴക്കേ ഇന്ത്യയിലും ബിജെപിക്ക് പ്രതീക്ഷിക്കാനൊന്നുമില്ലതാനും.\nബിജെപി സീറ്റ് നേടുന്നത് മധ്യ ഇന്ത്യയിലും പശ്ചിമേന്ത്യയിലുമാണ്. ഗുജറാത്ത്, രാജസ്ഥാന്, മധ്യപ്രദേശ്, ഛത്തീസ്ഗഢ്, ജാര്‍ഖണ്ഡ് എന്നീ സംസ്ഥാനങ്ങളില് ഇപ്പോള്‍ത്തന്നെ ബിജെപിക്ക് പരമാവധി സീറ്റുണ്ട്. ഈ മേഖലയില് 20 സീറ്റ് പരമാവധി വര്‍ധിച്ചേക്കാം. മുഖ്യപ്രതിപക്ഷമായ കോണ്‍ഗ്രസിന് ശക്തമായ പോരാട്ടം കാഴ്ചവയ്ക്കാന് കഴിയാത്തതാണ് ഈ മേഖലയില് ബിജെപിക്ക് സീറ്റ് വര്‍ധിക്കാന് കാരണമാകുന്നത്. മോഡിക്ക് പ്രധാനമന്ത്രിയാകണമെങ്കില് ഗംഗാസമതല സംസ്ഥാനങ്ങളായ ഉത്തര്‍പ്രദേശിലും ബിഹാറിലുംകൂടി എഴുപത് സീറ്റെങ്കിലും നേടണം. കഴിഞ്ഞ രണ്ട് തെരഞ്ഞെടുപ്പിലും ഉത്തര്‍പ്രദേശില് ലഭിച്ചത് വെറും പത്ത് സീറ്റ് മാത്രമാണ്. അതുകൊണ്ടുതന്നെ അറുപത് സീറ്റ് ലഭിക്കുമെന്നത് ബിജെപിയുടെ ആഗ്രഹപ്രകടനംമാത്രമാണ്. ബിഹാറില് ബിജെപിക്ക് നിലവില് 15 സീറ്റുണ്ട്. അതില് കൂടുതല് ലഭിക്കാന് ഒരു സാധ്യതയും നിലവിലില്ല. ബിഹാര് രാഷ്ട്രീയത്തില് ലാലുപ്രസാദ് യാദവിന്റെ ഉയര്‍ച്ച മോഡിയുടെ ഉറക്കംകെടുത്തുകയും ചെയ്യുന്നു. അതുകൊണ്ടുതന്നെ 200 സീറ്റിലെത്താന് ബിജെപിക്ക് കഴിയില്ല. അദ്വാനിയെപോലെ മോഡിയും ലക്ഷ്യംതെറ്റിയ കപ്പലിന്റെ കപ്പിത്താനായി ചരിത്രത്താളുകളില് ഇടംപിടിക്കും.


വീണ്ടും രാജകാരുണ്യം, ഇഖാമയും റീ എൻട്രിയും നീട്ടി നൽകാൻ സൽമാൻ രാജാവിന്റെ ഉത്തരവ് • Suprabhaatham\nവീണ്ടും രാജകാരുണ്യം, ഇഖാമയും റീ എൻട്രിയും നീട്ടി നൽകാൻ സൽമാൻ രാജാവിന്റെ ഉത്തരവ്\nJuly 20, 2021 | 9:26 pm IST\nറിയാദ്: നിലവിലെ സാഹചര്യത്തിൽ വിദേശങ്ങളിൽ കുടുങ്ങി കിടക്കുന്നവരുടെ ഇഖാമയും റീ എൻട്രിയും നീട്ടി നൽകാൻ സഊദി ഭരണാധികാരി സൽമാൻ രാജാവ് ഉത്തരവ് നൽകി. പതിനായിരക്കണക്കിന് വിദേശികകൾക്കാണ് ഇത് ആശ്വാസം പകരുക. പ്രവേശന വിലക്കുള്ള രാജ്യങ്ങളിൽ കുടുങ്ങി കിടക്കുന്നവരുടെ ഇഖാമായും റീ എൻട്രിയുമാണ് പുതുക്കി നൽകുക. അടുത്ത മാസം 31 വരെ സൗജന്യമായി ഇവ പുതുക്കി നൽകാണാനാണ് നിർദേശം. നേരത്തെയുള്ള പ്രഖ്യാപന കാലാവധി ഈ മാസം 31 വരെ നീട്ടാനായിരുന്നു.\nഇഖാമ, റീ എൻട്രി വിസകൾ പുതുക്കുന്നതിനുള്ള നടപടിക്രമങ്ങൾ പൂർത്തിയാക്കാൻ സഊദി പാസ്പോർട്ട് വിഭാഗത്തിന് നിർദേശം നൽകിയിട്ടുണ്ട്. ഇതോടൊപ്പം വിസിറ്റിങ് വിസയും സൗജന്യമായി നീട്ടി നൽകാൻ നിർദേശമുണ്ട്. ഇന്ത്യ ഉൾപ്പെടെ വിവിധ രാജ്യങ്ങളിൽ കുടുങ്ങിയിരിക്കുന്ന നിരവധി പ്രവാസികൾക്ക് ആശ്വാസമാണ് രാജാവിന്റെ പ്രഖ്യാപനം.


ടാറ്റ ടിഗോര് 'ബസ്' ലിമിറ്റഡ് എഡിഷന് വിപണിയില്, വില 5.68 ലക്ഷം മുതല് - Malayalam DriveSpark\nഡ്രൈവിങ് ലൈസന്‍സും വാഹനത്തിന്റെ രേഖകളും സൂക്ഷിക്കാൻ ഡിജി ലോക്കർ\n18 hrs ago തെരഞ്ഞെടുത്ത മോഡലുകൾക്ക് 1.50 ലക്ഷം രൂപ വരെ ആനുകൂല്യങ്ങൾ പ്രഖ്യാപിച്ച് ടാറ്റ\n19 hrs ago ബിഎസ് VI ടര്‍ബോ-പെട്രോള് എഞ്ചിന് ഇന്ത്യയില് അവതരിപ്പിക്കാന് റെനോ\n23 hrs ago സെപ്പെലിൻ മോഡലിനെ അടിസ്ഥാനമാക്കി പുതിയ രണ്ട് ക്രൂയിസർ ബൈക്കുകൾ പുറത്തിറക്കാൻ ടിവിഎസ്\n1 day ago വെസ്പ, അപ്രീലിയ മോഡലുകള്‍ക്ക് വില വര്‍ധിപ്പിച്ച് പിയാജിയോ\nSports ടി20 ലോകകപ്പ്: എങ്ങനെ ടീമില് സ്ഥാനമുറപ്പിക്കാം? കോലിയുടെ ഉപദേശം, അതിനു കഴിഞ്ഞാല് മാത്രം കളിക്കാം\nFinance എണ്ണ വില ഒറ്റയടിയ്ക്ക് കുത്തനെ കൂടി; വില സർവ്വകാല റെക്കോർഡിൽ\nMovies ജോജു ജോര്‍ജിന്റെ മാസ് അവസാനിക്കുന്നില്ല! തമിഴില് ധനുഷിനൊപ്പം അഭിനയിക്കാന് ജോജുവും ഐശ്വര്യയും\nNews 'പാക് ജനത സന്തുഷ്ടർ, കേന്ദ്രം പാകിസ്താനെ കുറിച്ച് നുണ പരത്തുന്നു', പാക് പ്രശംസയിൽ വെട്ടിലായി പവാർ!\nടാറ്റ ടിഗോര് 'ബസ്' ലിമിറ്റഡ് എഡിഷന് വിപണിയില്, വില 5.68 ലക്ഷം മുതല്\nPublished: Wednesday, June 13, 2018, 14:10 [IST]\nടാറ്റ ടിഗോര് 'ബസ്' എഡിഷന് ഇന്ത്യയില് പുറത്തിറങ്ങി. ടിഗോറിന്റെ ലിമിറ്റഡ് എഡിഷന് മോഡലാണ് വിപണിയില് എത്തിയിരിക്കുന്ന പുതിയ ബസ് പതിപ്പ്. 5.68 ലക്ഷം രൂപയാണ് ടിഗോര് ബസ് എഡിഷന് പെട്രോളിന് വില. ഡീസല് പതിപ്പിന് വില 6.57 ലക്ഷം രൂപയും. വിലകള് ദില്ലി എക്‌സ്‌ഷോറൂമിനെ അടിസ്ഥാനപ്പെടുത്തി.\nഇന്ത്യന് വിപണിയില് ടിഗോര് എത്തിയിട്ട് ഒരു വര്‍ഷം പിന്നിടുന്നു. ഈ സന്തോഷം പുതിയ ടിഗോര് ബസ് എഡിഷനിലൂടെ ടാറ്റ പങ്കിടുകയാണ്. അതേസമയം ലിമിറ്റഡ് എഡിഷന് ടിഗോര് ബസ് സാധാരണ ടിഗോറിനെക്കാളും അമ്പതിനായിരം രൂപ കൂടുതല് രേഖപ്പെടുത്തും.\nXT വകഭേദമാണ് ടിഗോര് ബസ് എഡിഷന് അടിസ്ഥാനം. മാനുവല് ഗിയര്‍ബോക്‌സ് മാത്രമെ കാറില് ലഭ്യമാവുകയുള്ളു. പുതിയ ടിഗോര് ബസ് എഡിഷന് കൂടുതല് സ്‌റ്റൈലിഷാണ്. ഇതിനു വേണ്ടി മോഡലിന്റെ രൂപശൈലിയില് മാറ്റങ്ങള് കമ്പനി വരുത്തി.\nകറുപ്പു നിറമുള്ള തിളങ്ങുന്ന മേല്‍ക്കൂര, പിയാനെ ബ്ലാക് നിറമുള്ള മിററുകള്, ഇരട്ടനിറമുള്ള വീല് കവറുകള് എന്നിവ ഡിസൈന് വിശേഷങ്ങളില് ഉള്‍പ്പെടും. മുന് ഗ്രില്ലിലും ബസ് എഡിഷന് കൈയ്യൊപ്പ് കാണാം. പിറകിലുള്ള ബസ് ബാഡ്ജിംഗും കാറില് ശ്രദ്ധയാകര്‍ഷിക്കും.\nലിമിറ്റഡ് എഡിഷന്റെ അകത്തളത്തിലും ചെറിയ മാറ്റങ്ങള് കമ്പനി വരുത്തിയിട്ടുണ്ട്. എയര് വെന്റുകള്‍ക്കു ചുറ്റുമുള്ള ചുവപ്പു അടിവരയാണ് മാറ്റങ്ങളില് മുഖ്യം. പ്രീമിയം പ്രതീതി കാഴ്ചവെക്കുന്ന പൂര്‍ണ ഫാബ്രിക്ക് സീറ്റുകളും അകത്തളത്തില് എടുത്തുപറയണം.\nപിയാനൊ ബ്ലാക് നിറമുള്ള ഡാഷ്‌ബോര്‍ഡും സ്റ്റീയറിംഗ് വീലും ഉള്ളിലെ മറ്റു പ്രത്യേകതകളാണ്. ഇതൊക്കെയാണെങ്കിലും പുതിയ ടിഗോര് ബസ് എഡിഷന്റെ എഞ്ചിനില് മാറ്റങ്ങളില്ല. 1.2 ലിറ്റര് പെട്രോള്, 1.05 ലിറ്റര് ഡീസല് എഞ്ചിനുകള് ലിമിറ്റഡ് എഡിഷനിലും തുടരുന്നു.\n84 bhp കരുത്തും 114 Nm torque ഉം പെട്രോള് എഞ്ചിന് പരമാവധി ഉത്പാദിപ്പിക്കും. ഡീസല് എഞ്ചിന് 69 bhp കരുത്തും 140 Nm torque ഉം പരമാവധി സൃഷ്ടിക്കാനാവും. അഞ്ചു സ്പീഡാണ് ഇരു പതിപ്പുകളിലുമുള്ള മാനുവല് ഗിയര്‍ബോക്‌സ്.\nടാറ്റ നിരയില് ഏറ്റവുമധികം വില്‍ക്കപ്പെടുന്ന മൂന്നാമത്തെ കാറാണ് കോമ്പാക്ട് സെഡാന് ടിഗോര്. ആന്റി-ലോക്ക് ബ്രേക്കിംഗ് സംവിധാനം, ഇലക്ട്രോണിക് ബ്രേക്ക്‌ഫോഴ്‌സ് ഡിസ്ട്രിബ്യൂഷന്, കോര്‍ണര് സ്റ്റബിലിറ്റി കണ്‍ട്രോള്, ടാറ്റയുടെ കണക്ട്‌നെക്‌സ്റ്റ് സ്മാര്‍ട്ട്‌ഫോണ് കണക്ടിവിറ്റി ഓപ്ഷന്, ഹര്‍മന് ഓഡിയോ സംവിധാനം എന്നിങ്ങനെ നീളും ടിഗോറിലെ പ്രധാന ഫീച്ചറുകള്.\nകാറില് ടാറ്റ നല്‍കിയിട്ടുള്ള മുന്‍നിര ഫീച്ചറുകള് മോഡല് വില്‍പനയെ കാര്യമായി സ്വാധീനിക്കുന്നുണ്ട്. മാരുതി സുസുക്കി ഡിസൈര്, ഹോണ്ട അമേസ് എന്നിവരോടാണ് ടാറ്റ ടിഗോറിന്റെ അങ്കം.\nതെരഞ്ഞെടുത്ത മോഡലുകൾക്ക് 1.50 ലക്ഷം രൂപ വരെ ആനുകൂല്യങ്ങൾ പ്രഖ്യാപിച്ച് ടാറ്റ\nടാറ്റ ഹെക്‌സയുടെ വില്‍പ്പനയില് വന് ഇടിവ്\nബിഎസ് VI ടര്‍ബോ-പെട്രോള് എഞ്ചിന് ഇന്ത്യയില് അവതരിപ്പിക്കാന് റെനോ\nഹാരിയറിന് പുതിയ വാറന്റി സ്കീം അവതരിപ്പിച്ച് ടാറ്റ\nസെപ്പെലിൻ മോഡലിനെ അടിസ്ഥാനമാക്കി പുതിയ രണ്ട് ക്രൂയിസർ ബൈക്കുകൾ പുറത്തിറക്കാൻ ടിവിഎസ്\nടാറ്റ നെക്‌സോണ് ക്രാസ് പതിപ്പ് പുറത്തിറങ്ങി; വില 7.57 ലക്ഷം രൂപ\nവെസ്പ, അപ്രീലിയ മോഡലുകള്‍ക്ക് വില വര്‍ധിപ്പിച്ച് പിയാജിയോ\nനെക്‌സോണിന്റെ സ്‌പെഷ്യല് എഡീഷന് പതിപ്പിനെ അവതരിപ്പിക്കാനൊരുങ്ങി ടാറ്റ\nഎഞ്ചിന് പണിയൊന്നുമില്ലാതെ അഞ്ച് ലക്ഷം കിലോമീറ്റര് പൂര്‍ത്തീകരിച്ച് ടാറ്റ ഇന്‍ഡിക്ക\nവിപണിയിലെത്തും മുമ്പേ ടാറ്റ ആള്‍ട്രോസിന്റെ ഇന്റീരിയര് ചിത്രങ്ങള് പുറത്ത്\nടാറ്റ നെക്‌സോണ് ഇലക്ട്രിക്കിന്റെ പരീക്ഷണ ചിത്രങ്ങള് പുറത്ത്\nകൂടുതല്... #tata motors #new launch\nTata Tigor ‘BUZZ’ Special Edition Launched In India. Read in Malayalam.\nStory first published: Wednesday, June 13, 2018, 14:10 [IST]\nഡാറ്റ്സൻ ഗോ, ഗോ പ്ലസ് ഓട്ടോമാറ്റിക്ക് പതിപ്പുകൾ ഇന്ത്യയിൽ ഉടൻ അവതരിപ്പിക്കും\nഹോണ്ട സിറ്റി ബിഎസ്-VI പതിപ്പിന്റെ പരീക്ഷണ ചിത്രങ്ങൾ പുറത്ത്\nആക്ടിവ 125 ബിഎസ് VI പതിപ്പ് വിപണിയില്


പെട്ടിമുടി പുനരധിവാസം: എല്ലാവര്‍ക്കും വീട്, കുട്ടികളുടെ വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി - Keralabhooshanam Daily പെട്ടിമുടി പുനരധിവാസം: എല്ലാവര്‍ക്കും വീട്, കുട്ടികളുടെ വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി\nHome/NEWS/BREAKING NEWS/പെട്ടിമുടി പുനരധിവാസം: എല്ലാവര്‍ക്കും വീട്, കുട്ടികളുടെ വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി\nഇടുക്കി: രാജമലയില് മണ്ണിടിഞ്ഞ് അപകടത്തില് രക്ഷപ്പെട്ടവര്‍ക്കുള്ള പുനരധിവാസ പാക്കേജ് സംസ്ഥാനം പ്രഖ്യാപിച്ചു. കവളപ്പാറയിലേതിന് സമാനമായി പെട്ടിമുടിയിലെ എല്ലാ കുടുംബങ്ങളെയും പുനരധിവസിപ്പിക്കും. കണ്ണന് ദേവന് കമ്പനി സഹായിക്കുമെന്ന് പ്രതീക്ഷിക്കുന്നു. വീട് നിര്‍മ്മിക്കാനുള്ള സഹായവും സ്ഥലവും ആവശ്യമാണ്. അതില് കമ്പനിക്ക് സാധ്യമായത് ചെയ്യണമെന്ന് കമ്പനിയോട് ആവശ്യപ്പെട്ടു.\nകുട്ടികളുടെ വിദ്യാഭ്യാസം തുടര്‍ന്ന് നടക്കണം. പ്ലസ് ടു കഴിഞ്ഞ വിദ്യാര്‍ത്ഥികളുണ്ട്. ബിരുദ പഠനം നടക്കേണ്ടതുണ്ട്. അവര്‍ക്ക് വിദ്യാഭ്യാസത്തിന് വേണ്ട സഹായം പ്രത്യേകമായി പരിഗണിച്ച് നടപ്പിലാക്കും. കമ്പനിയുടെ ഭാഗത്ത് നിന്ന് കുറച്ച് നടപടികള് കൂടി വേണം. അപകടം നടന്ന സ്ഥലത്തോട് ചേര്‍ന്ന് താമസിക്കുന്നവര്‍ക്ക് ഈ ദിവസങ്ങളില് തൊഴില് നഷ്ടപ്പെട്ടു. അക്കാര്യം കമ്പനി പരിഗണിക്കണം.\nതൊഴിലാളികളെ മാറ്റിത്താമസിപ്പിച്ച ലയങ്ങളുടെ അറ്റകുറ്റപ്പണി നടത്തണം. ലയങ്ങളുടെ കാര്യത്തില് സര്‍ക്കാര് ഗൗരവമായി ചര്‍ച്ച നടത്തും. ഇടമലക്കുടിയിലേക്കുള്ള റോഡ് മെച്ചപ്പെടുത്തും. ഇക്കാര്യം നേരത്തെ തന്നെ സര്‍ക്കാരിന്റെ പരിഗണനയിലുള്ളതാണ്. എന്താണ് ചെയ്യേണ്ടതെന്ന് ഗൗരവമായി ആലോചിക്കുമെന്നും മുഖ്യമന്ത്രി പറഞ്ഞു. നേരത്തെ പ്രഖ്യാപിച്ച അഞ്ച് ലക്ഷം രൂപ ധനസഹായത്തിന് പുറമെയാണ് വീട് വച്ച് നല്‍കുന്നതെന്നും മുഖ്യമന്ത്രി ചോദ്യത്തിന് മറുപടിയായി പറഞ്ഞു.\nഅപകടം എല്ലാവരെയും നടുക്കിയതാണെന്ന് ഗവര്‍ണര് ആരിഫ് മുഹമ്മദ് ഖാന് പറഞ്ഞു. മരണങ്ങളില് അദ്ദേഹം അനുശോചനം രേഖപ്പെടുത്തി. രാഷ്ട്രപതി വിളിച്ചിരുന്നു, അദ്ദേഹത്തോട് അപകടത്തെ കുറിച്ച് വിശദീകരിച്ചു. അപകടത്തില് രക്ഷപ്പെട്ടവര്‍ക്ക് മുന്നോട്ട് ജീവിക്കാനുള്ള ധൈര്യം ലഭിക്കട്ടെയെന്നും ഗവര്‍ണര് പറഞ്ഞു.\n#pinarayi vijayan pettimudi pettimudi land slide\nവൈദ്യുതി ബില് കുടിശിക ഉടന് അടയ്ക്കണം, ഇല്ലെങ്കില് കണക്ഷന് വിഛേദിക്കും\nസി. ദിവാകരന് എം.എല്.എയ്ക്ക് കൊവിഡ് സ്ഥിരീകരിച്ചു


മൊബൈൽ പ്രണയം, വീട് വിട്ടിറങ്ങിയ വീട്ടമ്മ കാമുകനെ കണ്ടു ഞെട്ടി - മലയാളം ന്യൂസ് പോർട്ടൽ\nby WebDesk4 November 19, 2019, 2:39 PM\nമൊബൈൽ പ്രണയം മൂത്ത വീട് വിട്ടിറങ്ങിയ വീട്ടമ്മ പ്ലസ് വൺ വിദ്യാർത്ഥിയായ കാമുകനെ കണ്ടു ഞെട്ടി. മൊബൈല് പ്രണയം വീട്ടമ്മയെ ചതിച്ചകഥ ഇപ്പോള് സോഷ്യല് മീഡിയയിലും വൈറലായിരിക്കുകയാണ്. മൊബൈല് പ്രണയം മൂത്ത് കാമുകനെ തേടി വീട് വിട്ടിറങ്ങിയ ഭര്‍തൃമതിയായ വീട്ടമ്മയ്ക്കാണ് അക്കിടി പറ്റിയത്. പ്രണയം തലയ്ക്ക് പിടിച്ചതോടെ ഭർത്താവിനെയ്‌മ മക്കളെയും ഉപേക്ഷിച്ചാണ് വീട്ടമ്മ കാമുകനെ തേടി ഇറങ്ങിയത്. വീട്ടു മുറ്റത്തെത്തിയ കാമുകിയെ കണ്ട മീശ മുളക്കാത്ത കാമുകന് പേടിച്ചു വിറച്ച് പൊട്ടിക്കരഞ്ഞ് വീട്ടിനുള്ളില് ഒളിച്ചിരുന്നു. വിവരമറിഞ്ഞ്\nനാട്ടുകാര് കാമുകന്റെ വീട്ടില് തടിച്ചു കൂടി. കണ്ണൂര് ജില്ലയിലെ ഒരു ഗ്രാമത്തിലാണ് രസകരമായ സംഭവങ്ങള് അരങ്ങേറിയത്. മാസങ്ങള് നീണ്ടു നിന്ന മൊബൈല് പ്രണയത്തിലൊടുവിലാണ് വീട്ടമ്മ തനിക്ക് അത്യാവശ്യം വേണ്ട സാധനങ്ങളുമെടുത്ത് വീട് വിട്ടിറങ്ങിയത്. മൊബൈല് ഫോണിലെ വിലാസം തേടി കാമുകന്റെ വീട്ടിലെത്തുകയായിരുന്നു. കാമുകന്റെ വീട്ടു മുറ്റത്തെത്തിയ ശേഷം ഫോണില് വിളിച്ച് താന് വീട് വിട്ടിറങ്ങിയ വിവരം അറിയിച്ചു. മൊബൈല് ഫോണും പിടിച്ച് തന്റെ മുന്നിലേക്കിറങ്ങി വന്ന മീശ മുളക്കാത്ത കാമുകനെ കണ്ട് വീട്ടമ്മ ഞെട്ടി.\nപ്രണയപരവശയായ വീട്ടമ്മ ബാഗും കൈയില് പിടിച്ച് കാമുകന്റെ വീട്ട് വരാന്തയില് ഇരുന്നു. അച്ഛന്റെ പേരില് സിം കാര്‍ഡുള്ള ഫോണാണ് കൊച്ചു കാമുകന് ഉപയോഗിച്ചിരുന്നത്. വാര്‍ത്ത കാട്ടു തീ പോലെ പടര്‍ന്നതോടെ ആളുകള് തടിച്ചുകൂടി. തുടര്‍ന്ന് യുവതിയുടെ ഭര്‍ത്താവിനെ വിളിച്ച് വിവരം പറഞ്ഞു. സ്ഥലത്തെത്തിയ\nഭര്‍ത്താവ് ഭാര്യയെ വീട്ടിലേക്ക് കൂട്ടിക്കൊണ്ടു പോയി. ഇപ്പോൾ സമൂഹ മാധ്യമങ്ങൾ വൈറൽ ആയിരിക്കുകയാണ് ഈ വാർത്ത. ഭർത്താവിനെ ഉപേക്ഷിച്ച കാമുകന്റെ ഒപ്പം പോകുന്ന വാർത്ത നമുക്ക് പുതുമ അല്ല എന്നാൽ ഇങ്ങനെ അക്കിടി പറ്റുന്ന വാർത്ത ഇത് ആദ്യമാണ്. വളരെ രസകരമായ ഈ സംഭവം ഇപ്പോഴത്തെ തലമുറയുടെ സോഷ്യൽ മീഡിയയുടെ അമിത ഉപയോഗത്തെയാണ് ചൂണ്ടിക്കാണിക്കുന്നത്. തന്റെ അമ്മയുടെ പ്രായമുള്ള സ്ത്രീയെ ആണ് പ്ലസ് വൺ വിദ്യാർത്ഥി പ്രണയിച്ച് ചതിച്ചിരിക്കുന്നത്. പലയിടത്തും ഇത് പോലെയുള്ള വാർത്തകൾ നടക്കുന്നുണ്ട്. എന്നാൽ ചുരുക്കം ചിലത് മാത്രമാണ് പുറത്തു വരുന്നത്.\nlove related issuesSocial mediasocil media love\nWebDesk4 November 26, 2019, 2:16 PM\nWebDesk4 August 2, 2020, 12:28 PM\nAugust 2, 2020, 12:28 PM 0


Gaanagandarvan review | FilmBiopsy\nGaanagandarvan Malayalam Mammootty\nജയറാമിന് സമീപകാലത്തു ഒരു ഹിറ്റ് നൽകിയ ചിത്രമായിരുന്നു പഞ്ചവർണതത്ത, കുടുംബപ്രേക്ഷകരെ ആസ്വദിപ്പിക്കാൻ ഉള്ള ചേരുവകകളുമായി വന്ന് ഒരു പരുതിവരെ അവരുടെ സ്വീകരിതയോടു ഹിറ്റ് ചാർട്ടിൽ ഇടം പിടിക്കാൻ ചിത്രത്തിന് സാധിച്ചു . വീണ്ടും കുടുംബപ്രേക്ഷകരെ ടാർഗറ്റ് ചെയ്ത് കൊണ്ട് തന്നെയാണ് ഗാനഗന്ധർവൻ എന്ന തന്റെ ചിത്രവുമായി രമേശ് പിഷാരടിയുടെ വരവ് . ഒരു സ്റ്റാന്റിംഗ് കോമേഡിയനായി എല്ലാ പ്രേക്ഷകരെയും കൈയിൽ എടുക്കുവാൻ ഉള്ള കഴിവ് നാം സ്റ്റേജ് പ്രോഗ്രാമിലൂടെയും മിനി സ്‌ക്രീനിലൂടെയും ഒകെ കണ്ടതാണ് , എന്നാൽ ബിഗ് സ്‌ക്രീനിലോട്ട് വരുമ്പോൾ ചിത്രത്തിന്റെ അവതരണ രീതിയിൽ ഒരു അമ്മച്ച്വർ സ്വഭാവം ആദ്യ ചിത്രത്തിലും ഇപ്പോൾ രണ്ടാം ചിത്രത്തിലും അവർത്തിക്കപ്പെടുന്നു .\nഉല്ലാസ് എന്ന ട്രൂപ് ഗായകന്റെ ജീവിതയിൽ ഉണ്ടാകുന്ന ചില സംഭവങ്ങളും അതിൽ നിന്നും അദ്ദേഹം എങ്ങനെ കരകയറുന്നു എന്നും എല്ലാം ചിത്രം തമാശയുടെ അകമ്പടിയോടുകൂടെ അവതരിപ്പിക്കുന്നു . കാലിക പ്രസക്തിയുള്ള ഒരു വിഷയം ചിത്രം കൈകാര്യം ചെയുന്നുണ്ട് .\nമമ്മൂട്ടി എന്ന നടന്റെ സിനിമ ജിവിതത്തിൽ ഒരു പക്ഷെ ആദ്യമായിട്ട് ആകാം അദ്ദേഹം ഒരു മുഴുനീള ട്രൂപ് ഗായകനായുള്ള വേഷം . അടിയും ഇടിയും ഒന്നും ഇല്ലാത് കൂൾ ആയിട്ട് ഉള്ള മമ്മൂട്ടിയെ പ്രേക്ഷകർക് ഉല്ലാസിലൂടെ കാണുവാൻ സാധിക്കും .\nസുരേഷ് കൃഷണ , മനോജ് കെ ജയൻ എന്നിവരുടെ പ്രകടനം ചിത്രത്തെ മറ്റൊരു തലത്തിലേക്കു ഉയർത്തുന്നു . സീരിയസ് വേഷങ്ങളിൽ നിന്നും ഒരു മോചനം സുരേഷ് കൃഷണ ശെരിക്കും തകർത്തു തന്നെ ആസ്വദിച്ചു ഗാനഗന്ധർവനിൽ , അത്ര മാത്രം തന്മയത്തത്തോടെ ആണ് അദ്ദേഹം കഥാപാത്രത്തെ അവതരിപ്പിച്ചത് . തിയേറ്ററിൽ മുഴങ്ങിയ കൈയടികൾ ഭൂരിഭാഗവും ഇവർ രണ്ടുമാണ് ഏറ്റുവാങ്ങിയത് . അഴഗപ്പൻ എന്ന പ്രതിഭാ ശാലിയുടെ ഒരു ആവറേജ് വർക്ക് മാത്രമായി പോയി ഗാനഗന്ധർവൻ , 90കളിലെ കല്യാണ ഫോട്ടോ ഷൂട്ടുകളെ അനുസ്മരിക്കും വിധമായി ചിത്രത്തിലെ പാട്ടു സീനുകളിൽ വെച്ച ഫ്രെയിംസ് . മിക്ക ഫ്രെയിംമുകളും സിരിയൽ അനുസ്മരിപ്പിക്കും വിധമായിരുന്നു . അതുപോലെ തന്നെ മമ്മൂട്ടിയുടെ ഭാര്യയായി അഭിനയിച്ച വ്യക്തിയുടെ നടിപ്പ് വളരെ ബോർ ആയിരുന്നു , ഇതിലും മികച്ച പ്രകടനമായിരുന്നു മമ്മൂട്ടിയുടെ മകളായി അഭിനയിച്ച കുട്ടി കാഴ്ചവെച്ചത് .\nരമേശ് പിഷാരടിയുടെയും , ഹരിയുടെയും തിരക്കഥ തങ്ങളുടെ രണ്ടാം ചിത്രത്തിലും തരക്കേടില്ലായിരുന്നു , എന്നാൽ ആദ്യ ചിത്രമായ പഞ്ചവർണതത്ത പോലെ അവതരണമാണ് ഗാനഗന്ധർവനും വില്ലനായി നില്കുന്നത് .\nഅവതരണത്തിലെ പാളിച്ച ഒഴിച്ചു നിർത്തിയാൽ ഒരു തവണ ധൈര്യമായി ടിക്കറ്റ് എടുകാം ഗാനഗന്ധർവനായി . ഓണകാലത്തു കുടുംബചിത്രം എന്ന ലേബലിൽ ഇറങ്ങിയ പടപ്പുകളെക്കാൾ എന്തും കൊണ്ടും നല്ലത് ഗാനഗന്ധർവൻ തന്നെ .


കിഫ്ബി വിവാദം; ഫാലി എസ്.നരിമാന്റെ നിയമോപദേശം തേടി സംസ്ഥാന സർക്കാർ – News18 Malayalam\nകിഫ്ബി വിവാദം; ഫാലി എസ്. നരിമാന്റെ നിയമോപദേശം തേടി സംസ്ഥാന സർക്കാർ\nധനവകുപ്പ് നിർദ്ദേശത്തെ തുടർന്ന് അഡ്വക്കേറ്റ് ജനറലിന്റെ ഓഫീസാണ് സുപ്രീംകോടതി അഭിഭാഷകനിൽ നിന്നും നിയമോപദേശം തേടിയത്.\nLast Updated : November 21, 2020, 16:22 IST\nതിരുവനന്തപുരം: സി.എ.ജി കിഫ്ബിക്കെതിരെ നൽകിയ റിപ്പോർട്ടിനെ നിയമപരമായി നേരിടാനുള്ള നടപടികളുമായി സംസ്ഥാന സർക്കാർ. ഇതിന്റെ ഭാഗമായി സുപ്രീം കോടതിയിലെ മുതർന്ന അഭിഭാഷകനായ ഫാലി എസ്.നരിമാനിൽ നിന്നും നിയമോപദേശം തേടി. ഹൈക്കോടതിയുടെ പരിഗണനയിലുള്ള കേസിനെ സംബന്ധിച്ചാണ് നരിമാന്റെ നിയമോപദേശം തേടിയത്.\nകിഫ്ബിയും മസാല ബോണ്ടുകളും ഭരണഘടന വിരുദ്ധമാണെന്നു ചൂണ്ടിക്കാട്ടി റിട്ട് ഹർജികൾ ഹൈക്കോടതിയുടെ പരിഗണനയിലുണ്ട്. ഇതു സംബന്ധിച്ചാണ് നിയമോപദേശം തേടിയിരിക്കുന്നത്. കിഫ്ബിയിലൂടെ വിദേശ രാജ്യങ്ങളില്‍നിന്ന് ധനസമാഹരണം നടത്തുന്നത് സംബന്ധിച്ചും നിയമപ്രശ്നങ്ങളുയർന്നിട്ടുണ്ട്. ഇക്കാര്യത്തിലും നിയമോപദേശം തേടിയെന്നാണ് വിവരം.\nAlso Read കിഫ്ബി മസാല ബോണ്ടിനെ ചീഫ് സെക്രട്ടറിയായിരുന്ന ടോം ജോസും ധനസെക്രട്ടറിയും എതിര്‍ത്തിരുന്നു: തെളിവുകൾ പുറത്ത്\nധനവകുപ്പ് നിർദ്ദേശത്തെ തുടർന്ന് അഡ്വക്കേറ്റ് ജനറലിന്റെ ഓഫീസാണ് സുപ്രീംകോടതി അഭിഭാഷകനിൽ നിന്നും നിയമോപദേശം തേടിയത്. ഇതിന്റെ ഭാഗമായി കേസ് ഫയൽ അഭിഭാഷകന് കൈമാറിയിട്ടുണ്ട്.\nകരടു റിപ്പോര്‍ട്ടില് പറയാത്ത കാര്യങ്ങള് സര്‍ക്കാരിന് വിശദീകരണത്തിന് അവസരം നല്‍കാതെ അന്തിമ റിപ്പോര്‍ട്ടില് സിഎജി ഉള്‍പ്പെടുത്തിയത് തെറ്റാണെന്നാണ് സര്‍ക്കാര് നിലപാട്. ഇത് സാധാരണഗതിയിലുള്ള റിപ്പോര്‍ട്ടായി കാണാന് സാധിക്കില്ലെന്നുമാണ് സർക്കാർ വാദം.\nFirst published: November 21, 2020, 16:22 IST


പാർട്ടി ജില്ലാ സെക്രട്ടറിയറ്റ‌് അംഗത്തിനെതിരെ യുവതി പാര്‍ട്ടിയ്ക്ക് നൽകിയ പരാതിയിൽ മുന്നിൽ വരുന്ന തെളിവുകളുടെ അടിസ്ഥാനത്തിൽ നടപടിയെടുക്കുമെന്ന് സിപിഐ എം കേന്ദ്രകമ്മിറ്റിയംഗം എ കെ ബാലൻ പറഞ്ഞു. അതിൽ വലിപ്പ ചെറുപ്പമോ, അടുപ്പമോ ഒന്നും നോക്കാറില്ല.പരാതിക്കാരിയുടെ വിശ്വാസത്തിനനുസരിച്ച‌് മുന്നോട്ട‌് പോകുമെന്നും മാധ്യമപ്രവർത്തകരുടെ ചോദ്യങ്ങളോട‌് പ്രതികരിച്ച് അദ്ദേഹം പറഞ്ഞു.\nപാർടിക്ക‌് ഒരു പരാതി കിട്ടിയാൽ പ്രാഥമിക പരിശോധന നടത്തും. അതിന‌് ശേഷമാണ‌്  അന്വേഷണ കമ്മിഷനെ വയ‌്ക്കുക. ഈ വിഷയത്തിൽ അന്വേഷണം വേണമെന്ന‌് തോന്നിയതിനാലാണ‌് കമ്മിഷനെ വച്ചത‌്. മുന്നിൽ വരുന്ന തെളിവുകളുടെ അടിസ്ഥാനത്തിൽ നടപടിയെടുക്കും. അതിൽ വലിപ്പ ചെറുപ്പമോ, അടുപ്പമോ ഒന്നും നോക്കാറില്ല. ഇത്തരം കമ്മിഷനിൽ നേരത്തെയും പ്രവർത്തിച്ചിട്ടുണ്ട‌്. നപടിയെടുത്തിട്ടുമുണ്ട‌്. പാർടി സംഘടന എന്ന നിലയിൽ ഏറ്റെടുക്കുന്ന ഉത്തിരവാദിത്തത്തിന‌് മന്ത്രിയായതുകൊണ്ട‌് യാതൊരു നിയമ തടസവുമില്ലെന്നും എ കെ ബാലൻ പറഞ്ഞു.


Posted By: admin 592 Views0Comment harthal, kottayam\nകോട്ടയം: ജില്ലയിൽ ബിജെപി പ്രഖ്യാപിച്ച 12 മണിക്കൂർ ഹർത്താൽ ഭാഗീകമാണ്. ലോക്കൽ സർവീസുകൾ നടത്തുന്ന കെഎസ്ആർടിസി ബസുകൾ നഗരത്തിൽ ഹർത്താലനുകൂലികൾ തടഞ്ഞു. എന്നാൽ ജില്ലയ്ക്ക് പുറത്തേയ്ക്ക് പോകുന്ന വാഹനങ്ങൾ തടഞ്ഞില്ല. സ്വകാര്യ വാഹനങ്ങളും ഇരുചക്ര വാഹനങ്ങളും നിരത്തിലിറങ്ങി. കോട്ടയം ഡിപ്പോയിൽ നിന്നുള്ള 90 ശതമാനം സർവീസുകളും മുടക്കമില്ലാതെ നടന്നുവെന്ന് കെഎസ്ആർടിസി അറിയിച്ചു. എന്നാൽ ജില്ലയിലെ സ്വകാര്യ ബസ് സർവീസ് പൂർണമായും തടസപ്പെട്ടു.കോട്ടയം: ജില്ലയിൽ ബിജെപി പ്രഖ്യാപിച്ച 12 മണിക്കൂർ ഹർത്താൽ ഭാഗീകമാണ്. ലോക്കൽ സർവീസുകൾ നടത്തുന്ന കെഎസ്ആർടിസി ബസുകൾ നഗരത്തിൽ ഹർത്താലനുകൂലികൾ തടഞ്ഞു. എന്നാൽ ജില്ലയ്ക്ക് പുറത്തേയ്ക്ക് പോകുന്ന വാഹനങ്ങൾ തടഞ്ഞില്ല. സ്വകാര്യ വാഹനങ്ങളും ഇരുചക്ര വാഹനങ്ങളും നിരത്തിലിറങ്ങി. കോട്ടയം ഡിപ്പോയിൽ നിന്നുള്ള 90 ശതമാനം സർവീസുകളും മുടക്കമില്ലാതെ നടന്നുവെന്ന് കെഎസ്ആർടിസി അറിയിച്ചു. എന്നാൽ ജില്ലയിലെ സ്വകാര്യ ബസ് സർവീസ് പൂർണമായും തടസപ്പെട്ടു.\nഹർത്താലിനിടെ ഒറ്റപ്പെട്ട അനിഷ്ട സംഭവങ്ങളും അരങ്ങേറി. കോട്ടയം നഗരത്തിലെ തിരുനക്കരയിൽ കാറിന് നേരെ കല്ലേറ് നടത്തിയ ആർഎസ്എസ് പ്രവർത്തകനെ പോലീസ് കസ്റ്റഡിയിലെടുത്തു. ജില്ലയുടെ മറ്റ് ചില ഒറ്റപ്പെട്ട പ്രദേശങ്ങളിലും വാഹനങ്ങൾ തടഞ്ഞതായി റിപ്പോർട്ടുണ്ട്.\nഅതേസമയം ജില്ലയിലെ കടകന്പോളങ്ങളെല്ലാം പൂർണമായി അടഞ്ഞു കിടക്കുകയാണ്. സർക്കാർ ഓഫീസുകളിലും ഹാജർ നില കുറവാണ്. ഹർത്താലിനോട് അനുബന്ധിച്ച് പോലീസ് ജില്ലയിൽ സുരക്ഷ ശക്തമാക്കിയിട്ടുണ്ട്. പ്രധാന നഗരങ്ങളിലെല്ലാം പോലീസ് സാന്നിധ്യം ശക്തമാക്കിയിട്ടുണ്ട്. എംജി സർവകലാശാലയുടെ പരീക്ഷകളും മുടക്കമില്ലാതെ നടക്കുന്നുണ്ട്. എന്നാൽ ഹർത്താലിൽ കുടുങ്ങിയ ചില വിദ്യാർഥികൾക്ക് പരീക്ഷയിൽ പങ്കെടുക്കാൻ കഴിഞ്ഞില്ലെന്ന് പരാതി ഉയർന്നിട്ടുണ്ട്.


പുരുഷ ഉദ്ധാരണ ഗുളികകൾ - 50%\nHome » പുരുഷ ഉദ്ധാരണ ഗുളികകൾ\nപുരുഷ ഉദ്ധാരണ ഗുളികകൾ\nലൈംഗിക പ്രകടനവും സംതൃപ്തിയും വർദ്ധിപ്പിക്കുന്ന നിരവധി bal ഷധസസ്യങ്ങൾ ഇന്ന് വിപണിയിൽ ഉണ്ട്. ഈ ഉൽപ്പന്നങ്ങളിൽ ഏതാണ് പരീക്ഷിക്കാൻ അനുയോജ്യമായതെന്ന് തിരഞ്ഞെടുക്കുന്നത് എങ്ങനെ?\nവിവിധ വിവരണങ്ങളിലൂടെ അടുക്കാൻ ശ്രമിക്കുന്നത് സമയമെടുക്കുന്നതും നിരാശപ്പെടുത്തുന്നതുമാണ്.\nഅതിനാൽ, bal ഷധ ലൈംഗിക അനുബന്ധ ലോകത്തേക്ക് പരിശോധിക്കുമ്പോൾ, bal ഷധ പരിഹാരങ്ങളെക്കുറിച്ചുള്ള അടിസ്ഥാന വിവരങ്ങൾ അറിയേണ്ടത് പ്രധാനമാണ്.\nഒരു bal ഷധ പ്രതിവിധി തേടുമ്പോൾ, അത് ഹെർബൽ സെ സപ്ലിമെന്റുകളുടെ വിഭാഗത്തിൽ പെടുന്നതായി കണ്ടെത്തുന്ന ഒന്ന് കണ്ടെത്തേണ്ടത് പ്രധാനമാണ്.\nസെ എന്നത് സ്റ്റാൻ‌ഡേർ‌ഡൈസ്ഡ് എക്‌സ്‌ട്രാക്റ്റിനെ സൂചിപ്പിക്കുന്നു, അതായത് ചേരുവകൾ ശ്രദ്ധാപൂർ‌വ്വം അളക്കുകയും രൂപപ്പെടുത്തുകയും ചെയ്യുന്നു, അതിനാൽ ഓരോ ടാബ്‌ലെറ്റിലും അല്ലെങ്കിൽ ക്യാപ്‌സ്യൂളിലും ചേരുവകളുടെ കൃത്യമായ ഭാഗം അടങ്ങിയിരിക്കുന്നു.\nചില bal ഷധസസ്യങ്ങൾ ഈ അവശ്യ നടപടിക്രമം വാഗ്ദാനം ചെയ്യുന്നില്ല; അതിനാൽ, ഒരേ കുപ്പിയിൽ പോലും ഡോസുകൾ വ്യത്യാസപ്പെടും.\nലിംഗ വർദ്ധനവ്, ബീജങ്ങളുടെ എണ്ണം കൂട്ടുക, അല്ലെങ്കിൽ ലൈംഗികാഭിലാഷം വർദ്ധിപ്പിക്കുക തുടങ്ങിയ ലക്ഷ്യങ്ങൾ നേടുന്നതിന്, ഹെർബൽ സെ സപ്ലിമെന്റുകളുടെ സംയോജനമാണ് പ്രധാനം. മറ്റെന്തെങ്കിലും ഉപയോഗിച്ച്, ദിവസേന എടുക്കുന്ന ഡോസേജുകളിലെ വ്യത്യാസം കാരണം ഫലങ്ങൾ വ്യത്യാസപ്പെടും.\nഡോസേജുകൾ വ്യത്യാസപ്പെടുമ്പോൾ, സ്ഥിരമായ ഫലങ്ങൾ കൈവരിക്കാൻ വളരെ ബുദ്ധിമുട്ടാണ്, അസാധ്യമല്ലെങ്കിലും.\nവിഗ്-ആർ‌എക്സ് പോലുള്ള സപ്ലിമെന്റുകൾ ഗവേഷണം ചെയ്യുന്നതിലൂടെ ഹെർബൽ സെ സപ്ലിമെന്റുകളുടെ ഒരു പ്രധാന ഉദാഹരണം കണ്ടെത്താൻ കഴിയും.\nധാരാളം ഹെർബൽ സെ സപ്ലിമെന്റുകൾ ലഭ്യമാണ്, നിങ്ങളുടെ ആവശ്യങ്ങൾക്ക് അനുയോജ്യമായത് കണ്ടെത്തുന്നത് ഗവേഷണത്തിന്റെ കാര്യമാണ്. മാക റൂട്ട് വർദ്ധിച്ചുവരുന്ന ജനപ്രിയ bal ഷധ ലൈംഗിക അനുബന്ധമായി മാറിയിരിക്കുന്നു.\nഅമിനോ ആസിഡുകളുമായി സംയോജിപ്പിക്കുമ്പോൾ, മിശ്രിതം വർദ്ധിച്ച ലൈംഗികതയ്ക്ക് മാത്രമല്ല, ശുക്ല ഉൽപാദനത്തിനും കാരണമാകും. ഹെർബൽ സെക്സ് സപ്ലിമെന്റുകൾക്കായി ഷോപ്പിംഗ് നടത്തുമ്പോൾ, ആ രണ്ട് പ്രധാന ചേരുവകൾ അടങ്ങിയിരിക്കുന്നവ തിരയുക, ഒപ്പം വിറ്റാമിനുകളും നൽകുന്ന ഒന്ന് കണ്ടെത്താൻ ശ്രമിക്കുക.\nഒരു സ്റ്റാൻഡേർഡ് എക്‌സ്‌ട്രാക്റ്റ് നടപടിക്രമം ഉപയോഗിക്കുന്ന ഒരു സപ്ലിമെന്റിൽ നിന്ന് ശരിയായ ചേരുവകൾ നേടുന്നത് നിങ്ങൾ ഒരു ഗുണനിലവാരമുള്ള ഉൽപ്പന്നമാണ് ഉപയോഗിക്കുന്നതെന്ന് ഉറപ്പാക്കുകയും മികച്ച ഫലങ്ങളിലേക്ക് നയിക്കുകയും ചെയ്യും.\nഉപയോഗിക്കുന്നതിനുള്ള ശരിയായ സപ്ലിമെന്റിനായി ഗവേഷണം നടത്തുമ്പോൾ, ആദ്യം പരിശോധിക്കേണ്ടത് സപ്ലിമെന്റുകൾ ഹെർബൽ സെ സപ്ലിമെന്റുകളാണോ എന്നതാണ്.\nഇല്ലെങ്കിൽ, അവർക്കായി സമയവും പണവും പാഴാക്കരുത്.\nഗുണനിലവാരത്തേക്കാൾ കുറഞ്ഞ അളവിൽ നിർമ്മിച്ച സപ്ലിമെന്റുകൾ‌ക്കായി പരിശ്രമം പാഴാക്കാതെ പ്രവർ‌ത്തിക്കുന്നതായി തെളിയിക്കപ്പെടുന്ന മറ്റ് നിരവധി ഉൽ‌പ്പന്നങ്ങൾ ലഭ്യമാണ്.\nപുരുഷ മെച്ചപ്പെടുത്തൽ ഗുളികകൾ, പുരുഷ മെച്ചപ്പെടുത്തൽ മികച്ച ഉൽപ്പന്നം, ഉദ്ധാരണം പ്രശ്നം, ഉദ്ധാരണം സപ്ലിമെന്റുകൾ, ഉദ്ധാരണം സെക്സ് ഡ്രൈവ് മെച്ചപ്പെടുത്തൽ, പുരുഷന്മാർക്കുള്ള ലൈംഗിക ഗുളിക\nBigLover Gel IT\nVarydex creme CZ\nAlfagen Gel PT\nMale enhancement pills – Male erection pills


ലോകത്തിൽ ഏറ്റവുമധികം വിൽപ്പന നേടിയ വൈദ്യുത കാർ ടെസ്‌ലയുടെ മോഡൽ ത്രീ - Live Newage\nന്യൂഏജ് ന്യൂസ്, ഈ വർഷത്തിന്റെ ആദ്യ പകുതിയിൽ ഏറ്റവുമധികം വിൽപ്പന നേടിയ വൈദ്യുത കാർ എന്ന പെരുമ ടെസ്‌ലയുടെ മോഡൽ ത്രീക്ക്. ഇ വി വോള്യംസിന്റെ പഠനപ്രകാരം 1.28 ലക്ഷം മോഡൽ ത്രീയാണ് യുഎസ് വൈദ്യുത കാർ നിർമാതാക്കളായ ടെസ്‌ല ഇൻകോർപറേറ്റഡ് കഴിഞ്ഞ ജനുവരി –ജൂൺ കാലത്ത് ആഗോളതലത്തിൽ വിറ്റത്. 2018ന്റെ ആദ്യ ആറു മാസത്തിനിടെ 1.01 ലക്ഷം മോഡൽ ത്രീയായിരുന്നു ടെസ്‌ല വിറ്റഴിച്ചത്. മോഡൽ ത്രീ വിൽപനയിൽ ടെസ്‌ലയുടെ ജന്മനാടായ യുഎസ് ആണു മുന്നിൽ. ഇത്തരത്തിലുള്ള 69,000 കാറാണു കമ്പനി ഇക്കൊല്ലത്തിന്റെ ആദ്യ ആറു മാസത്തിനിടെ അവിടെ വിറ്റത്. 38,000 മോഡൽ ത്രീയാണു കമ്പനി യൂറോപ്പിൽ വിറ്റത്, ചൈനയിലെ വിൽപ്പനയാവട്ടെ 12,000 യൂണിറ്റും.\nഅതേസമയം, ആഭ്യന്തര ഉൽപ്പാദനം ആരംഭിക്കുന്നതോടെ ചൈനയിലെ മോഡൽ ത്രീ വിൽപ്പന കുതിച്ചുയരുമെന്ന പ്രതീക്ഷയിലാണു ടെസ്‌ല. ഇടത്തരം ആഡംബര കാർ വിഭാഗത്തിൽ ഗണ്യമായ നേട്ടം കൊയ്യാൻ മോഡൽ ത്രീക്കു സാധിക്കുമെന്നും ടെസ്‌ല കരുതുന്നു. ചൈനീസ് നിർമാതാക്കളായ ബി എ ഐ സി ഗ്രൂപ്പി(അഥവാ ബെയ്ജിങ് ഓട്ടമോട്ടീവ് ഇൻഡസ്ട്രി ഹോൾഡിങ് കമ്പനി ലിമിറ്റഡ്)ന്റെ ‘ഇ യു സീരീസി’നാണ് 2019 ജനുവരി – ജൂൺ കാലത്തെ ആഗോള വൈദ്യുത കാർ വിൽപ്പനയിൽ രണ്ടാം സ്ഥാനം; ‘ലീഫു’മായി ജാപ്പനീസ് നിർമാതാക്കളായ നിസ്സാൻ മോട്ടോർ കമ്പനിയാണു മൂന്നാം സ്ഥാനത്ത്.\nബി വൈ ഡി, മിറ്റ്സുബിഷി, റെനോ, ഗീലി, സായ്ക് മോട്ടോർ കോർപറേഷൻ ലിമിറ്റഡ് തുടങ്ങിയ നിർമാതാക്കളും വൈദ്യുത കാർ വിൽപ്പനയിലെ ആദ്യ 10 സ്ഥാനക്കാരുടെ പട്ടികയിലുണ്ട്; 20,000 മുതൽ 30,000 യൂണിറ്റ് വരെയാണ് വിവിധ നിർമാതാക്കളുടെ അർധ വാർഷിക വിൽപ്പന. പ്ലഗ് ആഗോള വൈദ്യുത വാഹന വിൽപ്പനയിൽ 57 ശതമാനവും ചൈനയുടെ സംഭാവനയാണ്. പുതിയ വൈദ്യുത വാഹനങ്ങളുടെ വിൽപ്പനയിൽ 2018ന്റെ ആദ്യ പകുതിയെ അപേക്ഷിച്ച് 66% വളർച്ച കൈവരിക്കാനും ചൈനയ്ക്കു സാധിച്ചെന്നാണു കണക്ക്. ഇക്കൊല്ലത്തിന്റെ ആദ്യ പകുതിയിലെ മൊത്തം പ്ലഗ് ഇൻ വാഹന വിൽപ്പന 11,34,000 യൂണിറ്റിലെത്തിയെന്നാണു കണക്ക്; 2018 ജനുവരി – ജൂൺ കാലത്തെ അപേക്ഷിച്ച് 46% അധികമാണിത്.


ഓടുന്ന ബസില്‍നിന്ന് പഴ്‌സ് മോഷ്‌ടിച്ചു; ദൃശ്യങ്ങള് വൈറല് - Media Malayalam (മീഡിയ മലയാളം)\nHome Kerala ഓടുന്ന ബസില്‍നിന്ന് പഴ്‌സ് മോഷ്‌ടിച്ചു; ദൃശ്യങ്ങള് വൈറല്\nഓടുന്ന ബസില്‍നിന്ന് പഴ്‌സ് മോഷ്‌ടിച്ചു; ദൃശ്യങ്ങള് വൈറല്\nതൃശൂര്: അധ്യാപികയുടെ ബാഗില്‍നിന്നു പഴ്‌സ് മോഷ്‌ടിച്ച വനിതാ സംഘത്തിനായി പോലീസ് വലവിരിച്ചു. മോഷണം ബസിലെ സി.സി.ടിവിയില് പതിഞ്ഞതു സാമൂഹിക മാധ്യമങ്ങളില് വൈറലായി.\nപഴ്‌സിലെ 2000 രൂപ നഷ്‌ടമായെന്ന് പുത്തൂര് മണ്ണത്ത് വീട്ടില് സുനിത പരാതിയില് വ്യക്‌തമാക്കി. ചൊവ്വാഴ്‌ച്ച രാവിലെ പുത്തൂരില്‍നിന്നു തൃശൂരിലേക്കു സുമംഗലീസ് ബസില് വരുന്നതിനിടെ സെന്റ്‌തോമസ് കോളജിനും ജില്ലാ ആശുപത്രിക്കും ഇടയിലാണു സംഭവം. എട്ടു മണിയോടെ ബസില് നിന്നിറങ്ങാന് തയാറെടുത്തുനിന്ന സുനിതയുടെ അടുത്ത് മൂന്നംഗ സംഘം നിലയുറപ്പിക്കുകയും വസ്‌ത്രഭാഗം കൊണ്ടു ബാഗു മറച്ച് പഴ്‌സ് കൈക്കലാക്കുകയുമായിരുന്നു.\nഷൊര്‍ണൂരിലെ വിദ്യാലയത്തിലേക്കു പോകാന് കെ.എസ്.ആര്.ടി.സി. ബസിലേക്ക് ഓട്ടോയില് പോകുന്നതിനിടെയാണു പഴ്‌സ് നഷ്‌ടമായതറിഞ്ഞത്.\nശക്‌തന് സ്‌റ്റാന്‍ഡിലെത്തി ബസ് ജീവനക്കാരോടു വിവരം പറഞ്ഞു. ബസിലെ സി.സി.ടിവി പരിശോധിച്ചാണ് മോഷണദൃശ്യം കണ്ടത്. ടൗണ് ഈസ്‌റ്റ് സ്‌റ്റേഷനില് പരാതി നല്‍കി. എസ്.ബി.ഐയുടെ രണ്ട് എ.ടി.എം. കാര്‍ഡുകള്, ആധാര് കാര്‍ഡ്, തിരിച്ചറിയല് കാര്‍ഡ്, പാന് കാര്‍ഡ്, റെയില്‍വേ കാര്‍ഡ്, ഡ്രൈവിങ് ലൈസന്‍സ് എന്നിവയും പഴ്‌സിലുണ്ടായിരുന്നു.\nPurse stolen from running bus;\nPrevious articleരേഖകളില്ലാതെ ട്രെയിനില് കടത്തിയ 54 ലക്ഷത്തിന്റെ സ്വര്‍ണം പിടികൂടി\nNext articleബ്രസീലും അര്‍ജന്റീനയും ജയിച്ചു , പരാഗ്വേയ്‌ക്കും കൊളംബിയയ്‌ക്കും പ്രതിസന്ധി


മേന്മകൾ എണ്ണിപറഞ്ഞ് Skoda; Kushaq എസ്‌യുവിയുടെ പുത്തൻ പരസ്യ വീഡിയോ കാണാം - Malayalam DriveSpark\nPublished: Sunday, September 5, 2021, 11:00 [IST]\nനേരത്തെ സ്കോഡ നിരയിൽ ഒക്‌ടാവിയക്കും റാപ്പിഡിനുമായിരുന്നു താരപദവി. എന്നാൽ അടുത്തിടെ ഇന്ത്യ 2.0 തന്ത്രത്തിന് കീഴിൽ പുതിയ കുഷാഖ് എത്തിയതോടെ ആ കിരീടം മിഡ്-സൈസ് എസ്‌യുവിയിലേക്ക് കൈമാറി സെഡാനുകൾ സൈഡായി. നിലവിൽ ഹ്യുണ്ടായി ക്രെറ്റയ്ക്കും കിയ സെൽറ്റോസിനും മികച്ച വെല്ലുവിളി ഉയർത്താനും മോഡലിനായുട്ടുണ്ട്.\nആക്രമാണാത്മകമായ വില നിർണയം കൂടി കഴിഞ്ഞതോടെ ഇരുകൈയ്യും നീട്ടിയാണ് ജനം Skoda Kushaq എസ്‌യുവി സ്വീകരിച്ചിരിക്കുന്നത്. 10.50 ലക്ഷം രൂപ മുതൽ 17.60 ലക്ഷം രൂപ വരെയാണ് ഈ യൂറോപ്യൻ ബ്രാൻഡിന്റെ പുതിയ മോഡലിനായി മുടക്കേണ്ട വില. കഴിഞ്ഞ വർഷം എക്സ്പോയിൽ സ്കോഡ പ്രദർശിപ്പിച്ച വിഷൻ ഇൻ കൺസെപ്റ്റിനെ അടിസ്ഥാനമാക്കിയാണ് കുഷാഖ് നിർമിച്ചിരിക്കുന്നതും.\nകൂടുതൽ ഉപഭോക്താക്കളെ കണ്ടെത്തുന്നതിനായി കുഷാഖിന്റെ മേൻമകൾ എണ്ണിപ്പറയുന്ന പുതിയൊരു പരസ്യ വീഡിയോയുമായി രംഗത്തെത്തിയിരിക്കുകയാണ്. എസ്‌യുവിയിൽ വാഗ്‌ദാനം ചെയ്യുന്ന മികച്ച സവിശേഷതകളെ എടുത്തുകാണിക്കുകയാണ് പുതിയ വീഡിയോയിലൂടെ ചെക്ക് റിപ്പബ്ളിക്കൻ ബ്രാൻഡ് ലക്ഷ്യമിടുന്നതും.\nസ്കോഡ ഇന്ത്യ തങ്ങളുടെ ഔദ്യോഗിക യൂട്യൂബ് ചാനലിലൂടെയാണ് വീഡിയോ പങ്കുവെച്ചിരിക്കുന്നത്. വീഡിയോ എസ്‌യുവിയുടെ പുറംഭാഗത്തുനിന്ന് ആരംഭിച്ച് അകത്തേക്ക് നീങ്ങുന്നു. ഇന്ത്യൻ അവസ്ഥകൾക്കായി പ്രത്യേകം രൂപകൽപ്പന ചെയ്ത MQB A0 IN പ്ലാറ്റ്ഫോമിനെ അടിസ്ഥാനമാക്കിയുള്ളതാണ് സ്കോഡ കുഷാഖ്.\nസ്കോഡ കരോക്ക്, കോഡിയാക്ക് എസ്‌യുവി എന്നിവയിൽ നിന്ന് പ്രചോദനം ഉൾക്കൊണ്ട ഒരു ഡിസൈൻ ഭാഷ്യമാണ് ഇത് പിന്തുടർന്നിരിക്കുന്നതും. ക്രോം രൂപരേഖകളുള്ള കമ്പനിയുടെ സിഗ്നേച്ചർ ബട്ടർഫ്ലൈ ഗ്രിൽ, എൽഇഡി ഡിആർഎല്ലുകളുള്ള മിനുസമാർന്ന ലുക്ക് നൽകുന്ന എൽഇഡി ഹെഡ്‌ലാമ്പുകൾ, തൊട്ടുതാഴെയുള്ള ഫോഗ് ലാമ്പുകൾ എന്നിവയാണ് പുറംമോടിയിലെ പ്രധാന കാഴ്ച്ചകൾ.\nമുൻവശത്തു നിന്ന് നോക്കിയാൽ ഒരു സ്കോഡയുടെ എസ്‌യുവി തന്നെയാണ് കുഷാഖ് എന്ന് ആദ്യ കാഴ്ച്ചയിൽ തന്നെ മനസിലാക്കാം. ഇനി വശക്കാഴ്ച്ചയിലേക്ക് നീങ്ങിയാൽ കാറിന് ചുറ്റും കട്ടിയുള്ള ക്ലാഡിംഗാണ് ശ്രദ്ധേയമാകുന്നത്. ഫെൻഡറിൽ ഒരു സ്കോഡ ബാഡ്‌ജും കാണാം.\n17 ഇഞ്ച് അറ്റ്ലസ് അലോയ് വീലുകളാണ് വശങ്ങളിൽ പ്രീമിയം ലുക്ക് സമ്മാനിക്കാൻ കാരണമായിരിക്കുന്നത്. സ്കോഡ കുഷാഖിനൊപ്പം ഒരു ഫംഗ്ഷണൽ റൂഫ് റെയിൽ വാഗ്ദാനം ചെയ്യുന്നുണ്ട്. അതും മികച്ചൊരു തീരുമാനമായിരുന്നു എന്നുവേണം കരുതാൻ. പിന്നിലേക്ക് നീങ്ങുമ്പോൾ റൂഫ് മൗണ്ട് ചെയ്ത സ്പോയിലറും ഷാർക്ക് ഫിൻ ആന്റിനയും ഉണ്ട്.\nഎസ്‌യുവി പിന്നിൽ നിന്നും മസ്ക്കുലർ ഭാവത്തോടെയാണ് കാണപ്പെടുന്നത്. ബൂട്ടിൽ സ്പ്ലിറ്റ് എൽഇഡി ടെയിൽ ലാമ്പുകളും സ്കോഡ കുഷാഖ് ബ്രാൻഡിംഗുമാണ് ഇടംപിടിച്ചിരിക്കുന്നത്. പുറകിൽ ഒരു കൃത്രിമ സിൽവർ നിറമുള്ള സ്കിഡ് പ്ലേറ്റും കമ്പനി നൽകിയിട്ടുണ്ട്.\nഅകത്തളത്തിലേക്ക് നോക്കിയാൽ കുഷാഖിനൊപ്പം മാന്യമായ ഫീച്ചറുകളാണ് സ്കോഡ അണിനിരത്തിയിരിക്കുന്നത്. അതിൽ ടച്ച്‌സ്‌ക്രീൻ ഇൻഫോടെയ്ൻമെന്റ് സ്ക്രീൻ, ഇലക്ട്രിക് സൺറൂഫ്, സെന്റർ കൺസോളിലെ ടച്ച് പാനലുകൾ ഉപയോഗിച്ച് നിയന്ത്രിക്കാവുന്ന ഓട്ടോമാറ്റിക് ക്ലൈമറ്റ് കൺട്രോൾ, സീറ്റുകൾക്ക് ഡ്യുവൽ ടോൺ ലെതർ അപ്ഹോൾസ്റ്ററി എന്നവയെല്ലാമുണ്ട്.\nതീർന്നില്ല, അതോടൊപ്പം മുൻവശത്ത് വെന്റിലേറ്റഡ് സീറ്റുകൾ, വയർലെസ് ഫോൺ ചാർജിംഗ്, സ്കോഡയുടെ സ്വന്തം6സ്പീക്കർ സിസ്റ്റം എന്നിവയും ശ്രദ്ധപിടിച്ചുപറ്റും. സുരക്ഷാ സവിശേഷതയിലും നിർമാണ നിലവാരത്തിലും ഒരു വിട്ടുവീഴ്ച്ചയുമില്ലാതെയാണ് കുഷാഖിനെ സ്കോഡ വാർത്തെടുത്തിരിക്കുന്നത്.\nസ്‌കോഡ കുഷാക്ക് സ്റ്റാൻഡേർഡായി ഡ്യുവൽ ഫ്രണ്ട് എയർബാഗുകൾ ഉൾപ്പടെ ആറ് എയർബാഗുകളാണ് മൊത്തം വാഗ്‌ദാനം ചെയ്യുന്നത്. അതോടൊപ്പം ഇലക്ട്രോണിക് സ്റ്റെബിലിറ്റി കൺട്രോൾ, ഇബിഡിയുള്ള എബിഎസ്, മൾട്ടി കൊളീഷൻ ബ്രേക്കിംഗ്, ഇലക്ട്രോണിക് ഡിഫറൻഷ്യൽ ലോക്ക് സിസ്റ്റം, ആന്റി-സ്ലിപ്പ് റെഗുലേഷൻ, മോട്ടോർ സ്ലിപ്പ് റെഗുലേഷൻ, റോൾഓവർ പ്രൊട്ടക്ഷൻ, ബ്രേക്ക് ഡിസ്ക് വൈപ്പിംഗ്, റിവേഴ്സ് പാർക്കിംഗ് സെൻസറുകൾ എന്നിവയെല്ലാം സുരക്ഷക്കായി ഒരുക്കിയിട്ടുണ്ട്.\nകുഷാഖിനൊപ്പം സ്കോഡ വാഗ്ദാനം ചെയ്യുന്ന മറ്റൊരു സവിശേഷത ആക്റ്റ് സിലിണ്ടർ ടെക്നോളജി ആണ്. എഞ്ചിനിൽ കൂടുതൽ സമ്മർദ്ദം ചെലുത്താത്തപ്പോൾ ഈ സവിശേഷത നാല് സിലിണ്ടറുകളിൽ രണ്ടെണം പ്രവർത്തന രഹിതമാക്കുന്നു. ഈ സംവിധാനം കാറിന്റെ മൊത്തത്തിലുള്ള ഇന്ധനക്ഷമത മെച്ചപ്പെടുത്താനാണ് സഹായിക്കുന്നത്.\nരണ്ട് പെട്രോൾ എഞ്ചിനുകളാണ് സ്കോഡ കുഷാഖിന് തുടിപ്പേകുന്നത്. അതിൽ 1.0 ലിറ്റർ ടർബോചാർജ്‌ഡ്, 1.5 ലിറ്റർ ടർബോചാർജ്‌ഡ് യൂണിറ്റുകളാണ് തെരഞ്ഞെടുക്കാൻ സാധിക്കുന്നത്. കുറഞ്ഞ ശേഷിയുള്ള എഞ്ചിൻ 115 bhp കരുത്തിൽ 178 Nm torque ഉത്പാദിപ്പിക്കാൻ പ്രാപ്‌തമാണ്. ഇത് ഒരു മാനുവൽ, ടോർക്ക് കൺവെർട്ടർ ഓട്ടോമാറ്റിക് ഗിയർബോക്‌സ് ഓപ്ഷനിൽ തെരഞ്ഞെടുക്കാം.\nമറുവശത്ത് വലിയ 1.5 ലിറ്റർ ടർബോചാർജ്‌ഡ് പെട്രോൾ എഞ്ചിൻ പരമാവധി 150 bhp പവറും 250 Nm torque ഉം സൃഷ്ടിക്കും. ഈ എഞ്ചിൻ ഒരു മാനുവൽ അല്ലെങ്കിൽ ഏഴ് സ്പീഡ് DSG ഗിയർബോക്സ് ഓപ്ഷനും വാഗ്ദാനം ചെയ്യുന്നു. നിലവിൽ ഈ എസ്‌യുവി അനലോഗ് ഇൻസ്ട്രുമെന്റ് ക്ലസ്റ്ററുമായാണ് വിപണിയിൽ എത്തുന്നത്.\nഎന്നാൽ പൂർണ ഡിജിറ്റൽ ഇൻസ്ട്രുമെന്റ് ക്ലസ്റ്റർ അല്ലെങ്കിൽ സ്കോഡയെ ഒരു വെർച്വൽ കോക്ക്പിറ്റ് എന്ന് വിളിക്കാൻ ഇഷ്ടപ്പെടുന്നതും കൂടുതൽ സവിശേഷതകളും നൽകുന്ന കുഷാഖിന്റെ മോണ്ടെ കാർലോ എഡിഷൻ ഭാവിയിൽ അവതരിപ്പിച്ചേക്കാം.\nSkoda released new television commercial video for kushaq compact suv\nStory first published: Sunday, September 5, 2021, 11:00 [IST]


2011, മേയ് 12, വ്യാഴാഴ്‌ച\nപ്രഭാതസവാരി എന്നു പറഞ്ഞാൽ പ്രഭാതത്തിന്റെ സവാരി എന്നും ആകാമല്ലോ. ഒരു പ്രഭാതം ഇപ്പോൾ സവാരി നടത്തിക്കൊണ്ടിരിക്കുകയാണ്; കയ്യിലൊരു ക്യാമറയുമായി. ഇത്തിരിക്കുഞ്ഞന്മാരെ കുറിച്ചു പഠിക്കലാണു ലക്ഷ്യം.\nസൌരയൂഥത്തിലെ ഇത്തിരിക്കുഞ്ഞന്മാരാണ് ഛിഹ്നഗ്രഹങ്ങൾ അഥവാ ആസ്റ്ററോയ്ഡുകൾ. ഇവയെ കുറിച്ചു പഠിക്കാൻ നാസ വിക്ഷേപിച്ച പേടകമാണ് Dawn (പ്രഭാതം). ഇപ്പോൾ അത് ഛിന്നഗ്രഹങ്ങളിൽ രണ്ടാമനായ വെസ്റ്റയെ സമീപിച്ചു കൊണ്ടിരിക്കുകയാണ്. ആദ്യത്തെ ഫോട്ടോ മെയ് 3ന് ഭൂമിയിലെത്തി. 1.21 കി.മീറ്റർ അകലെ നിന്ന് പകർത്തിയ ചിത്രമാണിത്. ഭൂമിയിൽ നിന്ന് 117 മില്യൻ കി.മീറ്റർ അകലെയാണ് വെസ്റ്റ സ്ഥിതി ചെയ്യുന്നത്. ജൂലൈ 16ന് ഡോൺ വെസ്റ്റയുടെ ചുറ്റുമുള്ള അതിന്റെ ഭ്രമണപഥത്തിൽ പ്രവേശിക്കും.\nവെറും 530കി.മീറ്റർ മാത്രം വ്യാസമേയുള്ളു ആസ്റ്ററോയ്ഡ് ബെൽറ്റിലെ രണ്ടാമനായ ഈ ഛിന്നഗ്രഹത്തിന്. സൌരയൂഥ പഠനത്തിൽ ആസ്റ്ററോയ്ഡുകളെ കുറിച്ചുള്ള പഠനത്തിന് വളരെ പ്രാധാന്യമുണ്ട്. ഇത്തരത്തിലുള്ള കൊച്ചു കൊച്ചു ഗ്രഹങ്ങൾ കൂടിച്ചേർന്നാണത്രെ സൌരയൂഥത്തിലെ ഓരോ ഗ്രഹങ്ങളും ഉണ്ടായിട്ടുള്ളത്. അതുകൊണ്ടു തന്നെ ഗ്രഹരൂപീകരണത്തെ കുറിച്ച് കൂടുതൽ കാര്യങ്ങൾ മനസ്സിലാക്കാൻ ഇതിലൂടെ കഴിയുമെന്നാണ് ശാസ്ത്രസമൂഹം കരുതുന്നത്. ഭൌമ-ആകാശ ദൂരദർശിനികൾ വെസ്റ്റയുടെ കുറെയേറെ ചിത്രങ്ങൾ എടുത്തിട്ടുണ്ട്. എങ്കിലും ഇതിന്റെ ഉപരിതലത്തെ കുറിച്ച് വളരെ കുറച്ച് വിവരങ്ങൾ മാത്രമെ നമുക്കറിയാൻ കഴിഞ്ഞിട്ടുള്ളു.\nആഗസ്റ്റ് മാസത്തിൽ 2700 കി.മീറ്റർ അടുത്തെത്തുകയും കൂടുതൽ വിശദമാ‍യ വിവരങ്ങൾ സംഭരിക്കാൻ തുടങ്ങുകയും ചെയ്യും. പിന്നീടുള്ള മാസങ്ങളിൽ ഡോൺ വെസ്റ്റയുമായി കൂടുതൽ അടുക്കുകയും പ്രതലത്തെ കുറിച്ചു മനസ്സിലാക്കുന്നതിനും ടോപ്പോഗ്രാഫിക് മേപ്പുകൾ തയ്യാറാക്കുന്നതിനും ആവശ്യമായ വിവരങ്ങൾ സംഭരിക്കുകയും ചെയ്യും. ഒരു വർഷമായിരിക്കും ഡോൺ വെസ്റ്റയുമായി കഴിയുക. അതിനു ശേഷം സിറസ് എന്ന ആസ്റ്ററോയ്ഡിനു നേരെ നീങ്ങും. 2015ൽ സിറസിനെ പ്രദക്ഷിണം ചെയ്യാൻ തുടങ്ങും.\nഈ രണ്ടു ഛിന്നഗ്രഹങ്ങളെയും പഠിക്കുന്നതിലൂടെ സൌരയൂഥത്തിന്റെ ആദ്യകാല ചരിത്രത്തിലേക്ക് വെളിച്ചം വീശുന്ന വിലപ്പെട്ട വിവരങ്ങൾ ലഭ്യമാകും എന്നാണ് ശാസ്ത്രജ്നർ കരുതുന്നത്. പ്രതലത്തിന്റെ രാസഘടന, ടോപ്പോഗ്രാഫി എന്നിവ പഠിക്കുന്നതിനാവശ്യമായ ഉപകരണങ്ങൾ ഡോണിലുണ്ട്. കൂ‍ടാതെ ഇതിന്റെ ഗുരുത്വാകർഷണ ശക്തിയും അളക്കും. അതിലൂടെ ആന്തരിക ഘടനയെ കുറിച്ചുള്ള വിവരങ്ങളും കുറെ മനസ്സിലാക്കാൻ കഴിയും.\nതീർച്ചയായും നമ്മുടെ ചരിത്രം പ്രപഞ്ചത്തോളം പഴക്കമുള്ളതാണ്. അതിന്റെ എല്ലാ കണ്ണികളും നമുക്ക് ഇപ്പോഴും തിരിച്ചെടുക്കാൻ കഴിഞ്ഞിട്ടില്ല. വിട്ടു പോയ ചില കണ്ണികളെയെങ്കിലും കണ്ടെടുക്കാൻ പ്രഭാതസവാരിയിലൂടെ കഴിയുമെന്ന് നമുക്ക് പ്രതീക്ഷിക്കാം.\nപോസ്റ്റ് ചെയ്തത് ഷാജി ല് 11:53 AM\nLipi Ranju 2011, മേയ് 15 1:59 PM\nഈ പ്രഭാതസവാരി ഉദ്ദേശിച്ച ഫലം കാണട്ടെ എന്ന് നമുക്ക് ആശംസിക്കാം അല്ലേ...\nshaji 2011, മേയ് 15 9:46 PM\nനന്ദി,LR. നമ്മുടെ അറിവിന്റെ ഭാണ്ഡം ഇനിയും വലുതാവട്ടെ\nഇവരാണത്രെ കൂടുതൽ ഈ അനാഥഗ്രഹങ്ങൾ\nകണ്ണെത്തും ദൂരത്ത് ഒരു സൌരേതരഗ്രഹം